Mahmood Maraalan, Salim5Gadi Iru Heydha Kuri! - Vaguthu\nސާލިމް ހުދު ކުލައިގެ ގަމީހެއް ލައިގެން ކާރެއްގެ ތެރޭގައި. --- ވަގުތު އިމޭޖަސް\nއދ. ދަނގެތީގެ ވިޔަފާރިވެރިޔާ މަހުމޫދު އަބޫބަކުރްގެ މަރާލަން އޭނާގެ ގާތިލު ޝާ އަލޮމް މިއާ (ސާލިމް) 29، ފަސް ގަޑިއިރެއްހާއިރު ހޭދަކޮށްފައިވާކަން ފުލުހުންގެ ތަހުގީގުން ހާމަވެއްޖެއެވެ.\nރަށުގެ އެކި ކަންކަމުގައި އެހީތެރިވަމުން އަންނަ މަހްމޫދު ފުރަތަމަ ގެއްލިފައިވާ މައްސަލަ ފުލުހުންނަށް ރިޕޯޓުކޮށްފައި ވަނީ މިދިޔަ އޮކްޓޯބަރު މަހުގެ 14 ވަނަ ދުވަހުގެ 10:20 ހާއިރުއެވެ.\nދަނގެތި ފުލުހުންނާއި ކައުންސިލުންނާއި ރައްޔިތުން ކުރި މަސައްކަތުން މަހްމޫދު 57، ފެނިފައި ވަނީ އެ ދުވަހު ހަވީރު ފަޅު ގޯއްޗެއްގައި ހުރި ވަޅެއްގެ ތެރޭގައި މަރާލާފައި އޮއްވައެވެ. އެ މައްސަލާގައި ސާލިމް ހައްޔަރުކޮށްފައިވަނީ ކޯޓު އަމުރުގެ ދަށުން އޮކްޓޫބަރު މަހުގެ 16 ވަނަ ދުވަހުއެވެ.\nމަހްމޫދުގެ ހަށިގަނޑު ފެނުނު ވަޅު: ވަގުތު އިމޭޖަސް: އަހްމަދު އަޝްހާދު އަބްދުﷲ\n"ގިނަ އަނިޔާތަކެއް ދިނުމަށް ފަހު މަރާލީ" މަހުމޫދުގެ މަރާއި ގުޅޭ ގޮތުން ފުލުހުންގެ ތަހުގީގަށް ލިބިފައިވާ މައުލޫމާތުތައް ހާމަކުރައްވަމުން ފުލުހުންގެ މޭޖާ ކްރައިމްސް އިންވެސްޓިގޭޝަންގެ ހެޑް ހަސަން ޝިފާއު ވިދާޅުވިއެވެ.\nފުލުހުންގެ ތަހުގީގުން ހާމަވިގޮތުންނަމަ ސާލިމް ގުޅައިގެން މަހުމޫދު، އޭނާ އުޅޭ ނެދުންގެއަށް ގޮސްފައިވަނީ 13 ވަނަ ދުވަހުގެރޭ 9:15 ހާއިރުއެވެ. މަހުމޫދު މަރާލުމަށް ފަހު އޭނާގެ ހަށިގަނޑު ވަޅަށް އެއްލާލާފައިވަނީ އެރޭ ދަންވަރުގެ ވަގުތެއްގައެވެ.\n"ނެދުންގޭގައި ފަސް ގަޑިއިރު ހޭދަވި. ބައިވަރު ހަމަލާތަކެއް ދީފައި އެބަހުރި. އަދި އެކަން ކުރަން ވަގުތުވެސް ލިބުނު" ޝިފާއު ވިދާޅުވިއެވެ.\nސާލިމް، މަހުމޫދަށް ގުޅައިގެން ގެންދިޔަ ސީދާ ސަބަބެއް ފުލުހުން ހާމައެއް ނުކުރެއެވެ.\n"އެންމެ ހަމަލާއެއް ނޫން، މަރުވަންދެން ހަމަލާދިން"\nފުލުހުން ގަބޫލުކުރާ ގޮތުގައި ސާލިމް، މަހުމޫދު މަރާލާފައިވަނީ އެންމެ ހަމަލާއަކުން ނޫނެވެ. ނެދުންގޭގެ ތެރެއަށް މަހުމޫދު ވަތް ހިސާބުން ފެށިގެން ސާލިމް ދިޔައީ ހަމަލާދެމުންނެވެ. މަހުމޫދުގެ ހަށިގަނޑުގެ ތިރީހަށްވުރެ ގިނަ ތަންތަނަށް ތޫނުއެއްޗެހި ބޭނުންކޮށްގެން ހަމަލާދީފައިވެއެވެ. އަނިޔާދެމުން ގޮސް މަރުނުވާހެން ހީވީމަވެސް އަނިޔާކުރިކަން ފުލުހުންގެ ތަހުގީގުން ވަނީ ހޯދާފައެވެ.\n"ފުރަތަމަ ދިން ހަމަލާއަކީ ކުއްލިއަކަށް ދިން ހަމަލާއެއް" ކްރައިމް ޑިޕާޓްމެންޓުގެ ހެޑް ހަސަން ސައީދު ވިދާޅުވިއެވެ.\nއޭނާ ވިދާޅުވި ގޮތުންނަމަ ސާލިމް ދިން ހަމަލާއިން ސަލާމަތްވާން ނުވަތަ ޑިފެންސްކުރަން މަހުމޫދަށް މާ ގިނަ ވަގުތުތަކެއް ނުލިބެއެވެ.\nއެކަމަށް ފުލުހުން ބާރުދެނީ ސާލިމްގެ ހަށިގަނޑުން އެއްވެސް ކަހަލަ "ޑިފެންސް ވޫންޑެއް" ފެންނަން ނެތުމުންނެވެ. "ޑިފެންސިވް ވޫންޑޭ މި ކިޔާ ކަހަލަ އިންޖަރީއެއް ނެތް ފާހަގަކުރެވިފައި" ވިދާޅުވިއެވެ. މަހުމޫދަށް ހަމަލާދޭން ސާލިމް ބޭނުންކުރި ތޫނު ހަތިޔާރުތަކެއް ފުލުހުން ވަނީ އެގެއިން ހޯދާފައެވެ.\nއެކަމަކު ހަމަލާ ދޭން ބޭނުންކުރީ އޭގެ ތެރެއިން ސީދާ ކޮން ހަތިޔާރަކުން ކަމެއް ހާމައެއް ނުކުރެއެވެ. މަހުމޫދަށް ހަމާލާދިނުމުގައި ސާލިމްގެ އިތުރުން އެހެން މީހަކުގެ ބައިވެރިވުން އޮވެދާނެ ކަމަށް ދަނގެތީގެ ގިނަ ރައްޔިތުންގެ ދެކުނަސް އެކަމުގައި އިތުރު އެއްވެސް މީހަކު ބައިވެރިވުމެއް އޮތްކަން ތަހުގީގަށް އަދި މިހާތަނަށް އެނގިފައިނުވާ ކަމަށް ފުލުހުން ވިދާޅުވިއެވެ.\n"ތަހުގީގުން ވަރަށް ބޮޑަށް ބަރޯސާވޭ މިއީ އެންމެ މީހަކުވެގެން ދިން ހަމަލާއެއް ކަމަށް" ސައީދު ވިދާޅުވިއެވެ.\nޑިސެމްބަރު 2, 2021 21:01\nމިއަނިޔާވެރިޔާ ދަންޖައްސާ. ބޭރު މީހުން ދިވެހިން މަރަނީ ކީއްވެ. އަހަރަމެންގެ ވަތަނުގަ ރައްކާތެރިކަން ނެތީތޯ.\nޑިސެމްބަރު 3, 2021 08:05\nއިސްލާމީ ޝަރީއަތަކީ ޓެރަރިޒަމް ކަމަށް ނުވަތަ ހަރުކަށި ފިކުރުކަމަށް ދައުވާ ކުރާ ހާލު ތިޔަކަން ނުވާނެ. އިންސާނުން މިހާރު އުޅެނީ ޑިމޮކްރަސީ މުއްސަނދި ކުރުމުގައި އަވަދިނެތި.\nޑިސެމްބަރު 3, 2021 03:11\nޑިފެންސިވް ވުންޑް އަންމުކޮއް ހުރެއެއްނުންތޯ ވިކްޓިމްގެ އަތްތިލައިގަ އަދި ސާލިމްގެ ނިޔަފަތި ދަށުން މަހުމޫދްގެ ޑީއެންއޭ ނުފެނޭތޯ؟\nޑިސެމްބަރު 3, 2021 11:58\nއަސްލު މަހުމޫދަށް ފުރަތަމަ ދިން އަނިޔާ އިން މަރުނުވާ ނަމަ އެގޭގަ އޮތް ބޭބެ އަށް ނީވޭ ބާ ހަޅޭއް ލަވާ އަޑުވެސް؟


Evves meehaku vaguthee hiyalakah nudhey: Disaster\nއެއްވެސް މީހަކު ވަގުތީ ހިޔަލަކަށް ނުދޭ: ޑިސާސްޓާ\nރޭ މާލޭގައި ހިނގި އަލިފާނުގެ ބޮޑު ހާދިސާގައި ދެވަނަ އަށް ރޯވި 12 ބުރީގެ ގަދަގޭ މުހައްމަދުފުޅު ބިލްޑިންގެ މަތީ އަލިފާނާއެކު ބުރަބުރައިގެން ދިޔަ ބައިތައްއް އެ ސަރަހައްދުގައިވާ ކުޑަހެންވޭރު ޓާފް ދަނޑަށް އެޅިފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nމާލޭގެ ހެންވޭރުގައި ރޭ ހިނގި އަލިފާނުގެ ބޮޑު ހާދިސާއާއި ގުޅިގެން ވަގުތީ ބޯހިޔާވަހިކަން ބޭނުން ވެގެން އެްވެސް ފަރާތަކުން އެދިފައި ނުވާ ކަމަށް ނެޝަނަލް ޑިޒާސްޓާ މެނޭޖްމަންޓް އޮތޯރިޓީ (އެންޑީއެމްއޭ) އިން ބުނެފި އެވެ.\nއިންޑިއާ ބޭންކް އެސްބީއައި އާއި މުއާސަލާތީ ކުންފުނި އުރީދޫގެ އޮފީސް ފަދަ ގިނަ އޮފީސްތަކެއް ހުންނަ ގަދަގޭ މުހައްދުފުޅު ބިލްޑިންގާއި އިތުރު އެހެން ދެ ބުރި އިމާރާތެއްގައި ރޭ ވަނީ ނުރައްކާތެރި އަލިފާނުގެ ހާދިސާއެއް ހިނގާއި އެ ދެ އިމާރާތަށް ބޮޑެތި ގެއްލުންތަކެއް ވެފަ އެވެ.\nމި ހާދިސާ އާއި ގުޅިގެން އެ ސަރަހައްދުގައި ހުރި އެހެން އިމާރާތްތަކުން ވެސް ރޭ މީހުން ހުސްކޮށް ވަގުތީ ހިޔާވަހިކަން ދޭންޖެހޭ މީހުންނަށް ކަލާފާނު ސްކޫލް ވަނީ ތައްޔާރު ކޮށްފައި ވެއެވެ. އަދި އެހީތެރިކަން ބޭނުންވާ ފަރާތްތަކުގެ މައުލޫމާތު އެ އޮތޯރިޓިން ވަނީ ރޭ ދަންވަރުން ފެށިގެން ހޯދާފަ އެވެ.\nއެންޑީއެމްއޭގެ ޗީފް އެކްޒެކްޓިވް ހިސާން ހަސަން އަވަސް އަށް މައުލޫމާތު ދެއްވަމުން މިއަދު ވިދާޅުވީ ރޭގެ އަލިފާނާ ގުޅިގެން އެއްވެސް މީހަކު ބޯހިޔާވަހިކަމަށް އަދި އެދިފައި ނުވާ ކަމަށެވެ. އަދި އަލިފާން ނިއްވާލުމުން މީހުން ދިރިއުޅޭ އިމާރާތްތަކުގެ ރައްކާތެރިކަން ކަށަވަރު ކުރުމަށް ފަހު އެ އިމާރާތްތަކަށް މީހުން އަލުން ބަދަލުވެފައިވާ ކަމަށް ވެސް އޭނާ ވިދާޅުވި އެވެ.\n"އެއްވެސް މީހަކު ނެތް އަދި އެހީތެރިކަމަށް އެދިފައެއް. އަލިފާން ނިއްވާލުމާއެކު އެބައެއްގެ އިމާރާތުގެ ރައްކާތެރިކަން ކަށަވަރު ކުރުމަށްފަހު އެ އެންމެން ވެސް ވަނީ ގެތަޖކަށް ވަދެފައި" އޭނާ ވިދާޅުވި އެވެ.\nގާތްގަނޑަކަށް ރޭ 9:30 އެހާކަންހާއިރު ފުރަަތަމަ އަލިފާން ރޯވީ ބޮޑުތަކުރުފާނު މަގުން އާޓިފިޝަލް ބީޗާ ދިމާއަށް ވާގޮތަށް ހުންނަ "ކެފޭ ޓިއޯލޯ" ހިންގަމުން އައި ދެ ބުރި އިމާރާތުގަ އެވެ. އެ އަލިފާން ނިއްވާ ނުލެވި މުޅިތަން އަނދާ ހުލިވަމުން ދަނިކޮށް ޖެހިގެން ހުންނަ އެސްބީއައި، އާއި މުއާސަލާތީ ކުންފުނި އުރީދޫގެ އޮފީސް ހިންގާ، 12 ބުރީގެ ގަދަގޭ މުހައްމަދުފުޅު ބިލްޑިންގުގެ އެން މަތީ ބުރިއާއި ޓެރަހުގައި އަލިފާން ރޯވެ ގެއްލުންތައްވީ އެވެ.\nގިނަ އަދަދެއްގެ ފަޔާމަނުންނާއި ފަޔާ ލޯރިތައް ބޭނުންކޮށް އަލިފާން ނިއްވާލެވުނީ ދަންވަރު 12:00 ޖަހައި ބޮޑުވި ފަހުންނެވެ. މި ބޮޑު އަލިފާނުގައި މީހަކަށް ގެއްލުމެއް ނުވެއެވެ. އެކަމަކު މާލީ ގެއްލުން މިލިއަނުން ގުނޭނެ އެވެ.\nއުރީދޫ އަލިފާން އެމްއެންޑީއެފް + ސްޓޭޓް ބޭންކް އޮފް އިންޑިއާ މާލޭ ސިޓީ ޓިއޯލޯ އަލިފާން\nއަލިފާނުގައި އުރީދޫއާއި އެސްބީއައިއަށް ބޮޑު ގެއްލުމެއް\n"ކެފޭ ޓިއޯލޯ" އަލިފާން\nއަލިފާނަށް ފަހު ޓިއޯލޯ ސަރަހައްދު


ރީ-ރަޖިސްޓްރޭޝަނަށް ފަހު ވޯޓުފޮއްޓަށް ގެނެވުނު ބަދަލު\n02 ސެޕްޓެމްބަރު 2018, 12:00 އިއުލާން\nމި ކޮމިޝަނުގެ ނަންބަރު (A)CA-2018/149 (15 ޖުލައި 2018) އިޢުލާނަށް ޙަވާލާދީ ދަންނަވަމެވެ.\n2018 ސެޕްޓެމްބަރ 23 ވާ އާދީއްތަ ދުވަހު ބޭއްވުމަށް ހަމަޖެހިފައިވާ ރިޔާސީ އިންތިޚާބުގައި ރަށްވެހިވެފައިވާ ރަށްނޫން އެހެން ތަނެއްގައި ވޯޓުލުމަށް ރީ-ރަޖިސްޓަރީ ކޮށްފައިވާ އަދަދަށް ބެލުމަށްފަހު، މާލޭސިޓީގައި ވޯޓުލުމަށް ރަޖިސްޓަރީކޮށްފައިވާ، ހުޅުހެންވޭރު –7ވަނަ ފޮށްޓަށް ގިނަ ޢަދަދަކަށް މީހުން ރީ ރަޖިސްޓަރީ ވެފައިވާތީ، ތިރީގައި މިދަންނަވާ ގޮތަށް ވަނީ ބަދަލު ގެނެވިފައެވެ.\nT01.1.7 (ހުޅުހެންވޭރު - 7) ވަނަ ނަންބަރު ވޯޓު ފޮށްޓަށް ވޯޓުލުމަށް ރީ-ރަޖިސްޓަރީކޮށްފައިވާ މީހުން ގިނަވުމުގެ ސަބަބުން، އިތުރު ވޯޓު ފޮށްޓެއްގެ ގޮތުގައި، T01.1.8 (ހުޅުހެންވޭރު - 8) ނަންބަރު ފޮށްޓެއް ބެހެއްޓުމަށް ހަމަޖެއްސުން\nމަތީގައި ބަޔާންކޮށްފައިވާ ގޮތަށް ވޯޓުފޮށިތަކަށް ގެނެވުނު ބަދަލަށްފަހު އެ ވޯޓު ފޮށިތަކުގެ ނަންބަރާއި، ވޯޓުފޮށީގެ ނަމާއި، ވޯޓުލާ ސަރަހައްދާއި، ވޯޓުފޮށި ބަހައްޓާ ރަށާއި ތަން މި ދަންނަވަނީއެވެ.\nމި ފޮށްޓަށް ވޯޓުލާނީ މިފޮށްޓަށް ވޯޓުލުމަށް ރަޖިސްޓަރީ ކޮށްފައިވާ ހުޅުމާލޭގައި ދިރިއުޅޭ މީހުންގެ ތެރެއިން މާލޭގެ ދަފްތަރުގެ ރަޖިސްޓްރީގައިވާ މީހުންނާއި ހުޅުމާލޭގައި ދިރިއުޅޭ މީހުންގެ ތެރެއިން މައްޗަންގޯޅިއަށް ނިސްބަތްވާ މީހުންގެ ތެރެއިން މި ފޮށްޓަށް ރަޖިސްޓަރީ ކޮށްފައިވާ މީހުންނެވެ.\nޣާޒީ ސްކޫލް، ކޮމްޕައުންޑް އޭރިއާގެ ދެކުނު ފަރާތް\nމި ފޮށްޓަށް ވޯޓުލާނީ T01.1.7 (ހުޅުހެންވޭރު – 7) ވަނަ ފޮށްޓަށް ރަޖިސްޓަރީކޮށްފައިވާ ހުޅުމާލޭގައި ދިރިއުޅޭ މާލޭގެ ދަފްތަރު އަދި މައްޗަންގޯޅިއަށް ނިސްބަތްވާ މީހުންގެ ތެރެއިން މި ފޮށްޓަށް ވޯޓުލުމަށް ރަޖިސްޓަރީ ކޮށްފައިވާ މީހުން ފިޔަވައި، ހުޅުމާލޭގައި ދިރިއުޅޭ، މާލޭގެ އެހެން އަވަށްތަކުގެ މީހުންގެ ތެރެއިން މި ފޮށްޓަށް ވޯޓުލުމަށް ރަޖިސްޓަރީ ކޮށްފައިވާ މީހުންނެވެ.


Covid19 Aa Gulhigen Sarukaarun Gengulhey Siyaasathu Thah Idhikolhun Balaiganey: Imran | Hathaavees\nކޮވިޑް19އާ ގުޅިގެން ސަރުކާރުން ގެންގުޅޭ ސިޔާސަތުތައް އިދިކޮޅުން ބަލައިގަނޭ: އިމްރާން\nރާއްޖެއިން ކޮވިޑް19 ފެނިފައިވާ މި ދަނޑިވަޅުގައި އެކަމުން ރައްކާތެރިވުމުގެ ގޮތުން ސަރުކާރުން ކުރަމުން ގެންދާ ކަންކަން އިދިކޮޅު ފަރާތްތަކުން ވެސް ބަލައިގަންނަ ކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެއެވެ.\n"ރާއްޖެ ޓީވީ" އަށް މިރޭ ދެއްވި އިންޓަވިއުއެއްގައި ހޯމް މިނިސްޓަރު އިމްރާން އަބްދުﷲ ވިދާޅުވީ ސަރުކާރުން ކޮވިޑް19އާ ގުޅިގެން އަޅަމުން ގެންދާ ފިޔަވަޅުތަކަށް ތައުރީފުކޮށް އިދިކޮޅު ފަރާތްތަކުން ގުޅުއްވާ ކަމަށެވެ. އަދި ސަރުކާރުން އެކަމުގައި ގެންގުޅޭ ސިޔާސަތުތައް އިދިކޮޅު ފަރާތްތަކުން ބަލައިގަންނަ ކަމަށް އިމްރާން ވިދާޅުވިއެވެ.\n"އެބޭފުޅުން ވިދާޅުވަމުން ގެންދަވާ ސަރުކާރުން އަޅަމުންގެންދަނީ ރަނގަޅު ފިޔަވަޅުތަކެއް ކަމަށް.ފަހަރުގައި ވެދޭނެ އެބޭފުޅުން މީޑިއާގައި ވާހަކަ ދައްކަވާއިރު ތަފާތުވާ ކަމަށް،" ކޮވިޑް19 އާ ގުޅިގެން ސަރުކާރުން ކުރާ މަސައްކަތްތަކާއި ސިޔާސަތުތައް އިދިކޮޅުން ބަލައިގަންނަ ކަމަށް ވިދާޅުވެ އިމްރާން ވިދާޅުވިއެވެ.\nކޮވިޑް19 އިން ރައްކާތެރިވުމުގެ ގޮތުން ސަރުކާރުން އަޅާ ފިޔަވަޅުތައް އަޅަނީ ސިޔާސީ ވިސްނުމުން އެއްފަރާތްވެ ތިބެ ކަމަށް ހޯމް މިނިސްޓަރު ވިދާޅުވިއެވެ. އެމަނިކުފާނު ވިދާޅުވީ ސަރުކާރުން އަޅާ ފިޔަވަޅުތައް އަޅަނީ ސިއްހީ ހިދުމަތްތެރިންގެ ލަފާގެ މަތިން ކަމަށެވެ. މިކަމުގައި ސަރުކާރުން އަޅާ ފިޔަވަޅުތައް ރަނގަޅުކަން ސިއްހީ ހިދުމަތްތެރިންނަށް ވެސް އެނގިވަޑައިގަންނަވާނެ ކަމަށް އޭނާ ވިދާޅުވިއެވެ.\nއިމްރާން ވިދާޅުވީ ހުދު ރައީސް އިބްރާހީމް މުހައްމަދު ސޯލިހުވެސް ވަޒީރުންނަށް ހާއްސަކޮށް މިކަމުގައި ސިޔާސީ ވިސްނުން ނުގެންގުޅުމަށް އިރުޝާދު ދެއްވަމުން ގެންދަވާ ކަމަށެވެ.\nސަރުކާރުން ވަނީ ކޮވިޑް19 އިން ރައްކާތެރިވުމުގެ ގޮތުން މިދިޔަ މާޗު މަހުގެ 27ވަނަ ދުވަހު ރާއްޖޭގެ ބޯޑަރު ބަންދު ކޮށްފައެވެ. އަދި މާޗު މަހުގެ 18ވަނަ ދުވަހުން ފެށިގެން ސަރުކާރު އޮފީސްތައް ވެސް ވަނީ ބަންދުކޮށްފައެވެ. މީގެއިތުރުން ދާދިފަހުން ރައީސް އިބްރާހީމް މުހައްމަދު ސޯލިހު ގައުމާއި މުހާތަބު ކުރައްވާ ވިދާޅުވީ ކިތަންމެ ބޮޑު ގުރުބާނީ އެއް ވެގެންވެސް ރައްޔިތުންގެ ފުރާނަ ސަލާމަތް ކުރުމަށް ކުރެވެން ހުރި ހުރިހާ ކަމެއް ސަރުކާރުން ކުރާނެ ކަމަށެވެ.\nމިއަދު އެކަނިވެސް ރާއްޖެއިން ކޮވިޑް19 އަށް 96 މީހަކު ޕޮޒިޓިވްވެފައިވެއެވެ. އަދި މުޅި ރާއްޖެއިން މިހާތަނަށް މި ބައްޔަށް ވަނީ 744 މީހަކު ޕޮޒިޓިވްވެފައެވެ.\nPrevious ކޮވިޑް19 ފަސް ފުލުހަކު ޕޮޒިޓިވްވެއްޖެ\nNext އައްޑޫ އިން މާލެ ގެނައި ބަލި މީހަކު ކޮވިޑް ޖެހި އައްޑޫ މޮނީޓަރިންގެ ހާލަތަށް


ކްރެޑިޓް ކާޑުތަކުން ބޭރުގެ މުއާމަލާތްތައް ކުރެވޭ ލިމިޓު 500 ޑޮލަރަށް އިތުރުކޮށްފި – Dhen.mv\nކްރެޑިޓް ކާޑުތަކުން ބޭރުގެ މުއާމަލާތްތައް ކުރެވޭ ލިމިޓު 500 ޑޮލަރަށް އިތުރުކޮށްފި\nއާމިނަތު ސަަޒްރާ July 17, 2021 - 9:50 am\nބީއެމްއެލް / ފޮޓޯ: ދެން އިމޭޖްސް\nކޮވިޑް19ގެ ސަބަބުން ޑޮލަރު ލިބުން ދަތިވުމާ ގުޅިގެން މިދިޔަ އަހަރުގެ ސެޕްޓެމްބަރު މަހު ކްރެޑިޓް ކާޑުތަކުން ބޭރުގެ މުއާމަލާތް ކުރެވޭ އަދަދު ލިމިޓް ކޮށްފަައި އޮތުމަށް ފަހު އެ ލިމިޓު 500 އެމެރިކާ ޑޮލަރަށް އިތުރު ކޮށްފިކަމަށް ބޭންކް އޮފް މޯލްޑިވްސްއިން ބުނެފިއެވެ.\nޑޮލަރު ލިބުން ދަތިވެ ބޭރުގެ މުއާމަލާތްތައް ކުރުމަށް ލިމިޓްކުރި އިރު ޑެބިޓް ކާޑުން ބޭރުގެ މުއާމަލާތް ކުރެވެނީ މަހަކަށް 250 ޑޮލަރެވެ. ރާއްޖެއިން ބޭރުގައި ދިރިއުޅޭ މީހުންނަށް ލިމިޓަކީ މަހަކު 750 ޑޮލަރެވެ. މީގެ އިތުރުން ޑެބިޓް ކާޑުގެ ޕްރައިމަރީ އެކައުންޓް އެމެރިކާ ޑޮލަރުން ކަނޑައަޅައިފައިވާ ކަސްޓަމަރުންނަށް ލިމިޓަކީ ދުވާލަކު 3000 ޑޮލަރެވެ. ކްރެޑިޓު ކާޑުން ބޭރުގެ މުއާމަލާތް ކުރެވޭ ލިމިޓު 500 އެމެރިކާ ޑޮލަރަށް އިތުރުކުރެވިފައިވާ ކުރެވުން ކޮންމެ 30 ދުވަހަކުން މުރާޖައާ ކުރެވޭނެކަމަށް ވެސް ބީއެމްއެލުން ބުނެއެވެ.\nބީއެމްއެލްއިން އިތުރަށް ބުނީ، ސިއްހީ އަދި ތައުލީމީ ކަންތައްތަކާ ގުޅިގެން ކާޑުން އިތުރަށް ކުރަންޖެހޭ ބޭރުގެ މުއާމަލާތްތަކަށް އެކަމާ ގުޅޭ ލިޔެކިޔުންތައް ހުށަހެޅުމުން، ވަގުތީ ގޮތުން އެ ކާޑެއްގެ ލިމިޓަށް ބަދަލު ގެނެސްދޭނެ ކަމަށެވެ.\nނަމަވެސް، ބީއެމްއެލްގެ ޑެބިޓު ކާޑުން ކުރެވޭ މުއާމަލާތްތަކުގެ ލިމިޓަށް ބަދަލެއް ގެނެސްފައެއް ނުވެއެވެ..\nކިއުއާރ ކޯޑް ޚިދުމަތް ނެތުމުން ގިނަ ބަޔަކަށް ބީއެމްއެލް މޯބައިލް އެޕްގެ އަޕްޑޭޓް ކަމަކު ނުދިޔަ\nމިއަދު ހަވީރު4އިން 8 އަށް މާލޭގެ މަގުތަކުގައި އުޅެވޭނީ ފައިމަގުގައި\nވަޅަށް ވެއްޓުނު ކުއްޖަކު ސަލާމަތްކުރަން އުޅެނިކޮށް 40 މީހުން އެ ވަޅަށް ވެއްޓިއްޖެ\nޢީދު ނަމާދު ކުރިޔަށް ދަނިކޮށް އަފްގާނިސްތާންގެ ރައީސްގެ ގެކޮޅަށް ރޮކެޓް ހަމަލާތަކެއް ދީފި\nކޮވިޑް-19އަށް ފަރުވާ ހޯދަމުން ދިޔަ މީހަކު ނިޔާވެއްޖެ\nމިފަހަރު ޢީދު ކަރަންޓީނާ ނުލައި، އެކަމަކު އެންމެ އުފާވެރިތަ؟


43 rashuge land use plan hadhaane bayaku hoadhanee\n43 ރަށުގެ ލޭންޑް ޔޫސް ޕްލޭން ހަދާނެ ބަޔަކު ހޯދަނީ\nލޭންޑް ޔޫސް ޕްލޭން ހަދަން ބަޔަކު ހޯދާ ރަށްތަކުގެ ތެރޭގައި ހިމެނޭ ހއ. ވަށަފަރު -- ފޮޓޯ: ހަރު\nއަތޮޅުތެރޭގެ 43 ރަށެއްގެ ލޭންޑް ޔޫސް ޕްލޭން ހަދައިދިނުމަށް ޝައުގުވެރިވާ ފަރާތެއް ހޯދުމަށް އިއުލާންކޮށްފި އެވެ.\nފިނޭންސް މިނިސްޓްރީން ކޮށްފައިވާ އިއުލާންގައި މި މަސައްކަތް ކޮށްދިނުމަށް ޝައުގުވެރިވާ ފަރާތްތަކަށް ފުރުސަތު ހުޅުވާލާފައިވަނީ މިމަހުގެ 14 ވަނަ ދުވަހުގެ މެންދުރުފަހު 1:00ގެ ނިޔަލަށެވެ.\nއިއުލާންގައިވާ ލިސްޓްގައި ހިމެނެނީ ހއ. އަތޮޅުގެ ހަ ރަށާއި، ށ. އަތޮޅުގެ ހަތް ރަށާއި، ރ. އަތޮޅުގެ ފަސް ރަށާއި، އދ. ކުނބުރުދޫއާއި، ވ. އަތޮޅުގެ ދެ ރަށާއި، މ. އަތޮޅުގެ ހަތަރު ރަށާއި، ފ. މަގޫދޫއާއި، ދ. މާއެނބޫދޫއާއި، ތ. އަތޮޅުގެ އަށް ރަށާއި، ލ. އަތޮޅުގެ ތިން ރަށާއި، ގއ. އަތޮޅުގެ ތިން ރަށާއި ގދ. ނަޑެއްލާ އެވެ.\nފިނޭންސް މިނިސްޓްރީން މީގެ ކުރިން ވެސް 43 ރަށުގެ ލޭންޑް ޔޫސް ޕްލޭން ހަދައިދިނުމަށް ޝައުގުވެރިވާ ފަރާތެއް ހޯދުމަށް އިއުލާން ކޮށްފައިވެ އެވެ. ނަމަވެސް އެކަށީގެންވާ އަދަދަކަށް ޝައުގުވެރިކަން ފާޅުކޮށްފައި ނުވާތީ އަނެއްކާ ވެސް އިއުލާންކުރީ އެވެ.\nލޭންޑް ޔޫސް ޕްލޭން ހަދާ ފަރާތަކުން ޓޮޕްގްރަފިކް ސާވޭ ވެސް ރަށްތަކުގައި ހަދަންޖެހެ އެވެ. އެއް ރަށަށް ވުރެ ގިނަ ރަށުގެ މަސައްކަތްތަކަށް ޝައުގުވެރިކަން ފާޅުކުުރުމުގެ ފުރުސަތު ވެސް ދީފައިވެ އެވެ.\nފިނޭންސް މިނިސްޓްރީން ބުނީ މިމަސައްކަތް ކޮށްދިނުމަށް ޝައުގުވެރިކަން ފާޅުކުރާ ފަރާތްތަކުގެ ތެރެއިން ޕްރޮޕޯސަލް ހުށަހަޅަން ފުރުސަތު ދޭނީ ޝޯޓްލިސްޓް ކުރާ ފަރާތްތަކަށް ކަމަށެވެ. ޝައުގުވެރިކަން ފާޅުކުރާ ފަރާތްތަކުން ކުންފުނީގެ މައުލޫމާތާއި، މަސައްކަތް ކުރުމުގެ ގާބިލްކަމާއި ތަޖުރިބާ ހުރި ގޮތް އަންގައިދޭ ލިޔުންތައް ހުށަހަޅަންޖެހެ އެވެ\nއެލްޖީއޭ ފިނޭންސް މިނިސްޓްރީ\nކައުންސިލްތަކުގެ ބަޖެޓު ބޮޑު ކުރަން ގޮވާލައިފި\nކައުންސިލްގެ އިހުތިސޯސުން ބިން ނަގާނަމަ ބަދަލުދެނީ\nއަންހެނުންގެ ކޮމިޓީތަކުގެ މުސާރަ ބޮޑުކުރަން އަންގައިފި


ކ.ދޫނިދޫ އިންޖީނު ރޫމުގެ ކޮންކްރީޓް ތަޅުން އެޅުމާއި ކޮންކުރީޓް ބެޑެއް އަޅައިދޭނެ ފަރާތެއް ހޯދުން\nކ.ދޫނިދޫ އިންޖީނު ރޫމުގެ ކޮންކްރީޓް ތަޅުން އެޅުމާއި ކޮންކުރީޓް ބެޑެއް އަޅައިދޭނެ ފަރާތެއް ހޯދަން ބޭނުންވެއެވެ. ވީމާ މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުގުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 28 މާރިޗު 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4. ޕްރީބިޑް އޮންނާނީ ތިރީގައި ބަޔާންކޮށްފައިވާ ވަގުތާއި ތާރީހުގައި މި ސަރވިސްގެ އިސްކަންދަރު ބިލްޑިންގ 01 ގައެވެ.\nތާރީޚް: 31 މާރިޗު 2019\n5. ބީލަން ހުޅުވުން އޮންނާނީ 07 އޭޕްރިލް 2019 ދުވަހުގެ 13:00 ގައި މި ސަރވިސްގެ އިސްކަންދަރު ބިލްޑިންގ 01 ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n8. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 30 މާރިޗު ދުވަހުގެ 14:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.\nސުންގަޑި: 28 މާރިޗު 2019 1600


Anna season ge Premier league gai atholhu therey team thah nufennane - vNews.mv\nމާޒިޔާ އާއި އީގަލްސް ބައްދަލުކުރި މެޗުގެ ތެރެއިން -- ފޮޓޯ: އެފްއޭއެމް\nއަންނަ ސީޒަނުގެ ދިވެހި ޕްރިމިއަރ ލީގުގައި އަތޮޅުތެރޭގެ ޓީމުތައް ނުފެންނާނެ: އެފްއޭއެމް\nއިސްމާޢީލް ޝާހު 22 July 2020, 20:23\nއަންނަ އަހަރުގެ ދިވެހި ޕްރިމިއާ ލީގުން އަތޮޅުތަކުގެ ޓީމުތައް ނުފެންނާނެ ކަމަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް) އިން ބުނެފިއެވެ.\nއާންމު ގޮތެއްގައި ދިވެހި ޕްރިމިއާ ލީގުގައި 10 ޓީމު ވާދަކުރާއިރު، އަތޮޅު މުބާރާތުގެ ޗެމްޕިއަން ޓީމާއި ރަނަރަޕް ޓީމަށް ޕްރިމިއާ ލީގުން އަންނަނީ ޖާގަ ދެމުންނެވެ. އެގޮތުން މިދިޔަ ސީޒަނުގައި ށ. ފޯކައިދޫގެ އިތުރުން ފ. ނިލަންދޫ ވަނީ ޕްރިމިއާ ލީގުގައި ވާދަކޮށްފައެވެ. އެ ދެ ޓީމު ޕްރިމިއާ ލީގަށް ކޮލިފައިވީ 2018 ވަނަ އަހަރުގެ މިނިވަން ޗެމްޕިއަންޝިޕްގެ ގަދަ ހަތަރެއްގެ ތެރޭގައި ހިމެނިގެންނެވެ.\nބުދަ ދުވަހު އެފްއޭއެމުން ނެރުނު ބަޔާނެއްގައި ބުނީ ޕްރިމިއާ ލީގުން އަބަދުވެސް ފުރުސަތު ލިބިގެންދަނީ އަތޮޅު މުބާރާތުގެ ޗެމްޕިއަން އަދި ރަނަރަޕް ޓީމަށް ކަމަށާއި، އެކަމަކު ކޮވިޑް-19 އާ ގުޅިގެން 2019-2020 ގެ އަތޮޅު ފުޓްބޯޅަ މުބާރާތް ބޭއްވިފައި ނުވާ ކަމަށެވެ.\nއެހެންކަމުން 2019-2020 ގައި ކުޅުނު ދެ ޓީމަށް 2020-2021 ގެ ޕްރިމިއާ ލީގުން ފުރުސަތު ދިނުމަކީ އިންސާފާއި ހަމަހަމަކަން ގެއްލޭނެ ކަމަކަށްވާތީވެ، ޕްރިމިއާ ލީގުން އަތޮޅު ތެރެއަށް ދެވިފައިވާ ޖާގަ މިވަގުތަށް މަޑުޖައްސާލެވިފައިވާ ކަމަށްވެސް ވަނީ ބުނެފައެވެ. އަދި ޖަޒީރާ ޗެމްޕިއަންޝިޕް ފުޓްބޯޅަ މުބާރާތް 2021 ވަނަ އަހަރުގެ ކުރީކޮޅު ބޭއްވިއްޖެނަމަ، އެ މުބާރާތުގެ ޗެމްޕިއަން ޓީމާއި ރަނަރަޕް ޓީމަށް 2021 ވަނަ އަހަރުގެ ޕްރެޒިޑެންޓްސް ކަޕަށް ކޮލިފައިވާނެ ކަމަށްވެސް ވަނީ ބުނެފައެވެ.\nއެފްއޭއެމުން މިގޮތަށް ބަޔާނެއް ނެރުނީ "އަތޮޅުތަކުގެ ޓީމުތަކަށް ދިވެހި ލީގުން ފުރުސަތެއް ނުދެވޭނެ: އެފްއޭއެމް" މި ސުރުޚީގައި ސީއެންއެމް ނިއުސްއިން ޝާއިއުކުރި ލިޔުމަކާ ގުޅިގެންނެވެ. ސީއެންއެމް ނިއުސްއިން ޝާއިއުކުރި ޚަބަރާ ގުޅިގެން އެފްއޭއެމްގެ ބަޔާނުގައި ވަނީ އެފަދަ ޚަބަރުތަށް އާންމުނަށް ފޯރުކޮށްދޭއިރު، މައުލޫމާތުތައް ނޯޅޭނެ ގޮތަކަށް ގެނެސްދިނުމަށް އެދެފައެވެ.\nއަންނަ ސީޒަނުގެ ޕްރިމިއާ ލީގުން އަތޮޅުތަކުގެ ޓީމުތަކަށް ފުރުސަތު ނުދެން ނިންމުމާއެކު، އަންނަ ސީޒަނުގެ ޕްރިމިއާ ލީގުގައި ވާދަކުރާނީ ޖުމްލަ އަށް ޓީމެވެ. އެއީ ޕްރިމިއާ ލީގުގެ ހަ ޓީމުގެ އިތުރަށް ދެވަނަ ޑިވިޝަނުގެ ޗެމްޕިއަން ޓީމާއި ރަނަރަޕް ޓީމެވެ.


އެޓޯލް ޖޫނިއަރ އެތުލެޓިކްސް ޗެމްޕިއަންޝިޕް ކުޅުދުއްފުށިގައި ފަށަނީ | FenvaruOnline\nއެޓޯލް ޖޫނިއަރ އެތުލެޓިކްސް ޗެމްޕިއަންޝިޕް ކުޅުދުއްފުށިގައި ފަށަނީ\n10:32 -6މާޗް 2016 -0comment\nމި މަހު 21ން 24އަށް ހދ. ކުޅުދުއްފުށީގައި ބޭއްވުމަށް ހަމަޖެހިފައިވާ9ވަނަ އެޓޯލް ޖޫނިއަރ އެތުލެޓިކްސް ޗެމްޕިއަންޝިޕްގައި ބައިވެރިވުމަށް ހުޅުވާލި ފުރުޞަތުގައި 14 ޓީމަކުން ޝައުޤުވެރިކަން ފާޅުކޮށްފިއެވެ.\nއެތްލެޓިކްސް އެސޯސިއޭޝަންގެ ޖެނެރަލް ސެކްރެޓަރީ އަޙްމަދު މުންތަޤިމް ވިދާޅުވިގޮތުގައި ރާއްޖޭގެ ސްކޫލް މަދަރުސާ ކޮލެޖް ތަކާއި އެސޯސިއޭޝަންގެ މެމްބަރ ކްލަބްތަކަށް ބާއްވާ މި މުބާރާތުގައި ބައިވެރިވުމުގެ ފުރުޞަތު މިއަހަރުގެ ފެބްރުއަރީ މަހުގެ 21ވަނަ ދުވަހަށް ވަނީ ހަމަވެފައެވެ. ބައިވެރި ވުމުގެ މުއްދަު ހަމަވި އިރު 14 ޓީމަކުން ޝައުޤުވެރިކަން ފާޅުކޮށްފައިވާކަމަށް ވެސްމުންތަޤިމް ވިދާޅުވިއެވެ. އަދި ޓީމްތައް ޔަޤީންވާނީ ޓީމްލިސްޓް ހުށަހެޅުމުގެ މުއްދަތު ހަމަވުމުންކަމަށާއި، ޓީމްލިސްޓް ހުށަހެޅުމުގެ ފުރުޞަތު ހުޅުވާލާފައި ވަނީ މި މަހުގެ 8 ވަނަ ދުވަހުގެ ނިޔަލަށް ވެސް އޭނާ ވިދާޅުވިއެވެ.\nމި މުބާރާތުގައި ބައިވެރިވުމަށް ޝައުޤުވެރިކަން ފާޅުކޮށްފައިވަނީ ކުޅުދުއްފުށީގައި ހުންނަ ހދ. އަތޮޅު ތަޢުލީމީ މަރުކަޒާއި، އަފީފުއްދީން ސްކޫލާއި، ޖަލާލުއްދީން ސްކޫލާއި، ގއ.ދާންދޫ ސްކޫލާއި، ތިނަދޫ ޒުވާނުންގެ ކްލަބާއި، ފުވައްމުލަކުގައި ހުންނަ އެއަތޮޅު ތަޢުލީމީ މަރުކަޒާއި، މަދަރުސަތުލް ޝެއިޚް މުޙައްމަދު ޖަމާލުއްދީނާއި، ހާފިޒް އަޙްމަދު ސްކޫލާއި، ހދ.ނޮޅިވަރަމް ސްކޫލާއި، ވައިކަރަދޫގައި ހުންނަ ހދ.އަތޮޅު މަދަރުސާއާއި، މާލޭ ކޭވައި ސްޕޯޓްސް އެކަޑަމީއާއި، އެމްއެސް ހެލްޕިންގ ހޭންޑް ސްޕޯޓްސް އެކަޑަމީއާއި، ތާޖުއްދީން ސްކޫލް އަދި ކްލަން އީގަލްސްއެވެ.\nއެޓޯލް ޖޫނިއަރ ޗެމްޕިއަންޝިޕް ކުރިޔަށް ދާނީ އަންހެން ފިރިހެން ވަކިން3ޢުމުރުފުރާއަކަށެވެ. މުބާރާތުގައި 13އަހަރުންދަށް، 16އަހަރުން ދަށް އަދި 19 އަހަރުން ދަށުގެ ޢުމުރުފުރާގައި ޖުމްލަ 66 އިވެންޓް ކުރިޔަށް ދާނެއެވެ.\nއަންހެން ފިރިހެން ވަކިން ވަނަ ހޮވާ މުބާރާތުގެ ޗެމްޕިއަން ޓީމަށް 7000 ރުފިޔާ، ދެވަނަ ޓީމަށް 5000 ރުފިޔާ އަދި ތިންވަނަ ޓީމަށް 3000ރުފިޔާގެ ފައިސާގެ އިނާމް ވަނީ ހުށަހަޅާފައެވެ.\n2015ވަނަ އަހަރު ގދ. ނަދޫގައި ބޭއްވުނު 8 ވަނަ މަކީޓާ އެޓޯލް ޖޫނިއަރ ޗެމްޕިއަންޝިޕްގެ ފިރހެން ޗެމްޕިއަން ޓީމަކީ ޏ. ތޮޅު ތަޢުލީމީ މަރުކަޒެވެ. އަންހެން ޗެމްޕިއަން ޓީމަކީ ގދ. ތޮޅު ތަޢުލީމީ މަރުކަޒެވެ. ފިރހެން ބެސްޓް އެތުލީޓަކީ ތިނަދޫ ޒުވާނުންގެ ކްލަބްގެ ޙުސައިން ރިޒާއެވެ. އަދި އަންހެން ބެސްޓް އެތުލީޓަކީ އިސްކަންދަރު ސްކޫލްގެ އާއިޝަތު ޒާރާ ޢާތިފް އެވެ.\nފުލުހުންނަށް ފޮރުވަން މަސްތުވާތަކެތި ދިރުވާލި މީހެއްގެ ކަރުތެރެއިން އެތަކެތި ނަގައިފި\nކުޅުދުއްފުށީ ސިޓީގައި ނުރައްކާތެރި ދެ އެކްސިޑެންޓެއް ހިނގައިފި\nރައީސް ޔާމީން އޮޅުވެލިފުއްޓަށް ވަޑައިގެންފި\nޓްރެފިކް ޤަވާއިދަށް ހޭލުންތެރި ވަމާތޯ؟\nރަސްމީ ދަތުރުފުޅެއްގައި ކޮމިޝަނަރ އޮފް ޕޮލިސް ޖަޕާނަށް ފުރާވަޑައިގެންފި\nދަންޖެހިފައިހުރި ޒުވާނަކު ނޭކުރެންދޫ ވަލުތެރެއިން ފެނިއްޖެ\nޑަބްލިޔުޑީސީ ޕޮލިސް ވޮލީބޯލް ޗެމްޕިއަންޝިޕް އައްޑޫ ސިޓީގައި ފަށައިފި\nއެއް މެގަވޯޓްގެ ޖަނަރޭޓަރެއް އޭދަފުއްޓަށް ގެންގޮސްފި\nމާލޭގައި އަންހެނަކު އަމިއްލައަށް މަރުވެއްޖެ


Nausha ge Health column: Funkoh neyvaalun, varah muhinmu kasratheh\nސްޓްރެސްވުން ނުވަތަ ކަންކަމާމެދު ހާސްވެ ފިކުރު ބޮޑުވުމަކީ ކޮންމެ މީހަކަށް ވެސް އާންމުކޮށް ދިމާވާ ކަމެކެވެ. އެއީ އަހަރުމެންގެ ހަޔާތުގެ ކޮންމެ ދުވަހަކުހެން ކޮންމެވެސް މިންވަރަކަށް އަހަރުމެނާ ބައްދަލުކުރާ ވެސް ކަމެކެވެ. ނަމަވެސް އަބަދު ކަންކަމާމެދު މާ ބޮޑަށް ފިކުރު ބޮޑުވެ ހާސްވެ އެ އިހްސާސްތައް ކޮންޓްރޯލް ނުކުރެވޭ ނަމަ ތިމާގެ ދިރިއުޅުމުން އެކަމުގެ ނުރަނގަޅު އަސަރުތައް ފެންނާން ފަށާނެ އެވެ. އޭގެ ސަބަބުން ރުންކުރުވެ ވަށައިގެންވާ މީހުންނަށް ވެސް އެކަމުގެ ނޭދެވޭ އަސަރުކޮށް މޫޑް ގޯސްވެ ކަންކަން ކުރާ ހިތް ނުވެ އަދި މާޔޫސްވުން ފަދަ އެކި އެކި މައްސަލަތައް ދިމާވެ ދާނެ އެވެ.\nސްޓްރެސްގެ ސަބަބުން ނަފްސާނީ ދުޅަހެޔޮ ކަމަށް ކުރާ މިފަދަ އަސަރުތަކުގެ އިތުރުން ސްޓްރެސްގެ ސަބަބުން މެދުވެރިވާ އެކި އެކި އެހެނިހެން ސިއްހީ މައްސަލަތައް ވެސް ހުރެއެވެ. އޭގެ ތެރޭގައި ލޭގެ ޕްރެޝަރު މައްޗަށް ދިއުން އަދި އެއާ ގުޅިގެން މެދުވެރިވާ އެކި އެކި ހިތުގެ ބަލިތައް ފާހަގަ ކޮށްލެވެ އެވެ. މީގެ އިތުރުން ކަންކަމާމެދު އަބަދު ފިކުރު ބޮޑު ވުމަކީ ދިފާއީ ނިޒާމު ބަލިކަށިކޮށްލާ ކަމެއްވެސް މެއެވެ. މީގެ ސަބަބުން ފަސޭހައިން ރޯގާ ފަދަ ބަލިތައް ޖެހުމަށް މެދުވެރި ވެއެވެ. އަދި މިނޫން ވެސް ސްޓްރެސްގެ ސަބަބުން ކުރާ ނޭދެވޭ އަސަރުތައް ބައިވަރެވެ.\nއެފަދަ ނޭދެވޭ އަސަރުތަކުން ސަލާމަތްވުމަށް ސްޓްރެސް ވުމުން އަމަލުތައް ބަހައްޓާ ގޮތް ވަރަށް މުހިންމެވެ. ސްޓްރެސް ވުމުން އަހަރުމެން އެކަމަށް އިޖާބަ ދޭ ގޮތް ވަރަށް މުހިންމުވެ. އެގޮތުން ފުންކޮށް ނޭވާލުމަކީ ސްޓްރެސް މެނޭޖް ކުރުމަށް ކުރެވޭނެ ވަރަށް ފަސޭހަ ނަމަވެސް ވަރަށް މުހިންމު ކަސްރަތެކެވެ.\nފުންކޮށް ނޭވާލާނީ ކިހިނެތް؟\nއަހަރުމެން އާންމުކޮށް ނޭވާލާ ގޮތާ ޑީޕް ބްރީތިން ނުވަތަ ފުންކޮށް ނޭވާލާ ކަސްރަތާ ކުޑަ ތަފާތެއް އުޅެފާނެ އެވެ. ފުންކޮށް ނޭވާއެއް އެތެރެއަށް ލާ ހިނދު، ބަނޑު ފުފެން ވާނެ އެވެ. އަދި ނޭވާ ލަމުންދާ އިރު ހިތުން ފަހަކާ ހަމައަށް ގުނި ދާނެ އެވެ. އަދި އެއަށް ފަހު ދެތިން ސިކުންތަށް ނޭވާ ހިފަހައްޓާލުމަށް ފަހު ދެން ނޭވާ ބޭރަށް ލާ އިރު އަނެއްކާ ވެސް ހިތުން ފަހަކާ ހަމައަށް ގުނަމުން ބަނޑު ވެސް އަނބުރާ ތިރިއަށް ދޫކޮށްލާށެވެ. މިގޮތަށް ނޭވާ ލާއިރު ބަނޑު، ނޭވާލުމާއި އެކު މައްޗަށް ތިރިއަށް ރަނގަޅަށް ދޭ ތޯ ޔަގީން ކުރަން އޮށޮވެލައިގެން ބަނޑުގައި އަތް ބާއްވާލެވިދާނެ އެވެ، ފުންކޮށް ނޭވާލުމުގެ ބައިވަރު އުކުޅުތައް ހުރެއެވެ. މި ފާހަގަ ކޮށްލީ އޭގެ ތެރެއިން އެންމެ ގޮތެކެވެ.\nފަސް މިނެޓާއި 10 މިނެޓާ ދެމެދުގެ ވަގުތުކޮޅަކަށް ކޮންމެ ދުވަހަކު ވެސް ހެނދުނު ހޭލުމަށް ފަހު އަދި ނިދުމުގެ ކުރިން މި ކަސްރަތު ކޮށްލުމަކީ އެއިން ވަރަށް ގިނަ ފައިދާތަކެއް ކުރާނެ ކަމެކެވެ.\nސްޓްރެސް ހޯމޯން ކަމަށްވާ ކޯޓިސޯލްގެ ނޭދެވޭ އަސަރުތަށް ކުޑަކޮށްދޭނެ\nހާޓް ރޭޓް ދަށްކޮށްދީ ލޭގެ ޕްރެޝަރު ދަށް ކުރުމަށް އެހީވޭ\nފުއްޕާމެއަށް އޮކްސިޖަން ފޯރުކޮށްދޭ މިންވަރު އިތުރުކޮށްދީ ހަށިގަނޑުގެ ސެލްތަކަށް އޮކްސިޖަން ލިބޭ މިންވަރު އިތުރުވޭ\nގިނަ ހަކަތަ ބޭނުންވާ ކަސްރަތުތައް ފަސޭހައިން ކުރަން އެހީވޭ\nފުންކޮށް ނޭވާލުމަކީ މިނޫން ވެސް އެތަކެއް ގިނަ މަންފާތަކެއް ކުރުވާ ކަސްރަތެކެވެ. އެގޮތުން ގަވައިދުން މި ކަސްރަތު ކުރުމަކީ ރޭގަނޑު ހަމަ ނިދި ލިބުމަށް ވެސަ އެހީތެރިވެދޭ ކަމެއް ކަމަށް ބައެއް ދިރާސާތަކުން ދައަކަ އެވެ. ވީމާ ގަވައިދުން ހެންދުނު ހޭލުމަށް ފަހު އަދި ރޭގަނޑު ނިދުމުގެ ކުރިން އެންމެ މަދުވެގެނަ ފަސް މިނިޓް މި ކަސްރަތު ކޮށްލުމުށް ހޭދަ ކޮށްލުމަކީ ވަރަށް ބުއްދިވެރި ކަމަކަށް ވާނެއެވެ.\nމީގެ އިތުރުން ވެސް ދުވަހުގެ އެކި މަސައްކަތްތަކުގައި އުޅޭ އިރުވެސް ކަންކަމާމެދު މާ ބޮޑަށް ހާސްވެ ފިކުރު ބޮޑުވާ ހެން ހީވާނަމަ ތަނެއްގައި އިށީނުމަށް ފަހު ފުންކޮށް ނޭވާލުމަށް ވަގުތު ކޮޅެއް ހޭދަކޮށްލެވި ދާނެ އެވެ. މުހިންމު ކަމަކަށް ވާނީ މި ކަސްރަތު ކުރާ ވަގުތުގައި އެހެން އެއްވެސް ކަމަކާ މެދު ވިސްނުމުގެ ބަދަލުގައި ހަމައެކަނި ނޭވާލުމަށް ފޯކަސް ކުރުމެވެ.


Raajje ah beynun vefaivaa dhaairaa thakun meehun thamreenu kurumaai gulheygothun mashvaraa kohffi\nރާއްޖެއަށް ބޭނުންވެފައިވާ ދާއިރާތަކުން މީހުން ތަމްރީން ކުރުމާއި ގުޅޭގޮތުން މަޝްވަރާކޮށްފި\n09 ސެޕްޓެމްބަރ 2020 - 15:03:23\nރާއްޖެއަށް އެންމެ ބޮޑަށް ބޭނުންޖެހިފައިވާ ދާއިރާތަކުން އިންސާނީ ވަސީލަތް ތަރައްގީ ކުރުމާއި ގުޅޭގޮތުން ނައިބު ރައީސް ފައިސަލް ނަސީމު ވަޒީލުންނާއި މަޝްވަރާ ކުރައްވައިފި އެވެ.\nމިއަދު ހެނދުނު ކުރިއަށްގެންދިޔަ ބައްދަލުވުމުގައި ނައިބު ރައީސް ވަނީ، ބައެއް މުހިންމު ދާއިރާތަކުން ތަމްރީނާއި ތަޖުރިބާ ލިބިފައިވާ މަސައްކަތްތެރިންގެ އަދަދު އެކަށީގެންވާ މިންވަރަށްވުރެ މަދުކަން ފާހަގަކުރައްވައި، އެ ދާއިރާތަކަށް ހާއްސަ ސަމާލުކަމެއް ދީގެން މަސައްކަތްތައް އިތުރަށް ހަރުދަނާ ކުރަންޖެހޭ ކަން ފާހަގަކުރައްވާފައެވެ.\nއެގޮތުން އިންޖިނިއަރިން ފަދަ ޓެކްނިކަލް ދާއިރާތަކާއި، އެ ނޫން ވެސް ރާއްޖެއަށް ބޭނުންތެރި މުހިންމު ދާއިރާތައް ދެނެގަތުމަށް ޤައުމީ ފެންވަރެއްގައި މަސައްކަތް ކުރުމުގެ މުހިންމުކަމުގެ މައްޗަށް ނައިބު ރައީސް އަލިއެޅުއްވިކަމަށް ރައީސް އޮފީހުން މައުލޫމާތުދެ އެވެ. އަދި ސަރުކާރުގެ އަމާޒުހުރީ ދިވެހިންނަށް މިހާރަށްވުރެ ބޮޑަށް ފުރުސަތުތައް ތަނަވަސްކޮށްދިނުމަށް ކަން ނައިބު ރައީސް ފާހަގަކުރެއްވި އެވެ.\nމި ބައްދަލުވުމުގައި ބައިވެރިވި ވަޒީރުންވަނީ ހާއްސަ ތަމްރީނު ލިބިފައިވާ މުވައްޒަފުންގެ އަދަދު މަދުވުމުގެ ސަބަބުން ކުރިމަތިވާ ގޮންޖެހުންތަކުގެ ވާހަކަ ނައިބު ރައީސަށް ހިއްސާކުރައްވާފައެވެ.\nމި ބައްދަލުވުމުގައި ޖެންޑާ މިނިސްޓަރު އައިޝަތު މުހައްމަދު ދީދީއާއި، އެންވާރަމެންޓް މިނިސްޓަރު ޑރ. ހުސައިން ރަޝީދު ހަސަންގެ އިތުރުން ހަޔާ އެޑިއުކޭޝަން މިނިސްޓަރު ޑރ. އިބްރާހިމް ހަސަން އާއި، ފިޝަރީޒް މިނިސްޓަރު ޒަހާ ވަހީދުގެ އިތުރުން ޓޫރިޒަމް މިނިސްޓަރު ޑރ. އަބްދުﷲ މައުސޫމް އަދި އިސްލާމިކް މިނިސްޓަރު ޑރ. އަހުމަދު ޒާހިރު ބައިވެރިވެވަޑައިގެންނެވި ކަމަށް ރައީސް އޮފީހުން މައުލޫމާތު ދީފައިވެ އެވެ.\nރައީސް އޮފީސްނައިބު ރައީސްފައިސަލް ނަސީމް\nފަރުވާ ކުޑަކޮށްފިނަމަ ކޭސްތައް އިތުރުވެދާނެ


BML in ulhandhu gathumah enme kuda installment plan tha'arafu kohfi\nބީއެމްއެލް ވެހިކަލް ލޯން\nބީއެމްއެލް އިން އުޅަނދު ގަތުމަށް އެންމެ ކުޑަ އިންސްޓޯލްމަންޓް ޕްލޭން ތައާރަފްކޮށްފި\nމި ލޯން އެއްވެސް އިތުރު ރަހުނަކާ ނުލާ ދޫކުރޭ\nކަސްޓަމަރުންނަށް 500،000 ރުފިޔާއާ ހަމަޔަށް %15 އިންޓްރެސްޓް ރޭޓުގައި ލޯނު ލިބޭނެ\nކ. މާލެ | 18 ނޮވެންބަރ 2020 | ބުދަ 12:54 | 6,829\nރާއްޖޭގައި ތިމާވެއްޓާ ރައްޓެހި އުޅަނދު ބޭނުންކުރުން އިތުރުވުމަށް ބާރުއެޅިގެންދާނެ - ބީއެމްއެލް\nބޭންކް އޮފް މޯލްޑިވްސްގެ ވެހިކަލް ލޯން އަދި ފައިނޭންސިންގެ އިންޓްރެސްޓް ރޭޓާއި ޕްރޮފިޓް ރޭޓަށް ހެޔޮ ބަދަލުތަކެއް ގެނެސްފިއެވެ.\nބުދަ ދުވަހުން ފެށިގެން ދަށްކުރި އިންޓްރެސްޓާއެކު ކަސްޓަމަރުންނަށް 500،000 ރުފިޔާއާ ހަމަޔަށް %15 އިންޓްރެސްޓް ރޭޓުގައި ލޯނު ލިބޭނެއެވެ. އިންޓްރެސްޓް ދަށްވުމާއެކު އުޅަނދު ގަންނައިރު މަހަކަށް ދައްކަންޖެހޭ އަދަދުވެގެންދާނީ އެންމެ ކުޑަ އަދަދުގެ ގޮތުގައެވެ.\nމި ލޯން އެއްވެސް އިތުރު ރަހުނަކާ ނުލާ ދޫކުރާއިރު ލޯނު އަނބުރާ ދެއްކުމަށް5އަހަރުގެ މުއްދަތެއް ލިބޭނެއެވެ. ބީއެމްއެލް ވެހިކަލް ލޯން ކުރިން ދޫކުރަމުން އައީ ބޭންކުގައި ރަޖިސްޓްރީކޮށްފައިވާ ވިޔަފާރިތައް މެދުވެރިކޮށް އުޅަނދު ގަތުމަށެވެ. ނަމަވެސް ނޮވެމްބަރު 18 ވަނަ ދުވަހުން ފެށިގެން ރާއްޖޭގެ ކޮންމެ ވިޔަފާރިއެއް މެދުވެރިކޮށް ވެސް އުޅަނދު ގަތުމުގެ ފުރުސަތު ކަސްޓަމަރުންނަށް ލިބިގެންދާނެއެވެ.\nތިމާވެއްޓާ ރައްޓެހި އުޅަނދު ބޭނުންކުރުމަށް ބާރުއެޅުމަށް ބޭންކުން ކުރަމުންދާ މަސައްކަތުގެ ދަށުން، މުޅި އުޅަނދަކީ އިލެކްޓްރިކް އުޅަނދެއް ނަމަ ވެހިކަލް ލޯނާއި ފައިނޭންސިންގެ ރޭޓް މިވަނީ %12 އަށް އިތުރަށް ދަށްކޮށްފައި ކަމަށް ބީއެމްއެލްއިން ބުންޏެވެ.\nމި ބަދަލާ ގުޅޭގޮތުން ވާހަކަދައްކަވަމުން ބީއެމްއެލްގެ ޑައިރެކްޓަރ އޮފް ރީޓެއިލް އެންޑް އެސްއެމްއީ ބޭންކިންގ މޫސާ ނިމާލް ވިދާޅުވީ މި ބަދަލާއެކު މުޅި މާކެޓްގައި ކަސްޓަމަރުންނަށް އުޅަނދުގަތުމަށް އެންމެ އަގު ހެޔޮ އަދި ފަސޭހަ ގޮތްތަކެއް ލިބިގެންދާނީ ބީއެމްއެލް އިން ކަމަށާއި މުޅި އުޅަނދަކީ އިލެކްޓްރިކް އުޅަނދެއް ނަމަ އިންޓްރެސްޓް ރޭޓް %12 އަށް އިތުރަށް ދަށްކޮށްފައި ކަމަށެވެ.\nމީގެ ސަބަބުން ރާއްޖޭގައި ތިމާވެއްޓާ ރައްޓެހި އުޅަނދު ބޭނުންކުރުން އިތުރުވުމަށް ބާރުއެޅިގެންދާނެ ކަމަށް ނިމާލް ވިދާޅުވިއެވެ.\nވެހިކަލް ލޯނާއި ފައިނޭންސިންގއަށް ގެނެވުނު ބަދަލުތަކާއެކު ސައިކަލާއި، ކާރު އަދި ހަތަރު ފުރޮޅުލީ އުޅަނދުގެ އިތުރުން ޖެޓް ސްކީ، އިންޖީނުލީ ޑިންގީ ފަދަ އިންޖީނު އަޅާފައިވާ އުޅަނދުވެސް ގަނެވޭނެއެވެ.


Usuoolu Thakaai Hilaafah Amalu Koffaivaathee FAM Ah Fiyavalhu Alhan Majileehah Massalla Eh – adduLIVE\nއުސޫލުތަކާއި ހިލާފަށް އަމަލުކޮށްފައި ވާތީ އެފްއޭއެމް އަށް ފިޔަވަޅު އަޅަން މަޖިލީހަށް މައްސަލައެއް\nJun 30, 2020, 12:17 މުހައްމަދު އައިމަން\nކުޅިވަރުގެ ޤާނޫނާއި ފީފާގެ އުސޫލުތަކާ ހިލާފަށް ފުޓްބޯލް އެސޯސިއޭޝަން އޮފް މޯލްޑިވްސް (އެފްއޭއެމް)އަށް ފިޔަވަޅު އެޅުމަށް ރައްޔިތުންގެ މަޖިލީހަށް މައްސަލައެއް ހުށަހަޅައިފިއެވެ.\nމި މައްސަލަ ރައްޔިތުންގެ މަޖިލީހަށް ހުށަހަޅާފައި ވަނީ މެދުހެންވޭރު ދާއިރާގެ މެންބަރު އަލީ އާޒިމްއެވެ. އާޒިމް މި މައްސަލަ ހުށަހެޅީ ޔޫތު މިނިސްޓްރީން އެފްއޭއެމް އަށް ފިޔަވަޅު އަޅާފައި ނުވާތީއެވެ. މި މައްސަލަ މަޖިލީހަށް ބަލައިގެންފައި ވަނީ 31 މެންބަރުންގެ ވޯޓުންނެވެ.\nއާޒިމް ވަނީ އެފްއޭއެމް އިން ގާނޫނާއި އެއްގޮތަށް އަމަލު ނުކުރާ ކަމަށްވާ ނަމަ ޔޫތު މިނިސްޓްރީން އެފްއޭއެމް އަށް ފިޔަވަޅު އެޅޭނެ ކަމަށެވެ. އަދި އޭނާ ވަނީ ޔޫތު މިނިސްޓްރީން އެފްއޭއެމް އަށް ފިޔަވަޅު އެޅުމަށް އެންގުމަށް ގޮވާލައިފައެވެ.\nމި މައްސަލަ އަށް ބަހުސް ކުރައްވަމުން ބިލެއްދޫ ދާއިރާގެ މެންބަރު އަހުމަދު ހަލީމް (ދޮންބިލެއް) ވިދާޅުވީ ރާއްޖޭގެ ފުޓްބޯޅަ ހަލާކުވުމަށް ދިމާވި އެންމެ ބޮޑު އަސްލަކީ ސަރުކާރުތަކުން ސިޔާސީ ސަބަބުތަކަށްޓަކައި ފުޓްބޯޅަ ބޭނުން ކުރުން ކަމަށެވެ. އޭނާ ވަނީ ތަފާތި އެކި ފަހަރު އެފްއޭއެމްގެ ރައީސް ބައްސާމް އަދީލް ޖަލީލް ވޯޓު ވިއްކާފައިވާ ކަމުގެ ތުހުމަތު ވެސް ކުރައްވާފައެވެ.\nއާޒިމް މަޖިލީހަށް ހުށަހެޅި މައްސަލާގައި ފާއިތުވެދިޔަ ދުވަސްތަކުގައި އެފްއޭއެމްއިން އެ އިދާރާގެ ގަވާއިދާއި ކުޅިވަރާއި ބެހޭ ގާނޫނާއި ހިލާފަށް ހިންގާފައިވާ ބައެއް ކަންކަން ފާހަގަކޮށްފައި ވެއެވެ. މީގެއިތުރުން އެފްއޭއެމްގެ ހިންގާ ކޮމިޓީގެ މެމްބަރުން އިސްތިއުފާދިނުމުން، އެ މެމްބަރުންގެ ބަދަލުގައި ކޮމިޓީއަށް އައްޔަން ކުރެވުނު ފަރާތްތައް އެފްއޭއެމް ކޮންގްރެސްގައި އިންތިހާބު ކޮށްފައި ނުވާކަމާއި، ގަވާއިދުގައި ބަޔާންކުރާ ގޮތުގެ މަތިން އެފްއޭއެމްއިން އެކްސްކޯ ބައްދަލުވުންތައް ކުރިޔަށް ނުގެންދާ ކަމަށް އާޒިމް ހުށަހެޅި މައްސަލާގައިވެއެވެ.


LIVE: Raajje "New Normal" Gai, Namaves Atholhuthakuge Adhadhu Matheegai - Vaguthu\nދުވަހުން ދުވަހަށް އަދަދު މައްޗަށް: މިއަދު 137 މީހުން ފައްސި.\nއިންޑޮނޭޝިއާ އިން ކޮވިޑް ޖެހިގެން އިތުރު 1598 މީހުން މަރުވެއްޖެ.\nBREAKING NEWS: Indonesia In Covid Jehigen Ithuru 1598 Meehun Maruvejje https://t.co/GtX1DpHY8C\nކޮވިޑް ޖެހުނު މީހުންގެ އަދަދު 200 މިލިއަނަށް އަރައިފި.\nBREAKING NEWS: Covid Jehunu Meehunge Adhadhu 200 Million Ah Araifi https://t.co/8g1EyQStZG\nޙިރާ ސްކޫލްގައި މަސައްކަތްކުރާ ހުރިހައި މުވައްޒަފުން ކޮވިޑްވެކްސިން2ޑޯޒް ފުރިހަމަކޮށްފި!\nޙިރާ ޢާއިލާގެ ސަލާމަތާއި ރައްކާތެރިކަން ކަށަވަރުކުރުމަށް ސްކޫލުން އަަބަދުވެސް މަސައްކަތް ކުރަމުން ގެންދާނެކަމުގެ ޔަޤީންކަން އަރުވަން.\n[މެނޭޖްމެންޓް]@MoEdumv @aisthly @fathnaseer pic.twitter.com/uwQEvV9DNY\n— Hira School (@hiraschoolmv) August 3, 2021\nކޮވިޑް-19 އާއި ގުޅިގެން ކުރިމަތިވި އެންމެ ދަތި ދުވަސްތަކަށް ފަހު މިހާރު ރާއްޖެ މިއޮތީ "ނިއު ނޯމަލް" އަށް އާދެވިފައި ކަމަށް ރައީސް ސޯލިހް މިއަދު ވަނީ ވިދާޅުވެފައެވެ. ރައީސް މިހެން ވިދާޅުވި ނަމަވެސް އަތޮޅުތެރޭގެ ރަށްތަކުން ކޮވިޑަށް ފައްސިވާ މީހުންގެ އަދަދު އަދިވެސް ހުރީ ވަރަށް މަތީގައެވެ. އަދި ދުވަހުން ދުވަހަށް މޮނިޓަރިންގެ ހާލަތައް ގެންނަން ޖެހޭ ރަށްތަކުގެ އަދަދު އަންނަނީ އިތުރުވަމުންނެވެ.\nމިދިޔަ ހަފުތާގެ ހޯމަ ދުވަހާ ހަމައަށް މޮނިޓަރިންގެ ހާލަތުގައި އޮތީ 13 ރަށެކެވެ. ނަމަވެސް އޭގެ އެއްހަފްތާ ފަހުން މިއަދު އިރުއޮއްސުނުއިރު 17 ރަށެއް ވަނީ މޮނިޓަރިންގެ ހާލަތަށް ގެނެސްފައެވެ. މީގެ ތެރެއިން ގިނަ ރަށްތަކެއް މޮނިޓަރިންގެ ހާލަތަށް ގެންނަން ޖެހުނީ އީދު ޗުއްޓީއަށް ދަތުރު ކުރި މީހުންގެ ތެރެއިން ބައެއް މީހުން ކޮވިޑަށް ފައްސިވުމުންނެވެ.\nއީދު ޗުއްޓީ އާއި ދިމާކޮށް ގިނަ ލުއިތަކެއް ދިނުމުން އީދު ޗުއްޓީއަށް ފަހު ކޮވިޑަށް ބައެއް ރަށްތަކުން ފައްސިވާ މީހުންގެ އަދަދު އިތުރުވާނެ ކަމަށް ކުރިން ވެސް އޮތީ ލަފާކުރެވިފައެވެ. އީދުގެ ލުއިތަކާއި ގުޅިގެން ކޮވިޑްގެ ހާލަތައް އައި ބަދަލުތައް މުޅިން ކަށަވަރުވާން އަދިވެސް ހަފްތާއެއްހާ ދުވަސް ނަގާނެ ކަމަށް ބެލެވެއެވެ.\nއަންގާރަ ދުވަހު އިތުރު 125 މީހަކު ކޮވިޑަށް ފައްސިވިއެވެ. އަންގާރަ ދުވަހަކީ ފާއިތުވި ހަދުވަސް ތެރޭގައި އެންމެ ގިނަ ބަޔަކު ކޮވިޑަށް ފައްސިވި ދުވަހެވެ.\nSarukaaru Muvvazzafun Vaccine Furihamakurumah Raees Ilthimaaskuravvaifihttps://t.co/QuYlNKmHe9


Lanka muslimunnah dhey hamalaathakugai 60 meehun hahyarukohfi\nލަންކާ މުސްލިމުންނަށްދޭ ހަމަލާތަކުގައި 60 މީހުން ހައްޔަރުކޮށްފި\nމިނުވަންގޮޑާގައި ގެއްލުންދީފައިވާ މިސްކިތެއް ކައިރިން ހަތިޔާރު އެޅި ސިފައިންތަކެއް ދުއްވާފައި ދަނީ. -- ފޮޓޯ: ގެޓީ އިމެޖަސް\nކޮލޮމްބޯ (މެއި 14) - މިދިއަ ހޯމަ ދުވަހުން ފެށިގެން ސްރީލަންކާގައި ދިރިއުޅޭ މުސްލިމުންނަށް އަމާޒުކޮށް އެކި ހިސާބުތަކުގައި ދެމުންދާ ހަމަލާތަކާއި ގުޅިގެން މިހާތަނަށް 60 މީހުން ހައްޔަރުކޮށްފައިވާއިރު، މުޅި ގައުމުގައި ރޭ ވެސް ވަނީ ކާފިއު ހިންގައިފަ އެވެ.\nހަމަނުޖެހުންތައް ކޮންޓްރޯލް ކުރުމަށް ސަލާމަތީ ބާރުތަކުން ހަރަކާތްތެރިވަމުންދާއިރު، މިހާތަނަށް 60 މީހުން ހައްޔަރުކޮށްފައިވާކަމަށް ސަރުކާރުން ވަނީ ބުނެފަ އެވެ. އޭގެ ތެރޭގައި ކަނާތުފިޔައިގެ ބުޑިސްޓް ގުރޫޕެއްގެ ލީޑަރުވެސް ހިމެނޭކަމަށް ރިޕޯޓުތައް ބުނެ އެވެ.\nހަމަލާތައް އަމާޒުވެފައިވަނީ ކޮލޮމްބޯގެ ދެކުނުން އޮންނަ ސަރަހައްދުތަކަށް\nލަންކާގެ ހުޅަނގު ދެކުނުން އޮންނަ ކިނިޔާމާ ނަމަކަށް ކިޔާ ސަހަރެއްގައި ހުރި މިސްކިތަށް ބަޔަކު ވަދެ ގެއްލުން ދިނުމަށްފަހު، މިސްކިތް ތެރޭގައިހުރި ހަތިމުތައް ވެސް ވަނީ އުކާލާފައި.\nކްރިސްޓިއަނުން ގިނަ ޗިލައުގައި ފޭސްބުކްގައި ހިނގި ދެބަސްވުމެއްގައި މުސްލިމުންގެ ފިހާރަތަކާއި މިސްކިތްތަކަށް ވަނީ ހަމަލާދީފައި.\nޕުއްތަލަމް ޑިސްޓްރިކްޓުގައި ގުރޫޕަކުން ތޫނު އެއްޗަކުން ހަމަލާދީ މުސްލިމު ފިރިހެނެއް ވަނީ މަރާލާފައި.\nހެއްޓިޕޮލާގައި މުސްލިމުންގެ ތިން ފިހާރައެއްގައި ވަނީ ރޯކޮށް އަންދާލާފައި.\nމިނުވަންގޮޑާގައި ހުރި ޕާސްޓާ ފެކްޓަރީއެއްގައި ވަނީ ރޯކޮށްލާފައި.\nމިނުވަންގޮޑާގައި ހުރި މުސްލިމު ވިޔަފާރިވެރިއެއްގެ ޕާސްޓާ ފެކްޓަރީއަށް ގެއްލުން ދީފައި.\nމިނުވަންގޮޑާގައި ހުރި މުސްލިމު ވިޔަފާރިވެރިއެއްގެ ޕާސްޓާ ފެކްޓަރީއަށް ބޮޑު ގުރޫޕަކުން ވަދެ ގެއްލުންދެމުންދިއަ އިރު ފުލުހުން އަޅާނުލައި ބަލަންތިބި ކަމުގެ ތުހުމަތުވަނީކޮށްފަ އެވެ. މުވައްޒަފުން އެތެރޭގައި ތިއްބާ، އެ ގުރޫޕުން ފަހުން ވަނީ އެ ފެކްޓަރީގައި ރޯކޮށްލައިފަ އެވެ. ނަމަވެސް، އެ ހާދިސާގައި މީހަކަށް މާބޮޑު ގެއްލުމެއް ނުލިބޭކަމަށް ބައެއް ރިޕޯޓުތައް ވަނީ ބުނެފަ އެވެ.\nހަމަނުޖެހުން ހިންގާ މީހުންނާ ދެކޮޅަށް އެންމެ ހަރުކަށި ފިޔަވަޅު އަޅާނެކަމަށް ފުލުހުން ވަނީ ބުނެފަ އެވެ. ނުބައި މައުލޫމާތު ފެތުރުން ހުއްޓުވުމަށް ބައެއް ސޯޝަލް މިޑިއާ އެޕުތައް ސަރުކާރުން ވަނީ އަލުން ބްލޮކުކޮށްފަ އެވެ.


ފުވައްމުލައް ސިޓީ ކައުންސިލް މަދަހަ މުބާރާތް 2019 އާއި ބެހޭ\nފުވައްމުލަކުގެ ސްކޫލްތަކަށާއި ކޮލެޖްތަކަށް ހުޅުވާލައިގެން ބޭއްވުމަށް ހަމަޖެހިފައިވާ "ފުވައްމުލައް ސިޓީ ކައުންސިލް މަދަހަ މުބާރާތް 2019" އަށް ތިރީގައި މިދަންނަވާ މަސައްކަތްތައް ކުރުމަށް ބޭނުންވެއެވެ.\nސްޓޭޖް ސެޓަޕް ހެދުމާއި ޑިޒައިން ކުރުން އަދި ސްޓޭޖާއި ހޯލުގެ ލައިޓިންގ ހެދުން.\nމުބާރާތް ކުރިއަށްދާއިރު މުބާރާތުގެ ސައުންޑްގެ އެންމެހާ ކަންތައްތައް ބެލެހެއްޓުން.\nމުބާރާތުގައި ހުށަހަޅާ މަދަހަތަކުގެ ވީޑިއޯ މާސްޓަރ ރިކޯޑިންގ.\nމުބާރާތުގައި ހުށަހަޅާ މަދަހަ ތަކުގެ އޯޑިއޯ މާސްޓަރ ރިކޯޑިންގ.\nވީމާ، މިކަމަށް ޝައުޤުވެރިވާ ފަރާތްތަކުން 26 މެއި 2019 ވާ އާދީއްތަ ދުވަހުގެ 11:00 އަށް މިއިދާރާއަށް ވަޑައިގެން މަޢުލޫމާތު ސާފުކުރުމަށްފަހު، 30 މެއި 2019 ވާ ބުރާސްފަތި ދުވަހުގެ 11:00 އަށް އަންދާސީ ހިސާބު ހުށަހެޅުއްވުން އެދެމެވެ. އަންދާސީ ހިސާބު ބަލައިގަތުން އޮންނާނީ މިއިދާރާގެ މީޓިންގ ރޫމްގައެވެ.\nމަޢުލޫމާތު ސާފު ކުރުމަށް ބަދަލުގައި މީހަކު ފޮނުވާނަމަ އެފޮނުވާ ފަރާތުގެ މަޢުލޫމާތު އެގޭގޮތަށް ރަސްމީ ލިއުމެއް އޮވެގެންނޫނީ ބަދަލުގައި ފޮނުވާ ފަރާތަށް މަޢުލޫމާތު ސާފުކޮށްދޭގޮތަށް ހަމަޖެހިފައި ނުވެއެވެ. އަދި ގަޑިޖެހިގެން އަންނަ ފަރާތްތަކާއި މަޢުލޫމާތު ސާފު ކުރެއްވުމަށް ވަޑައި ނުގަންނަވާ ފަރާތްތަކަށް އަންދާސީ ހިސާބު ހުށަހެޅުމުގެ ފުރުސަތު ނުދެވޭނެ ވާހަކަވެސް ދެންނެވީމެވެ.


BREAKING: Maafuttah Araa Feybun Manaa Kohffi - Vaguthu\nކ. މާފުށިން މީހަކު ކޮވިޑް-19 އަށް ފައްސިވުމާއި ގުޅިގެން އެރަށަށް އަރާ ފޭބުން މަނާކޮށްފިއެވެ.\nއެ ރަށް މޮނީޓަރިންގއަަށް ލާފައިވާކަން އަންގާ ހެލެތް ޕްރޮޓެކްޝަން އެޖެންސީ (އެޗްޕީއޭ)އިން އެރަށު ކައުންސިލަށް ފޮނުވި އެންގުމުގައި ވަނީ، މިއަދު 15:43 އިން ފެށިގެން އެރަށް އަރާ ފޭބުން މަނާ ވާނެ ކަމަށެވެ.\n"ރަށުގައި މިވަގުތު ތިބި އެއްވެސް މީހަކު ހެލްތް ޕްރޮޓެކްޝަން އެޖެންސީން ވަކި ގޮތެއް އަންގަން ރަށުން ފޭބުމާއި، މި އެޖެންސީގެ ހުއްދަ ނެތި އެއްވެސް ރަށަކަށް އެރުން މަނާކޮށް، ރަށް މޮނީޓަރ ކުރުން" އެރަށަށް މޮނީޓަރިންގއަށް ލާފައިވާކަން ހާމަކޮށް އެރަށު ކައުންސިލަށް ފޮނުވި އެންގުމުގައި ވެއެެވެ.\nއެރަށު ކައުންސިލް އުސްމާން ރަޝީދު ވިދާޅުވީ އެރަށް މޮނިޓަރިން ހާލަތަށް ގެނެސްފައި ވަނީ އެރަށުގެ ގެސްޓު ހައުސްއެއްގައި ހުރި ފަތުރުވެރިއަކު ކޮވިޑް-19 އަށް ފައްސިވުމާއި ގުޅިގެން ކަމަށެވެ.\nނޮވެމްބަރު 22, 2020 18:53\nތިޔާ އަޅޭ މީހުން ދިރިއުޅޭ ރަށެއްގެ ގޮނޑުދޮށްތަ؟ ނޫނީ ރިޒޯޓް އައިލެންޑެއްގެ ބީޗް ތަ؟މީ ދޯ އެ ކިޔާ އަނެއް ދިވެހިރާއްޖެއަކީ؟\nނޮވެމްބަރު 23, 2020 08:48\nނޮވެމްބަރު 22, 2020 20:52\nމުސްލިމުންގެ ތެރޭގައި ކާފަރުން ވަލު ޖަނަވާރުން އުޅޭހެން އުޅުމަށް މިޤައުމުގެ ބޮޑުންމިވަނީ ހުއްދަދީ އެކަމަށް މަގުފަހިކޮށްދީފައެވެ. ޤައުމު ހަލާކުވާކަށެއް މާކަގިނަދުވަހެއް ނެތްކަން މިމަންޒަރުތަކުން އެބަހާމަވޭ.\nގޭގަ2ކޮޓަރި ހުރިއްޔާ 1 ކޮޓަރި ދޮންމީހުނައް ތިބެވޭގޮތައް ތައްޔާރު ކުރަން ޖަޒީރާ ވައުދު ރައްވެހި ފަތިހުގަ އޮންނާނެ...


Nihaad Raees Nasheedhah: 'Thiyahen nuhahdhavaa Raees" - vNews.mv\nރައްޔިތުންގެ މަޖިލީހުގެ އައްޑޫ-ފޭދޫ ދާއިރާގެ މެމްބަރު މުހައްމަދު ނިހާދު\nނިހާދު ރައީސް ނަޝީދަށް: "ތިޔަހެން ނުހައްދަވާ ރައީސް"\nޒިދާން މުޙައްމަދު Male' | 11 May 2022, 12:09\nމިވަގުތު ގައުމަށާއި ޕާޓީއަށް ދިވެހި ރައްޔިތުންގެ ޑިމޮކްރެޓިކް ޕާޓީއަށް] އެންމެ ރަނގަޅު ގޮތަކީ އެމްޑީޕީ-ޕީޕީއެމް އިއްތިހާދެއް ކަމަށް އެމްޑީޕީގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވުމުން، ރައްޔިތުންގެ މަޖިލީހުގެ އައްޑޫ-ފޭދޫ ދާއިރާގެ މެމްބަރު މުހައްމަދު ނިހާދު ރައްދުދެއްވައިފިއެވެ.\nރައްޔިތުންގެ މަޖިލީހުގެ ވެސް ރައީސްކަން ކުރައްވަމުން ގެންދަވާ ރައީސް ނަޝީދު ވިދާޅުވެފައި ވަނީ ޕީޕީއެމަށް ބަދަލުތަކެއް ގެނެވި، އެ ބަދަލުތަކަކީ އިންޑިއާ އައުޓް ފަލްސަފާއާ ދުރު، ނަފްރަތުގެ ބިލަށް ތާއީދުކުރާ މިއުޒިކަށް ވެސް އެއްބަސްވާ ބަދަލުތަކަކަށްވެ، އެ ހަމަތަކުގައި ސަރުކާރު ހިންގުމަށް ޕީޕީއެމާ އެއްބަސްވެވޭ އެމްޑީޕީ-ޕީޕީއެމް އިއްތިހާދެއް އުފެއްދެވުމަށް ކުރީގެ ރައީސް އަބްދުﷲ ޔާމީންގެ އެހީއަށް އެދިވަޑައިންނެވުމަކީ މިވަގުތު އެންމެ ރަނގަޅު ގޮތް ކަމަށެވެ.\nރައީސް ނަޝީދު އެމްޑީޕީ އެހެން މިސްރާބަކަށް ގެންގޮސް ޕީޕީއެމާއެކު މަސައްކަތްކުރައްވަން ބޭނުންވާކަން ފައުޅުކަންބޮޑު ގޮތެއްގައި މިހާރު އަންނަނީ ހާމަ ކުރައްވަމުންނެވެ. އެމަނިކުފާނު ވަނީ މީގެ ކުރިން ވެސް މިފަދަ މޭރުމަކުން ވާހަކަދައްކަވާފައެވެ. އެގޮތުން ކުރިއަށް ދެވެން އޮތީ ޕީޕީއެމް ފަދަ މެދުމިނުގެ ފިކުރަށް ތާއީދުކުރާ ބަޔަކާއެކުގައި ކަމަށް ވަނީ ވިދާޅުވެފައެވެ.\nރައީސް ނަޝީދަށް ޖަވާބުދެއްވަމުން އެމްޑީޕީއަށް ނިސްބަތްވެވަޑަައިގަންނަވާ ފޭދޫ ދާއިރާގެ މެމްބަރު ވިދާޅުވީ، އެމްޑީޕީން އުފެއްދި ސަރުކާރެއް ރައީސް ޔާމީނާ ގުޅިގެން ވައްޓާލުމަކީ ލިބިގެންދާނެ ބޮޑު ގެއްލުމެއް ކަމަށެވެ. އެހާ ހިސާބުން [އެމްޑީޕީއަށް] ދެން ވެރިކަމަށް އައުމުގެ ފުރުސަތު ރައީސް ޔާމީންމެން [ޕީޕީއެމް-ޕީއެންސީން] ނުދޭނެ ކަމަށް މެމްބަރު ނިހާދު ވިދާޅުވިއެވެ.\nއޭނާ [ރައީސް ޔާމީނަށް ވެރިކަން ހޯދައިދިނުމަކީ ހެދޭނެ އެންމެ ބޮޑު ގޯސްކަން ފާހަގަކުރައްވާ، ނިހާދު ވަނީ އެ ފަދައިން ކަން ނުކުރުމަށް ރައީސް ނަޝީދުގެ އަރިހުން އެދިވަޑައިގެންފައެވެ.\n"އޭނާ [ރައީސް ޔާމީނަށް ވެރިކަން ހޯދައިދިނުމަކީ ހެދޭނެ އެންމެ ބޮޑު ގޯސް. ތިޔަހެން ނުހައްދަވާ ރައީސް"\nމުހައްމަދު ނިހާދު / ފޭދޫ ދާއިރާގެ މަޖިލިސް މެމްބަރު\nމިކަމާ ގުޅިގެން އިދިކޮޅު ކޯލިޝަންގެ މެންބަރު އަދި ނައިފަރު ދާއިރާގެ ޕީޕީއެމް މެމްބަރ އަހުމަދު ޝިޔާމް ވިދާޅުވީ ކުރީގެ ރައީސް އަބްދުﷲ ޔާމީނާއި ކުރީގެ ރައީސް ނަޝީދުގެ ސިޔާސަތުތައް އުޑާއި ބިމާހާ ތަފާތު ކަމަށެވެ.\nއިތުރަށް ވިދާޅުވީ އިދިކޮޅުން އެމްޑީޕީއާ ގުޅޭތަން ކުޑަކޮށް ވެސް ނުފެންނަ ކަމަށާއި ރައީސް ނަޝީދު އިދިކޮޅުގެ ސިޔާސަތުތައް ގަބޫލުކުރައްވާނަމަ އެކަން އެގޮތަށް ކުރައްވައިގެން ހުންނެވުމަށް އެދޭ ކަމަށެވެ.\nއަދި އިދިކޮޅު ކޯލިޝަން ނޫނަސް ވަރަށް ބައިވަރު ސިޔާސީ ޕާޓީތައް އެބަހުރި ކަމަށާއި އަދި އުފެދެމުންދާކަން ފާހަގަކުރައްވައި ޝިޔާމް ވަނީ އެޕާޓީތަކުގެ އެހީ ހޯއްދެވުމަށް ނަޝީދު ވަޑައިގަންނަވަންވީ ނޫންތޯ ކަމަށް ބުނެ ސުވާލު އުފައްދަވާފައެވެ.\nއަހުމަދު ޝިޔާމް އެމްޑީޕީ ޕީއެންސީ ސިޔާސީ ޕީޕީޕއެމް ރައީސް ނަޝީދު


ގާޒީ އަލީ ނަސީރުގެ މަގާމު ދަށްކޮށްފި! | Sandhaanu\nގާޒީ އަލީ ނަސީރުގެ މަގާމު ދަށްކޮށްފި!\nޖޭއެސްސީން މިއަދު އެގޮތަށް ނިންމީ އަލީ ނަސީރު ބެއްލެވި ދެ މައްސަލައެއްގެ ހަސްމުން އެ ދެ މައްސަލަ އެއްކޮށް ނިންމަން އެދިފައި ވަނިކޮށް، އޭގެ ތެރެއިން އެއް މައްސަލަ އިތުރަށް ކުރިއަށް ގެންދިއުމުގެ މަސްލަހަތެއް ނެތްކަމަށް ނިންމައި އެ މައްސަލައިގެ ދައުވާ ފޯމު ބާތިލްކުރި މައްސަލައިގައެވެ.\nޢަލީ ނަޞީރު އެ މައްސަލައިގެ ދައުވާ ފޯމު ބާތިލްކޮށް ޙުކުމްކޮށްފައި ވަނީ އެ ގަޒިއްޔާގެ މައުލޫއަށް ޙުކުމްކުރުމުގެ ބަދަލުގައި، އަހަރު ދުވަސްވެފައިވާ މައްސަލައެއް އޭނާގެ ސެކްޝަނުގައި ނުބޭއްވުމުގެ މަޤްޞަދުގައިކަން ތަޚްޤީޤުގައިވަނީ ސާބިތުވެފައި ކަމަށެވެ.\nކޯޓަށް ހުށަހެޅިފައިވާ ކަންކަމާމެދު ފައިސަލާކޮށް ގޮތެއް ނިންމުމުގެ ބަދަލުގައި ވަކި މުއްދަތެއްވީ މައްސަލައެއް ފަނޑިޔާރުގެ އަތުގައި ނުބޭއްވުމުގެ މަގުސަދުގައި މައްސަލައިގެ ޚަޞްމުން އެދިފައި ނުވާ ގޮތެއްގެ މައްޗަށް މައްސަލައިގައި ހުކުމްކޮށް މައްސަލަ ކޯޓުން ނުބަލައި ބޭރުކުރުމަކީ އަދުލުއިންސާފު ގާއިމުކުރުމުގެ އަސާސީ އުސޫލުތަކާ ހިލާފު އަދި ފަނޑިޔާރުގޭގެ މުގައްދަސްކަމާއި އިތުބާރަށް އެކަމުގެ ސަބަބުން އަސަރުކޮށް ނާޖާއީޒުގޮތުގައި ކޯޓުގެ ނިންމުންތައް ބޭނުން ހިފުމުގެ ފުރުސަތު މައްސަލައިގައި ހިމެނޭ ފަރާތްތަކަށް ހުޅުވިގެންދާފަދަ ކަމެއް ކަމަށްވެސް ޖޭއެސްސީން ބުންޏެވެ.\nޢަލީ ނަޞީރުގެ މި ޢަމަލަކީ ފަނޑިޔާރުންގެ ޤާނޫނާއި ފަނޑިޔާރުންގެ ސުލޫކީ މިންގަނޑުގެ 3.1 ވަނަ ނަންބަރާއި ޚިލާފު ޢަމަލެއްކަމުގައި ތަޚްޤީޤުގައި ނިންމާފައިވާ ކަމަށް ޖޭއެސްސީ އިން ވިދާޅުވިއެވެ. އެހެންކަމުން ޖުޑީޝަލް ސަރވިސް ކޮމިޝަންގެ ޤާނޫނުގެ 1-32 ވަނަ މާއްދާގެ ދަށުން، ޢަލީ ނަޞީރު ހުރި މަޤާމަށްވުރެ ދަރަޖަ ދަށްކުރުމުގެ ގޮތުން މެޖިސްޓްރޭޓް ކަމުގެ މަގާމަށް ބަދަލުކުރުމަށް މިއަދު ވަނީ ނިންމާފައި ކަމަށް ވެސް ޖޭއެސްސީ އިން ވިދާޅުވިއެވެ.


"Brahmashtura" kulheythee bahpa varah rulhi ai: Ranbir\n"ބްރަހްމަޝްތުރަ" ކުޅޭތީ ބައްޕަ ވަރަށް ރުޅި އައި: ރަންބީރު\nރަންބީރު އަދި އޭނާގެ ބައްޕަ ރިޝީ ކަޕޫރު\nރަންބީރު ކަޕޫރުގެ އާ ފިލްމު "ބްރަހްމަޝްތުރަ" އުފެދުމުގެ މަސައްކަތް ކުރާތާ 3-4 އަހަރު ވަނީ ފާއިތުވެފަ އެވެ. އެހާ ގިނަ ދުވަސް ފާއިތުވުމަށްފަހު ދާދިފަހުން ވަނީ ފިލްމުގެ ފުރަތަމަ މޯޝަން ޕޯސްޓަރު ރިލީޒްކޮށް ފިލްމު ނެރޭނެ ތާރީޚް ވެސް އިއުލާންކޮށްފަ އެވެ. މިކަމަށްޓަކައި ބޭއްވި އިވެންޓުގައި ރަންބީރު އާއި ފިލްމުގެ ބަތަލާ އަދި އޭނާގެ ހަގީގީ ލޯބިވެރިޔާ އާލިއާ ބަޓް ބައިވެރިވި އެވެ. އަދި ޑައިރެކްޓަރު އަޔާން މުކަރުޖީ ވެސް މި އިވެންޓުގައި ބައިވެރިވި އެވެ.\nމި ޕޯސްޓަރު ފެނުނު އެންމެން ވެސް ބުނަނީ "ވާ! ހާދަ ރީއްޗޭ" އެވެ. ނަމަވެސް މިދިޔަ އަހަރު މަރުވެފައިވާ ރަންބީރުގެ ބައްޕަ އަދި ކުރީގެ މަޝްހޫރު އެކްޓަރު ރިޝީ ކަޕޫރަށް "ބްރަހްމަޝްތުރަ" އެއްގޮތަކަށް ވެސް ކަމަކު ނުދިޔަ އެވެ. އޭނާ ވަނީ އެ ފިލްމު ރަންބީރު ކުޅުނަ ނުދޭން ވެސް އުޅެފަ އެވެ.\n"ބްރަހްމަޝްތުރަ" ޕްރޮމޯޓްކުރަން ބޭއްވި ފުރަތަމަ އިވެންޓުގައި ރަންބީރު ވަނީ އެ ފިލްމާ އޭނާގެ ބައްޕަ ހިތްހަމަނުޖެހުނު ސަބަބުތައް ފޭނުންނާއި ނޫސްވެރިންނާ ހިއްސާ ކޮށްފަ އެވެ.\nރަންބީރު އެއްބަސްވީ ގޮތުގައި ބައްޕަ ވަކިވެ ދިޔަ ފަހުން އަހަރަކަށް ވުރެ ގިނަ ދުވަސް ފާއިތުވެފައިވީ ނަމަވެސް އަދިވެސް އޭނާ ބައްޕަގެ މަތިން ވަރަށް ހަނދާން ވެއެވެ. އަދި "ބްރަހްމަޝްތުރަ"ގެ މައްސަލައިގައި ބައްޕައާ ދެބަސްވެ ލައްކަ ގިނަ ވާހަކަތައް ދެބަފައިންގެ މެދުގައި ދެކެވިފައިވާ ކަމަށް ރަންބީރު ބުންޏެވެ.\n"ބައްޕަ އަހަރެމެންނަށް (ރަންބީރު އާއި ޑައިރެކްޓަރު އަޔާން އަށް)ވަރަށް ގިނަ ސުވާލުތައް ފިލްމާ ބެހޭ ގޮތުން ކުރި. ބައްޕަ ބުނި ކީއްހޭ ތި ކުރަނީ ކަލޭމެން؟ ތިހާ ގިނަ ދުވަސް ކީއްވެހޭ ނަގަނީ ފިލްމެއް ހަދަން؟ އެހާ ގިނަ ފައިސާ ތި ފިލްމަށް ޚަރަދު ކުރަނީ ކާކުހޭ؟ ރަންބީރު އޭ ކަލެޔަށް ތި ފިލްމުން ބައި ރުފިޔާ ވެސް ނުލިބޭނޭ. ވީއެފްއެކްސް ފިލްމު ކާކުހޭ ބަލާނީ؟ އިންޑިއާ މީހުންގެ ތެރެއިން އެކަކުވެސް ވީއެފްއެކްސް ފިލްމު ބަލަން ޝައުގުވެރިއެއް ނުވާނޭ،" ބައްޕަ ދައްކާފައި ހުރި ވާހަކަތައް ހިއްސާ ކުރަމުން ރަންބީރު ކިޔައިދިނެވެ.\n"ބްރަހްމަޝްތުރާ"އަކީ ތިން ފިލްމުގެ މައްޗަށް އެކުލެވޭ ސުޕަހީރޯ ފްރެންޗައިޒްއެއްގެ ފުރަތަމަ ފިލްމެވެ. ރިޝީ ހިތްހަމަނުޖެހުނީ މިފަދަ ފިލްމަކަށް ރަންބީރުގެ ގިނަ ވަގުތުތަކެއް ހުސްކޮށްފައި އޮތުމުންނާއި އެއީ އިންޑިޔާގައި އެހާ ހިނގާނެ ޒާތުގެ ފިލްމެއް ކަމަށް އޭނާއަށް ގަބޫލު ނުކުރެވޭތީ އެވެ.\nރަންބީރު ބުނި ގޮތުގައި މިއަދުވެސް ބައްޕަ އޭނާއާއެކު އެތަނުގައި ހުރިކަމުގެ އިހްސާސް އޭނާއަށް ކުރެވެ އެވެ. އެހެންވެ ބައްޕަގެ ހަނދާނުގައި ކުޑަ ކަމެއް ކޮށްލަން އޭނާ ގަސްތުކުރި އެވެ. އެގޮތުން ރިޝީގެ އެންމެ މަޝްހޫރު އެއް ފިލްމު "ކަރްޒް"ގެ ޑައިލޯގެއް ރަންބީރު ކިޔާލި އެވެ.\n"ކިޔާ ތުމްނޭ ކަބީ ކިސީސޭ ޕިޔާރް ކިޔާ، ކަބީ ކިސީކޯ ދިލް ދިޔާ، މައިނޭ ބީ ދިޔާ" (ކަލޭ ދުވަހަކުވެސް މީހަކު ދެކެ ލޯބިވިން ހިތްޔޭ، ދުވަހަކުވެސް މީހަކަށް ހިތް ދިނިން ހެއްޔެވެ؟ އަހަރެން ވެސް ދިނީމެވެ). މި ޑައިލޯގް ކިޔާލުމަށްފަހު ރަންބީރު ވަނީ އުޑާ ދިމާލަށް ފްލައިން ކިސް އެއް ފޮނުވާލާފަ އެވެ. އެއާއެކު އޯޑިއަންސްގައި ތިބި ގިނަ ބައެއްގެ ލޮލުން ކަރުނަ ހިލިގެން ދިޔަތަން ފެނުނެވެ.\nމި މަންޒަރު ފެނުނު ގިނަ ބަޔަކު ސޯޝަލް މީޑިއާގައި ކުރި ކޮމެންޓްތަކުގައި ބުނެފައިވަނީ ރަންބީރު ހަގީގަތުގައި ވެސް އޭނާގެ ބައްޕަ މަތިން ވަރަށް ބޮޑަށް ހަނދާންވެ ބައްޕަ ނެތުމުގެ އިހްސާސް އޭނާއަށް ވަރަށް ބޮޑަށް ކުރެވިފައި ހުރި ކަމަށެވެ.\nއަންނަ 2022ގެ ސެޕްޓެމްބަރު9ވަނަ ދުވަހު ރިލީޒްކުރާނެކަމަށް އިއުލާން ކޮށްފައިވާ "ބްރަހްމަޝްތުރާ"ގެ މި އިވެންޓުގައި އާލިއާ އާއި ރަންބީރު ވެސް އެމީހުންގެ ލޯބީގެ މާތައް އޯޑިއަންސް ކުރިމަތީގައި ފޮޅުވާފައި ވެއެވެ. ނަމަވެސް ސޯޝަލް މީޑިއާގައި ގިނަބަޔަކު މިކަމާ އެހާ ހިތްހަމައެއް ނުޖެހުނެވެ. އެމީހުން ކުރި ކޮމެންޓްތަކުގައި ބުނެފައިވަނީ ހަގީގީ ދެ ލޯބިވެރިންނެއް ކަމަކު ސްޓޭޖު މަތީގައި އެމީހުން އުޅުނީ ވަރަށް ލަދުން އުޅޭ ގޮތަށް ކަމަށެވެ.\nރަންބީރު ކަޕޫރު މަރު އާލިއާ ބަޓް + ރިޝީ ކަޕޫރު


General Qasem Soleimani akee Kaaku? - vNews.mv\nقاسم سلیمانی: އީރާނުގެ ރޫހީ ލީޑަރު ފިޔަވައި ދެން އެންމެ ނުފޫޒުގަދަ ލީޑަރު\nޖެނެރަލް ގާސިމް ސުލައިމާނީއަކީ ކާކު؟\nއިމާދު ލަތީފު 03 January 2020, 19:58\nއެމެރިކާއިން ރޭގެ ފަތިހުގެ ވަގުތެއްގައި ދިން ޑްރޯން ހަމަލާއެއްގައި ޝަހީދުވި އީރާނުގެ ޖެނެރަލް ގާސިމް ސުލައިމާނީއަކީ ހަމައެކަނި އީރާނުގައި ނުފޫޒުހުރި ލީޑަރެއް ނޫނެވެ. އޭނާއަކީ ލުބުނާނާއި ސީރިޔާ އަދި އިރާގާއި ޔަމަނުގައިވެސް އެހާ ނުފޫޒުގަދަ ބޭފުޅެކެވެ.\nފާއިތުވި އަހަރުތަކުގައި އީރާނުގައި އެންމެ ހަލުވިކޮށް ކުރިއަރަމުން މަގްބޫލުކަން ހޯދަމުން އައިސްފައިވާ ލީޑަރަކީވެސް ޖެނެރަލް ސުލައިމާނީއެވެ. މިސަބަބަށްޓަކައި އީރާނުގެ ރައީސްކަންވެސް އޭނާ ކުރައްވާނޭ ކަމަށް ގިނަ ބަޔަކު ތިބީ ޔަގީންކޮށްގެންނެވެ. އީރާނުގެ އިންގިލާބީ ގާޑުންގެ ތެރޭގައި ހިމެނޭ އެންމެ ވަރުގަދަ ލަޝްކަރަކީ ގުދުސް ލަޝްކަރެވެ. ޖެނެރަލް ސުލައިމާނީއަކީ އެ ލަޝްކަރުގެ އެންމެ އިސް ކޮމާންޑަރެވެ. އީރާނުގައި އޭނާގެ މަޝްހޫރުކަން އުދަރެހާ ހަމަޔަށް އުފުލިގެންގޮސްފައިވިޔަސް އީރާނުން ބޭރުގައި ޖެނެރަލް ސުލައިމާނީގެ ހަގީގީ ބާރާއި ނުފޫޒު އެނގުން ކުޑައެވެ. ފާއިތުވި ހަތަރު ފަސް އަހަރެއްގެ ތެރޭގައި މުޅި މެދުއިރުމަތީގެ ސިޔާސީ އަދި އަސްކަރީ ތިލަފަތަށް އެންމެ ބޮޑު އަސަރެއް ފޯރުވި ބޭފުޅަކީ އެއްވެސް ޝައްކެއްނެތި ޖެނެރަލް ސުލައިމާނީއެވެ.\nއީރާނުގެ ތެރޭގައި ޖެނެރަލް ސުލައިމާނީގެ މުހިންމުކަމާއި ނުފޫޒު ފެތުރިފައިވާ މިންވަރަށް ބަލާއިރު އޭނާއަކީ އެގައުމުގެ ރައީސަށްވުރެވެސް ބާރުގަދަ ބޭފުޅެއްކަމަށް ގިނަބަޔަކު ގަބޫލުކުރެއެވެ. އީރާނުގެ ސިޔާސީ މައިދާނުގެ ދެފަރާތުގައި ތިބި އެންމެންނާވެސް ޖެނެރަލް ސުލައިމާނީ ގުޅުން ބާއްވަވައެވެ. މުވާސަލާތު ހިނގައެވެ. އެހެން ފަރާތެއް މެދުވެރިކުރުމެއްނެތި އީރާނުގެ އެންމެ މަތީ ލީޑަރު އާޔަތު ﷲ އަލީ ޚާމަނާއީއާ ބައްދަލުކޮށް މަޝްވަރާކޮށް ކަންކަން ނިންމެއެވެ. މެދުއިރުމަތީގައި އީރާނުން ގެންގުޅޭ ސިޔާސަތު ބައްޓަންކޮށް އެ ސިޔާސަތު ސިޔާސީގޮތުންނާއި އަސްކަރީގޮތުން ތަންފީޒުކުރުމުގެ އެންމެ އިސްވެރިޔަކީވެސް ޖެނެރަލް ސުލައިމާނީއެވެ. ރޫހީ ލީޑަރު އަލީ ޚާމަނާއީ ފިޔަވައި އެހެން ބޭފުޅަކަށް މިވަރުގެ ބާރާއި އިޚުތިޔާރުތަކެއް ލިބިފައި ނޯވެއެވެ.\nމެދުއިރުމައްޗަށް އީރާނުގެ ނުފޫޒު ފެތުރުމުގެ ޒިންމާ އޮންނަނީ ގުދުސް ލަޝްކަރާ މަތިކުރެވިފައެވެ. އެ ލަޝްކަރުގެ ކޮމާންޑަރުގެ ގޮތުގައި ޖެނެރަލް ސުލައިމާނީ ކުރައްވާފައިވަނީ ލާމަސީލު މަސައްކަތްތަކެކެވެ. ކާމިޔާބު މަސައްކަތްތަކެކެވެ. ސީރިޔާ އާއި ލުބުނާން އަދި ޔަމަނާއި އިރާގުގައި ޖަމާއަތްތަކެއް އުފެދި އެޖަމާއަތްތައް ފުޅާވެ ބާރުގަދަވެ އެތަންތަނުގައި އީރާނުގެ ނުފޫޒު ގަދަވުމުގެ މޭސްތިރިޔަކީ އުމުރުން 62 އަހަރުގެ ޖެނެރަލް ސުލައިމާނީއެވެ. މީހުން ފޮނުވަންވީވަރަކާއި ޚަރަދުކުރަންވީ މިންވަރުވެސް ނިންމަވަނީ އޭނާއެވެ. ލުބުނާނުގައި ހުއްޓުމެއްނެތި ހިޒްބު ﷲ ޖަމާއަތް ކުރިއަރަމުން ދިޔުމާއި ޔަމަނުގެ ހޫސީން ސައުދީ ލަޝްކަރުގެ ކުރިމަތީގައި ބަލިނުވެ ހިފެހެއްޓުމާއި ސީރިޔާގެ ރައީސް ބައްޝާރުގެ ސަރުކާރު ދެމިއޮތުމާއި އިރާގައި ޝިޔާ ޖަމާއަތްތަކުގެ ބާރު ގަދަވަމުންދިޔުމުގެ ފަހަތުގައި ހުންނެވީ ޖެނެރަލް ސުލައިމާނީ ފިޔަވައި އެހެން ބޭފުޅެއް ނޫނެވެ.\nސުލައިމާނީ ނިސްބަތްވަނީ އީރާނުގެ އިރުމަތީބިތުގެ އަވަށަކަށެވެ. އުމުރުން އެންމެ ތޭރަ އަހަރުގައި އަވަށް ދޫކޮށް އެހެން ސަހަރަކަށް ބަދަލުވީ ސަރުކާރަށް ބައްޕަ އަދާކުރަންޖެހޭ ދަރަންޏެއް އަދާކުރުމަށް ފައިސާ ހޯދުމުގެ ގޮތުން މަސައްކަތް ކުރުމަށެވެ. ޝާހު ރިޒާ ޕަހެލަވީގެ ރަސްކަން ވެއްޓި އީރާނަށް އިންގިލާބު އައުމުން ޒުވާން ސުލައިމާނީ ގުޅިވަޑައިގަތީ އިންގިލާބީ ގާޑުންގެ ލަޝްކަރާއެވެ. މިއީ އިންގިލާބީ ވެރިކަން ވެއްޓުނަ ނުދިނުމަށް އަމާޒުކުރެވިގެން އެކުލަވާލެވުނު ލަޝްކަރެކެވެ. ދެ އަހަރު ފަހުން ސުލައިމާނީ ފޮނުވުނީ ހަނގުރާމައިގެ މައިދާނަށެވެ. އިރާގު ސިފައިން އީރާނަށް އަރައިގަތުމުން ގައުމު ދިފާއުކުރާށެވެ. ސުލައިމާނީގެ ވިސްނުން ތޫނުކަމާއި ހުޝިޔާރުކަމުން އިސާހިތަކު ކުރިއަރައިގެންގޮސް ބްރިގޭޑެއްގެ ކޮމާންޑަރަކަށްވެސް ވެވިއްޖެއެވެ.\nގުދުސް ލަޝްކަރުގެ އެންމެ އިސް ކޮމާންޑަރުގެ ގޮތުގައި ފާއިތުވި ސަތާރަވަރަކަށް އަހަރުގެ ތެރޭގައި ޖެނެރަލް ސުލައިމާނީ ހޯއްދަވާފައިވާ ކާމިޔާބީތަކުގެ ސިއްރަކީ އޭނާގެ މިޒާޖާއި މުވާސަލާތު ކުރުމުގެ ހުނަރެވެ. މުހިންމު މީހުން ދެނެގަނެ އެމީހުންނާ މަޝްވަރާކުރުމެވެ. ސަރުކާރުގެ ތެރެއިންނާއި ބޭރުންނެވެ. ދޭސީންނާއި ބިދޭސީންގެ ތެރެއިންނެވެ. ހުޅަނގުގެ ގައުމުތަކުން ރާވައިގެން އީރާނުގެ ތެރޭގައި ހިންގަން މަސައްކަތްކުރި ހަމަނުޖެހުންތަކާއި މަގުމަތީގެ މުޒާހަރާތައްވެސް 2009 ގައި ހަމަޔަކަށް އެޅުވުމުގެ މޭސްތިރިޔަކީ ޖެނެރަލް ސުލައިމާނީއެވެ. ހަމައެހެންމެ އިރާގުގައި ހުޅަނގުން ބާރުދީގެން ބަގުދާދުގެ މަގުތަކަށް މީހުން ނެރެގެން ޖަހާން އުޅުނު ސަކަރާތްވެސް ނާކާމިޔާބުވުމުގެ ސިއްރަކީ ހަމަ ޖެނެރެލް ސުލައިމާނީއެވެ.\nމީގެ އަށާރަމަސް ކުރިން އެމެރިކާގެ ރައީސް ޑޮނަލްޑް ޓްރަމްޕަށް ޖެނެރަލް ސުލައިމާނީ ވަރުގަދަ އިންޒާރެއް ދެއްވިއެވެ. ވިދާޅުވިއެވެ. ޓްރަމްޕަކީ މޮޔައެކެވެ. އީރާނު އޮތީ އޭނާ ހީކުރާވަރަށްވުރެ އޭނާޔާ ގާތުގައެވެ. އޭނާޔަށް ހަނގުރާމައެއް ފެށިދާނެއެވެ. އެކަމަކު އެ ހަނގުރާމަ ނިންމާނީ އަހަރެމެންނެވެ.\nވަރަށް ފުރިހަމަ މަޢުލޫމާތު މުއްސަދި އާޓިކަލް އެއް. މި ފަހަކަށް އައިސް މިޒާތު އާޓިކަލްތައް ކިޔާލަން ލިބެނީ ވަރަށްމަދު ފަހަރަކު.


Chemical Manage Kurun Harudhanaa Kurumah Ebbasvumehggai Soikohffi - Vaguthu\nކެމިކަލްތައް މެނޭޖްކުރުން ހަރުދަނާކުރުމުގެ މަޝްރޫޢުގައި މިއަދު ސޮއިކޮށްފިއެވެ.\nގްލޯބަލް އެންވަޔަރަންމަންޓް ފެސިލިޓީ (ޖެފް) ގެ މާލީ އެހީތެރިކަމާއެކު ކުރިއަށްގެންދާ މި މަޝްރޫޢުގައި މިނިސްޓްރީގެ ފަރާތުން ސޮއިކުރެއްވީ މިނިސްޓަރ އޮފް އެންވަޔަރަންމަންޓް ޑރ. ހުސެއިން ރަޝީދު ހަސަނެވެ. އަދި ޔޫއެންޑީޕީގެ ފަރާތުން ސޮއިކުރެއްވީ އދ. އިން ރާއްޖެއަށް ކަނޑައަޅާފައިވާ ރެސިޑެންޓް ކޯޑިނޭޓަރު އަކީކޯ ފުޖީ އެވެ.\nއެންވެރޮމެންޓް މިނިސްޓްރީން ވިދާޅުވީ، މި މަޝްރޫޢުގެ ދަށުން ޚާއްސަގޮތެއްގައި ޕާސިސްޓަންޓް އޯގޭނިކް ޕޮލިއުޓަންޓސް (މާހައުލުގައި ގިނަ ދުވަހު ހަރުލާފަ ހުންނަ) އިންސާނުންގެ ސިއްހަތަށާއި ތިމާވެއްޓަށް ގެއްލުންހުރި ކެމިކަލްސް ރައްކާތެރި ގޮތުގައި ނައްތާލުން ހިމެނޭ ކަމަށެވެ.\nމި މަޝްރޫޢުގެ ދަށުން ކުރަން ހަމަޖެހިފައިވާ މުހިންމު މަސައްކަތްތަކުގެ ތެރޭގައި 1989 ކުރިން އުފައްދާފައިވާ ދިވެހިރާއްޖޭގައި ހުރިކަމަށް ފާހަގަކުރެވޭ 24 ޓަނުގެ ޕީސީބީ (ޕްލީކޮލޮރިނޭޓެޑް ބައިފީނައިލްސް) އެކުލެވޭ ކަރަންޓު ޚިދުމަތްދޭ ޓްރާންސްފޯމަރުތަކުގައި ހުރި ތެލާއި ޕީސީބީ ބޭނުންކޮށްފައި ހުރި ޓްރާންސްފޯމަރުތައް ރައްކާތެރި ގޮތުގައި ނައްތާލުމަށް ވަނީ ރާވަފައެވެ.\n1970 އަހަރުން ފެށިގެން ޕީސީބީ އުފެއްދުން މުޅި ދުނިޔެއިން ވަނީ ހުއްޓާލާފައެވެ.\nމީގެ އިތުރުން މި މަޝްރޫޢުގެ ދަށުން ނުރައްކާތެރި ކެމިކަލްތައް ލޭބަލްކޮށް، ގުދަންކުރުމާއި އެއްތަނުން އަނެއްތަނަށް އުފުލުމަށް ހަރުދަނާ ނިޒާމުތައް އެކުލަވާލައި، ކެމިކަލްތައް ރައްކާތެރި ގޮތުގައި ބޭނުންކުރުމާއި ،މެނޭޖްކޮށް، ކެމިކަލްތައް ދިވެހިރާއްޖެއަށް އެތެރެކުރުން ރެގިލޭއްޓްކުރުމަށް ޤާނޫނީ އޮނިގަޑެއް އެކުލަވާލުންވެސް ހިމެނެއެވެ.\nޑރ. ހުސެއިން ރަޝީދު ހަސަން ވިދާޅުވީ ރާއްޖެއަށް ކުރިމަތިވެފައިވާ ތަފާތު އެކި ގޮންޖެހުންތަކުގެ ތެރެއިން ރަނގަޅު ގޮތުގައި ކެމިކަލް މެނޭޖްކުރުމަކީ މިއަދު ނުހަނު ސަމާލުކަން ދޭން ޖެހިފަވާ ކަމެއްކަމަށާއި އެހެންކަމުން ނުރައްކާތެރި ކެމިކަލްތައް އަދި ކުނި ރައްކާތެރި ގޮތުގައި ނައްތާލުމަށް ބައިނަލްއަޤުވާމީ ޖަމްޢިއްޔާ ޖަމާޢަތްތަކުގެ އެހީތެރިކަމާއި އެއްބާރުލުން ބޭނުންވާކަމަށެވެ.\nއަދި ރައްކާތެރި ގޮތުގައި ކެމިކަލްތައް ބޭނުންކުރުމާއި ކެމިކަލްތަކުގެ މެނޭޖްމަންޓް ހަރުދަނާ ކުރުމަކީ މި ސަރުކާރުގެ ވަރަށް ބޮޑު އަމާޒެއްކަމަށާއި، އަދި ވަރަށް ބޮޑު އަހުމިއްޔަތު ކަމެއް ދީގެން ކުރާކަމެއް ކަމަށް މިނިސްޓަރ ވިދާޅުވިއެވެ. އެގޮތުން ކެމިކަލްތައް މޭންޖްކުރުމަށް ޕޮލިސީ، ޕްލޭން އަދި ސްޓްރެޖީތައް އެކުލަވާލުމުށް ސަރުކާރުގެ ސްޓްރެޓެޖިކް އެކްޝަން ޕްލޭންގައި ވަނީ ހިމަނާފައިކަމަށްވެސް މިނިސްޓަރ ވިދާޅުވިއެވެ. މިނިސްޓަރ އިތުރަށް ވިދާޅުވީ ނުރައްކާތެރި ކެމިކަލްތަކުން އިންސާނުންނާއި ތިމާވެށި ރައްކާކުރުމަށް ވަރަށް ބޮޑަށް އިސްކަންދޭކަމަށެވެ.\nމި މަޝްރޫޢުގެ ސަބަބުން ރައްކާތެރި ގޮތުގައި ކެމިކަލްތަކާއި ނުރައްކާތެރި ކުނި މެނޭޖްކުރުމަށް ބޮޑު ކުރިއެރުމެއް ލިބޭނެއެވެ.


Risheef ah 8 lakka rufiya dheyn Supreme Courtun ves hukum koffi\nރިޝީފަށް އަށްލައްކަ ރުފިޔާ ދޭން ސުޕްރީމް ކޯޓުން ވެސް ހުކުމްކޮށްފި\nރިޝީފް ތޯހާ: ނުހައްގުން އޭނާގެ ވަޒީފާ އަތުލި ދުވަސްތަކުގެ މުސާރައާ އިނާޔަތްތައް ދިނުމަށް ސުޕްރީމް ކޯޓުން ވަނީ ހުކުމްކޮށްފައި\nފުލުސް ކާރެއްގެ ތެރޭގައި އަންހެނަކު ރޭޕްކުރި ކަމަށް ބުނެ ފުލުހުންގެ ވަޒީފާއިން ވަކިކުރި ދުވަހުން ފެށިގެން އަލުން ވަޒީފާ ލިބުނު ދުވަހާ ހަމައަށް މުސާރަ އާއި އިނާޔަތްތަކުގެ ގޮތުގައި ލިބެންޖެހޭ 871،000 އަށް ވުރެ ގިނަ ރުފިޔާ ދައުލަތުން ޗީފް އިންސްޕެކްޓަރު ރިޝީފް ތޯހާ އަށް ދޭން ސުޕްރީމް ކޯޓުން ހުކުމް ކޮށްފި އެވެ.\nމި މައްސަލާގައި ރިޝީފް ހައްޔަރުކުރީ އޮގަސްޓް 8، 2010 ގައެވެ. އެފަހަރު އޭނާ ބަންދުގައި ބަހައްޓާނެ ސަބަބެއް ނެތް ކަމަށް ކަނޑައަޅައި ދަށު ކޯޓުން އޭނާ ދޫކޮށްލި އެވެ. ނަމަވެސް އޭގެ ދުވަސް ތަކެއް ފަހުން ސެޕްޓެމްބަރު 14، 2010 ގައި ރޭޕް ކޭސްއާ ގުޅުވާފައި ފުލުހުން ވަނީ ރިޝީޕް ވަޒީފާ އިން ވަކިކޮށްފަ އެވެ.\nވަޒީފާ އިން ވަކިކުރި މައްސަަލާގައި ރިޝީފް ވަނީ ވަޒީފާ އަނބުރާ ހޯދުމަށާއި، ވަޒީފާ އިން ވަކިކުރި ދުވަހުން ފެށިގެން ވަޒީފާ ހަމަޖައްސައިދިން ދުވަހާ ހަމައަށް ލިބެންވާ މުސާރަ އާއި އިނާޔާތްތައް ހޯދުމަށް ސިވިލް ކޯޓަށް މައްސަލަ ހުށަހަޅާފަ އެވެ.\nސިވިލް ކޯޓުން ހުކުމް ކޮށްފައިވަނީ ރިޝީފްގެ މައްޗަށް ކުރެވިފައިވާ ތުހުމަތުތަކަކީ އޭނާ ވަޒީފާއިން ވަކިކުރެވޭ ވަރުގެ އެކަށީގެންވާ ތުހުމަތެއް ކަމުގައި ބެލެވޭ މިންވަރަށް މަދަނީ މިންގަނޑުން ހެކި ލިބިފައިވާ ކަމަށެވެ. އެހެންކަމުން ސިވިލް ކޯޓުން ވަނީ އޭނާ ވަޒީފާ އިން ވަކި ކޮށްފައިވަނީ ގާނޫނާ ހިލާފަށް ކަމަށް ކަނޑައަޅާނެ ތަނެއް ނެތް ކަމަށް މައްސަލަ ނިންމާފަ އެވެ. އެކަމަކު އޭނާ ވަޒީފާ އިން ވަކިކުރުމުގެ ކުރިން ނުދީވާ ކަމަށް ބުނާ މުސާރަ ހޯދުމުގެ މައްސަލަ ވަކި މައްސަލައެއްގެ ގޮތުގައި ހުށަހެޅުމުން ބަލައި ދެވޭނެ ކަމަށްވެސް ހުކުމްގައިވެ އެވެ.\nސިވިލް ކޯޓުގެ ހުކުމް ރިޝީފް ހައިކޯޓުގައި އިސްތިއުނާފް ކުރުމުން ހައިކޯޓުން ވަނީ ދަށު ކޯޓުގެ ހުކުމް ބާތިލްކޮށްފަ އެވެ. އެގޮތުން ހައިކޯޓުގެ ހުކުމްގައި ވަނީ ރިޝީފް ވަޒީފާ އިން ވަކިކޮށްފައި ވަނީ ގާނޫނާ ހިލާފަށް ކަމަށް ކަނޑައަޅާފަ އެވެ. އެހެންވެ ރިޝީފް ފުލުހުންގެ ވަޒީފާ އިން ވަކިކުރުމާ ހަމައަށް އޭނާ ކުރިން ހުރި ގިންތީގެ ވަޒީފާއެއް ދިނުމަށާއި ވަޒީފާއިން ވަކިކޮށްފައި ހުރި ދުވަސްތަކުގެ މުސާރައާއި އިނާޔަތްތައް ދޭން ހުކުމް ކޮށްފައިވެ އެވެ.\nދަައުލަތުން މި މައްސަލަ ސުޕްރީމް ކޯޓުގައި އިސްތިއުނާފް ކުރުމުން ސުޕްރީމް ކޯޓުން ވެސް ވަނީ ހައިކޯޓުގެ ހުކުމަށް ތާއީދުކޮށްފަ އެވެ. އެހެންވެ ކޯޓު ހުކުމާ އެއްގޮތަށް ޖޫން ޖޫން 11، 2014 ގައި ރިޝީފަށް ފުލުހުންގެ ވަޒީފާ ހަމަޖައްސައިދީފައިވެ އެވެ.\nނަމަވެސް ބ. ދަރަވަންދޫ އެއާޕޯޓުގައި އޭނާ ބިޔަރު ބުއި ކަމަށް ބުނެ ހުށަހެޅުނު މައްސަލަ އެއް ބެލުމަށް ފަހު ފުލުހުން މިހާރު ވަނީ ރިޝީފް ދެވަނަ ފަހަރަށް ފުލުހުންގެ ވަޒީފާއިން ވަކިކޮށްފަ އެވެ. ދަރަވަންދޫ އެއާޕޯޓުގެ ވީއައިޕީ ލައުންޖުގައި ބިޔަރު ދަޅެއް ހިފައިގެން އިންދާ ރިޝީފް ހައްޔަރުކުރީ 2014 ވަނަ އަހަރުގެ މާޗް މަހުގެ ތެރޭގަ އެވެ. އެ ދުވަހުން ފެށިގެން ވަޒީފާއިން ވަކިކުރުމާ ހަމައަށް އޭނާ ހުރީ ސަސްޕެންޝަނުގަ އެވެ. އަދި އެންމެ ފުރަތަމަ ވަޒީފާ އިން ވަކިކުރުމުން އަނބުރާ ވަޒީފާ ދޭން ކުރި ހުކުމާ އެއްގޮތަށް ފުލުހުން އަމަލުކޮށްފައި ނުވާ ކަމަށް ބުނެ އޭނާ އަށް އޭރު ވަޒީފާ ދޭން ކުރި ހުކުމް ތަންފީޒު ކުރަން ސިވިލް ކޯޓަށް ހުށަހެޅި އެވެ.\nކުރީގެ ހުކުމް ތަންފީޒު ކުރުމުގެ މައްސަލާގައި ސިވިލް ކޯޓުން އިއްވި ހުކުމްގައި ބުނެފައި ވަނީ ރިޝީފް ތޯހާ އަށް އޭރު ވަޒީފާ ދިނީ ޖޫން 11، 2014 ގައި ކަން ފުލުހުންގެ ލިޔުންތަކުން އެނގޭ ކަމަށެވެ. އެހެންކަމުން ރިޝީފް ތޯހާ އަށް ލިބެންޖެހޭ މުސާރައާއި އިނާޔަތްތައް ދޭން ޖެހޭނީ އޭނާ އެންމެ ފުރަތަމަ ވަޒީފާ އިން ވަކިކުރި ދުވަހުން ފެށިގެން އަނބުރާ ވަޒީފާ ދިން ކަން އެންގި ދުވަހުގެ ނިޔަލަށް ކަމަށެވެ. ދަށު ކޯޓުގެ ހުކުމަށް ހައިކޯޓުން ތާއީދު ކޮށްފައިވާއިރު ސުޕްރީމް ކޯޓުން ވެސް ވަނީ ދަށު ކޯޓާއި ހައިކޯޓުގެ ހުކުމަށް ތާއީދުކޮށްފަ އެވެ. އެ މުއްދަތަށް ރިޝީފް ތޯހާ އަށް ލިބެން ޖެހެނީ 871،932ރ. ކަމަށްވެސް ހުކުމްގައި ކަނޑައަޅާފައިވެ އެވެ.\nސުޕްރީމް ކޯޓުން އިއްޔެ ކުރި ހުކުމުގައި ވަނީ ރިޝީފަށް ލިބެން ޖެހޭ ފައިސާ 30 ދުވަހުގެ ތެރޭގައި ދައުލަތުން އޭނާ އަށް ދިނުމަށްވެސް އަމުރުކޮށްފަ އެވެ.\nސުޕްރީމް ކޯޓުގައި މައްސަލަ ބެއްލެވީ ފަނޑިޔާރު ޝުޖޫން މުހައްމަދާއި، ފަނޑިޔާރު އަލީ ރަޝީދު ހުސައިންގެ އިތުރުން ފަނޑިޔާރު މުހައްމަދު އިބްރާހިމް އެވެ. ފަނޑިޔާރު ޝުޖޫން ރިޔާސަތު ބެލެހެއްޓެވި މިމައްސަލަ ނިންމާފައިވަނީ ތިން ފަނޑިޔާރުން އިއްތިފާގުންނެވެ.\nމޯލްޑިވްސް ޕޮލިސް ސާވިސް ސުޕްރީމް ކޯޓް ހައިކޯޓް + ސިވިލް ކޯޓް


E Biruverikamaai, Thuhthu Dharifulhu Ge Maru Mathin Handhaaneh Nunetheyne - Vaguthu\nއެބިރުވެރިކަމާއި، ތުއްތު ދަރިފުޅުގެ މަރު މަތިން ހަނދާނެއް ނުނެތޭނެ\n3 ހަފްތާ ކުރިން ( ޑިސެމްބަރު 27, 2017 )\nރުގިއްޔާ "ވަގުތަށް" އިންޓަވިއުދެނީ – ވަގުތު އިމޭޖްސް : އިބްރާހިމް ޝާބިލް\n(ލ.ކަލައިދޫ) 2004 ވަނަ އަހަރުގެ ޑިސެންބަރު 26 ވީ ބުރާސްފަތި ދުވަހަކީ ހުރިހާ ދިވެހީންގެ ލޮލުން ކަރުނަ ފާއްދާލި ކަޅު ދުވަހެކެވެ. އެއީ އަޅުގަނޑުމެންގެ ރާއްޖެ މިހާތަނަށް ދުށް އެންމެ ބިރުވެރި އަދި ހިތާމަވެރި ހާދިސާ ކަމުގައިވާ ސުނާމީ ކާރިސާ ދިވެހީންނާއި ކުރިމަތިވި ދުވަހެވެ.\nމި ހިތާމަވެރި ކާރިސާގައި ވަރަށް ގިނަ ދިވެހީންނެއް މި ދުނިޔެ ދޫކޮށް ވަނީ ގޮސްފައެވެ. އެގޮތުން މިރަށުގެ ރައްޔިތެއްކަމަށް ވާ ރުގިއްޔާ ހުސެއިން ގެ އުފަން ކުއްޖަކުވެސް ވަނީ މި ކާރިސާގައި ނިޔާވެފައެވެ.\nސުނާމީގެ ހަނދާންތަށް "ވަގުތަށް" ހިއްސާ ކުރަމުން ރުގިއްޔާ ބުނީ އެއީ އޭނާގެ ހަޔާތުގައި މިހާތަނަށް ކުރިމަތިވި އެންމެ ހިތާމަވެރި ކާރިސާ ކަމަށެވެ.\nސުނާމީ އެރި ގަޑީގައި ރުގިއްޔާއާއި އޭނާގެ ދޮށީ ދަރިފުޅު އުޅުނީ ގޭގައެވެ. ރުގިއްޔާއަކީ އެރަށު އޮފީހުގައި މަސައްކަތް ކުރަމުން އަންނަ ހީވާގި އަންހެނެކެވެ. ދަރިފުޅު ކުޑަކޮށް ބަލިވެ އުޅޭތީ އެދުވަހު ރުގިއްޔާ އޮފީހަކަށް ނުނިކުމެއެވެ. އެހެން ކަމުން ގޭގައި އުޅުނީ ރުގިއްޔާއާއި އޭނާގެ ދެ ދަރިން އެކަންޏެވެ.\nސުނާމީ ކާރިސާގެ ސަބަބުން ފަޅުވެފައިވާ ކަލައިދޫ ގެއެއް – ވަގުތު އިމޭޖްސް : އަމީން ފަހްމީ\nރުގިއްޔާ އޭނާގެ ދަރިފުޅުގެ ކަންކަމުގައި އުޅެނިކޮށް ވަރަށް ބާރު އަޑުފަށް ގަޑެއްގެ އަޑު އޭނާއަށް އިވުނެވެ. އިމާރާތެއް ފުޑުފުޑުވުމުން އިވޭ ކަހަލަގެ އެއަޑު ރުގިއްޔާގެ ކަންފަތުގައި ޖެހުމާއި އެކު ކުދީންކޮޅު ގޮވައިގެން މަގުމަށްޗަށް ނުކުތެވެ. އެއިރު މަގުމަތީގައި އެއްވެސް މީހެއްގެ ހިލަމެއް ނެތެވެ. އިރުކޮޅެއްގެ ތެރޭގައި ރަށުގެ ތެރެއަށް ލޮނުގަނޑު އަރައިގެން އަންނަ ތަން ރުގިއްޔާއަށް ފެނުނެވެ.\nއެހެން ކަމުން ލޮނުގަނޑުން ސަލާމަތް ވެވޭތޯ ރުގިއްޔާ އޭނާގެ ދެދަރިން ގޮވައިގެން ދުއްވައިގަތެވެ. ދުވަމުން ދުވަމުން ގޮސް އެރަށުގެ ބޮޑުމަގުގައި ހުރި ގަރާޖަކު ތެރެއަށް ރުގިއްޔާ ވަނެވެ. އިރުކޮޅެއް ނުވަނީސް ލޮނުގަނޑު ގަރާޖުގެ ތެރެއަށް ހަލުވި ސްޕީޑުގައި ވަނެވެ. އަދި އެ ގަރާޖުގެ ފުރާޅު ލޮނުގަނޑާ ވެއްޓުނެވެ. އެއިރު ރުގިއްޔާއާއި އޭނާގެ ދަރިން ތިބީ ގަރާޖުގެ އެތެރޭގައި ކަމުން ފުރާޅު ވެއްޓުނީ އެމީހުންގެ ބޮލަށެވެ.\nސުނާމީ އެރިއިރު ގަރާޖް ހުރިތަން - ވަގުތު އިމޭޖަސް : އަމީން ފަހުމީ\nއަތުން ދޮޅުއަހަރަށް ދާ ކުއްޖާ އުރައިގެން ހުރި ރުގިއްޔާގެ ފަސްބައިގައި ހިފައިގެން ހުރި އަނެއް ކުއްޖާ ފުރާޅުވެއްޓުމާއި އެކު ނުކުތީ ބޭރަށެވެ. އެހާ ހިސާބުން އެކުއްޖާ ރުގިއްޔާ މެންނާއި ވަކިވީއެވެ. ލޮނުގަނޑުގެ ސަބަބުން އަތުގައިވާ ކުއްޖާވެސް ރުގިއްޔާ އަތުން ދޫވިއެވެ.\nއެކުއްޖާ ދިޔައީ ކޮންތާކަށް ކަމެއްވެސް ރުގިއްޔާއަކަށް ނޭނގުނެވެ. ކުޑަ ސިކުންތު ކޮޅެއްގެ ތެރޭގައި ދެ ކުދީން ވެސް ރުގިއްޔާއަށް ގެއްލުނީއެވެ. ދަރިފުޅާއޭ ކިޔާ ރޮމުން ރުގިއްޔާ ލޮނުގަނޑާއި ހަނގުރާމަ ކުރަމުން ގެންދިޔައެވެ. ގާތް ގަނޑަކަށް5ވަރަކަށް މިނެޓް ފަހުން ލޮނުގަނޑު ހިނދެން ފެށިއެވެ. ލޮނުގަނޑު ހިނދުމުން ރުގިއްޔާ ފުރަތަމަވެސް ނުކުތީ އޭނާގެ ދަރިން ހޯދުމަށެވެ.\nވަރަށް އުނދަގުލުން ވެއްޓިފައިވާ ފުރާޅުގެ ދަށުން ސަލާމަތްވެގެން މަގުމަށްޗަށް ނުކުތް އިރު ރުގިއްޔާގެ ލޮލުން ކަރުނަ ފާއްދާލިއެވެ. ލޯބިވާ ރަށް މިވަނީ ވީރާނާވެ ސުއްނާފަތިވެފައެވެ. ގެތަށް މިވަނީ ބިމާ ހަމަވެފައެވެ. މަގުމަތީގައި ރޮމުން ހަޅޭލަވަމުންދިޔަ މީހުން ފެނުމުން ރުގިއްޔާގެ ހިތަށް ކުރި އަސަރު އިރުތަށް ބޮޑުވިއެވެ.\nސުނާމީ ކާރިސާގެ ސަބަބުން ފަޅުވެފައިވާ ކަލައިދޫ ސަރަހައްދެއް – ވަގުތު އިމޭޖްސް : އަމީން ފަހްމީ\nލޮނުގަނޑު މައިރިތިވުމުން ގެއްލުނު ދެ ކުދިން ހޯދަން ރަށުގެ ރައްޔިތުންނާއި އެކު ރުގިއްޔާ ނުކުތެވެ. ރަށުގެ އެތަން މިތަން ހޯދަމުން ދަނިކޮށް ފުރަތަމަ އޭނާއަށް ފެނުނީ އޭނާގެ އަންހެން ދަރިފުޅެވެ. އެކުއްޖާ އޮތީ ގެއެއްގެ ފުރާޅުގެ ދަށުގައި ނިޔާވެފައެވެ. ވީދެރައިން ރުގިއްޔާގެ ހެޔަށްވެސް ގޮތްވިއެވެ. ނަމަވެސް ކުޑަ ފިރިހެން ކުއްޖާ ނުފެންނާތީ ދިރި ހުއްޓާ އެކުއްޖާފުޅު ފެނުމުގެ އުންމީދުގައި ރުގިއްޔާމެން ނުކުތެވެ. ތަންތަން އަތްފުނާއަޅަމުން ދަނިކޮށް އޭނާގެ ކުޑަ ފިރިހެން ކުއްޖާ ފެނުނީ ރުގިއްޔާމެން3މައިންގެ ބޯމަށްޗަށް ވެއްޓުނު ފުރާޅުގެ ދަށުގައި އޮތް ވަކަރެއްގައި ތާށިވެފައި އޮށްވައެވެ.\nބަލާބެލުމަށް ކުއްޖާގެ އެއްވެސް ހަރަކާތެއް ނެތެވެ. ނަމަވެސް ކުއްޖާގެ ވިންދު ޖަހާތީ އޭނާ އަދި މަރުނުވާކަން ޔަގީންވިއެވެ. އެހެން ކަމުން ކުއްޖާ ނަގައިގެން ދެވެން ހުރި އެންމެ އަވަސް ފަރުވާ ދިނެވެ. އެއިރުވެސް އެ ތުއްތު ކުއްޖާގެ ނޭފަތުންނާއި އަނގައިން ލޭއާދެއެވެ.\n”އެއިރުވެސް ކުއްޖާގެ ނޭފަތުންނާއި އަނގައިން ލޭއާދޭ" ރުގިއްޔާ ބުންޏެވެ. ނަސީބު ރަނގަޅުކަމުން ފަރުވާ ދިނުމަށް ފަހު ކުއްޖާގެ ހާލު މަޑުމަޑުން ރަގަނޅުވިއެވެ.\nސުނާމީގެ އެ ބިރުވެރި ކާރިސާގައި ރުގިއްޔާގެ އާއިލާއަށް އެލިބުން ގެއްލުން ތަކަކީ ފޫނުބެއްދޭނެ ވަރުގެ ގެއްލުން ތަކެކެވެ. މާތް ﷲ ރުގިއްޔާގެ ދޮށީ އަންހެން ކުއްޖާއަށް ސުވަރުގޭގެ އެންމެ މަތީ ޖަރަޖަދެއްވާ އާއިލާއަށް ކެތްތެރިކަން ދެއްވާށި! އާމީން.\nޑިސެމްބަރު 27, 2017 - 12:42\nޔާމިން އަށް ސަނާކިޔަން


Bangkok Gai Thibi Dhivehi Aailaa Thakah Care Package Fonuvumuge Furusathu Hulhuvaalaifi | Hathaavees\nބެންކޮކުގައި ތިބި ދިވެހި އާއިލާތަކަށް ކެއާ ޕެކޭޖު ފޮނުވުމުގެ ފުރުސަތު ހުޅުވާލައިފި\nމެލޭޝިޔާގައި ތިބި ދިވެހި އާއިލާތަކަށް ކެއާ ޕެކޭޖުތައް ފޮނުވުމުގައި: ފޮޓޯ / ހަތާވީސް\nމޯލްޑިވިއަންގެ ކާގޯ ފްލައިޓްގައި ބެންކޮކްގައި ތިބި ދިވެހި އާއިލާތަކަށް ބޭނުންވާ ތަކެތި ހިލޭ ފޮނުވައިދިނުމަށް ހުޅުވާލައިފިއެވެ.\nފޮރިން މިނިސްޓްރީން ބުނީ ކޮވިޑް19އާ ގުޅިގެން ބެންކޮކްގައި ދިރިއުޅޭ ދިވެހިންނަށް ޒަރޫރީ ބޭނުންތަކަށް ބޭނުންވާ ބައެއްތަކެތި ހޯދުމަށް ދަތިތަކެއް ކުރިމަތިވެފައިވާތީ މިފަދަ ފަރާތްތަކަށް ސަރުކާރުން އެހީތެރިކަން ފޯރުކޮށްދިނުމަށް ހަމަޖެހިފައިވާ ކަމަށެވެ. އެގޮތުން މިހަފްތާގެ ބުރާސްފަތި ދުވަހު މޯލްޑިވިއަނުން ބެންކޮކަށް ދަތުރުކުރުމަށް ހަމަޖެހިފައިވާ ކާގޯ ފްލައިޓުގައި މިތަކެތި ހިލޭ ފޯނުވުމަށް ހަމަޖެހިފައިވާ ކަމަށާއި، ބެންކޮކްގައި ދިރިއުޅޭ ދިވެހިންނަށް ތަކެތި ފޮނުވުމަށް ބޭނުންވާ ފަރާތްތަކުން ފޮރިން މިނިސްޓްރީގެ ވެބްސައިޓް މެދުވެރިކޮށް ފޯމު ހުށަހެޅުމުގެ ފުރުސަތު ހުޅުވާލާފައިވާ ކަމަށް އެމިނިސްޓްރީން ބުނެއެވެ.\nތަކެތި ބަލައިގަތުމަށް ހަމަޖެހިފައި ވަނީ 15 އޭޕްރީލް ވާ ބުދަދުވަހުގެ ހެނދުނު 09:00 އިން މެންދުރު 15:00 އަށް ވެލާނާ އިންޓަނޭޝަނަލް އެއާޕޯޓުގެ ޑިޕާޗާ ހޯލް ކައިރީގައި ބަހައްޓާފައިވާ ހާއްސަ ކައުންޓަރު ތަކުންނެވެ. ކެއާ ޕެކޭޖްގެ ގޮތުގައި އެތަންތަނަށް ފޮނުވޭނީ އެ ގައުމުގައި މިވަގުތު ލިބެންނެތް ބޭހެއް ނުވަތަ އެހެނިހެންވެސް ޒަރޫރީ ކަމެއްގައި ފޮނުވާ ތަކެތި ކަމަށާއި، ކޮންމެ ޢާއިލާއަކަށްވެސް ގިނަވެގެން ފޮނުވޭނީ 15 ކިލޯގެ ތަކެތި ކަމަށް ފޮރިން މިނިސްޓްރީން ބުނެއެވެ.\nކެއާ ޕެކޭޖުގެ ގޮތުގައި ފޮނުވަން ބޭނުންވާ ތަކެތި ގެންދަން ޖެހެނީ ފޮށިގަނޑު ބަންދުކުރުމަށް ބޭނުންވާ ސާމާނާއެކު ފޮނުވުމުގެ ހުއްދަ ލިބިފައިވާ ފޯމާއެކުގައެވެ. ފޮށިގަނޑު ބަންދުކުރަން ވާނީ މޯލްޑިވްސް ކަސްޓަމްސްއާއި އޭވިއޭޝަން ސެކިއުރިޓީ ބެއްލުމަށްފަހު ކަމަށްވެސް އެމިނިސްޓްރީން ބުނެއެވެ.\nPrevious ކުރެއްދޫ ރިސޯޓުގައި ތިބި ހުރިހާ މުވައްޒަފުން ކޮވިޑަށް ޓެސްޓު ކުރަނީ\nNext އޮންލައިން މަޖިލިސް ހުއްޓާލައި މަޖިލިސް ކުރާ ގޭގައި ޖަލްސާ ބާއްވަން ތައްޔާރުވަނީ


ސްކޫލް ސެކިއުރިޓީ ބެލެހެއްޓުން\nމި ސުކޫލުގެ ނަމްބަރު އިޢުލާން GS104-A/IUL/2019/03 (25 ފެބުރުއަރީ 2019) އާ ގުޅިގެން ހުށަހަޅާފައިވާ ބިޑުތައް ފުރިހަމަ ނުވާތީ އަލުން އިޢުލާން ކުރަމެވެ.\n2019ވަނަ އަހަރު މި ސްކޫލުގެ2އިމާރާތުގެ ސެކިއުރިޓީ ބަލަހައްޓައިދޭނޭ ފަރާތެއް ހޯދުމަށް ބޭނުންވެއެވެ.\n27 މާރިޗް 2019 ވާ ބުދަ ދުވަހުގެ 13:00 ގައި\n03 އޭޕްރީލް 2019 ވާ ބުދަ ދުވަހުގެ 13:00 ގައި


BREAKING | Covid-19: UK In Ithuru 1401 Meehaku Maruvejje - Vaguthu\nކޮވިޑް-19: އިނގިރޭސިވިލާތުން އިތުރު 1401 މީހަކު މަރުވެއްޖެ\nދުނިޔޭގެ އެކި ގައުމުތަކުގައި ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން އިނގިރޭސިވިލާތުން އިތުރު 1،401 މީހަކު މަރުވެއްޖެއެވެ.\nއެގައުމުން އިތުރު 1،401 މީހަކު މި ބަލި ޖެހިގެން މަރުވެފައިވާއިރު، އިތުރު 40،261 މީހަކު ވަނީ ބައްޔަށް ފައްސިވެފައެވެ. މިހާތަނަށް އެންމެ ގިނަ ބަޔަކު އެއް ދުވަސްތެރޭ އެގައުމުން މަރުވެފައިވަނީ މިމަހުގެ 20 ވަނަ ދުވަހުއެވެ. އެދުވަހު އެގައުމުން 1،820 މީހަކު ވަނީ ބަލި ޖެހިގެން މަރުވެފައެވެ.\nއެންމެ ގިނަ ބަޔަކު އެއް ދުވަސްތެރޭ ފައްސިވެފައިވަނީ މިމަހުގެ 8 ވަނަ ދުވަހުއެވެ. އެދުވަހު އެގައުމުން 68،053 މީހަކަށް ވަނީ ބަލި ޖެހިފައެވެ.\nއިނގިރޭސިވިލާތުން ކޮވިޑް-19 ޖެހިގެން މިހާތަނަށް މަރުވި މީހުންގެ އަދަދު ވަނީ 95،981 އަށް އަރާފައެވެ. އަދި ބައްޔަށް ފައްސިވިމީހުންގެ އަދަދު ވަނީ 3،583،907 އަށް އަރާފައެވެ.\nއެގައުމުން މި ބަލި ޖެހިގެން މިހާތަނަށް 1،586،707 މީހަކު ރަނގަޅުވެފައިވާއިރު، މިހާރު ބައްޔަށް ފަރުވާ ދެމުން އަންނަނީ 1،901،219 މީހަކަށެވެ. އޭގެ ތެރެއިން 3،960 މީހަކަށް ފަރުވާ ދެމުން އަންނަނީ ހާލު ދެރަވެގެން ނުވަތަ އައިސީޔުގައި ކަމަށް ކޮވިޑް-19ގެ ފަހުގެ ތަފާސް ހިސާބުތަކުން ދައްކައެވެ.\nކޮވިޑް-19 އިން ރައްކާތެރިވުމަށް އެކި ގައުމުތަކުން އަންނަނީ ވެކްސިން އުފައްދަމުންނެވެ. އަދި ބައެއް ގައުމުތަކުން ވަނީ ވެކްސިން އުފައްދައި ބޭނުން ކުރަން ފަށާފައެވެ.


Abdulla Saeed ah takai kokko, ekamaku aduahaane meehaku neiy! | Mihaaru\nއިބްރާހިމް ސައީދު އޭނާގެ ބޭބެ އަދި ކުރީގެ އުއްތަމަފަނޑިޔާރު އަބްދުﷲ ސައީދުގެ ހައްގުގައި، ރައްޔިތުންގެ މަޖިލިސް ދޮރުމަތީ އިށީދެގެން\nއަބްދުﷲ ސައީދަށްޓަކައި ކޮއްކޮ، އެކަމަކު އަޑުއަހާނެ މީހަކު ނެތް!\n13 ނޮވެމްބަރ 2018 - 16:16 34 comments\n"އަލްއުސްތާޒު އަބްދުﷲ ސައީދު އަދިވެސް ހުރީ ޖަލުގައި"، މިހެން ޖަހާފައި ހުރި ކަރުދާސްގަނޑެއް ހިފައިގެން، ރައްޔިތުންގެ މަޖިލިހުގެ ކުރިމަތީ، އެކަނިމާއެކަނި އިބްރާހިމް ސައީދު އިންނަތާ އޭރު ތިން ގަޑިއިރަށް ވުރެ ގިނަ އިރު ވެއްޖެ އެވެ. މަގުމަތިން ދާ ބައެއް މީހުން ހުއްޓި، ބަލައިލުން ފިޔަވާ، އޭނާ އަށް ލިބުނު ސަމާލުކަމެއް ނެތެވެ. ރައްޔިތުންގެ މަޖިލިހުގެ މެމްބަރަކު ވަޑައިގެން ފޮޓޯއެއް ނެންގެވި އެވެ.\nއޭނާ އެތަނުގައި އިނީ ކީއްވެގެން ކަމާ މެދު އެކަކު ސުވާލު ނުކުރިޔަސް އިބްރާހިމް ބުނީ އޭނާގެ ބޭބެ އަށް ނުހައްގުން ލިބެމުން ދާ އަނިޔާތަކާ ދެކޮޅަށް އަޑުއިއްވާނެ ކަމަށެވެ. އަދި ފެބްރުއަރީ 1 ގެ އަމުރާ ގުޅިގެން އަބްދުﷲ ސައީދު ޖަލުގައި ހުންނަވަން ޖެހޭނެ އެއްވެސް ސަބަބެއް މިހާރު ނެތް ކަމަށް ވެސް ބުންޏެވެ.\n"ގައުމަށް އޮތް ނުރައްކަލެއް ކަމަށް ފެނިގެން ހައްޔަރުކުރީ، އެކަމަކު އޭރު އެގޮތަށް ހައްޔަރުކުރި އެހެން މީހުން ދޫކޮށްލައިފި،" އަބްދުﷲ ސައީދުގެ އެއްބަނޑު އެއްބަފާ ހަތަރު ބެއިންގެ ތެރެއިން އެންމެ ހަގަށް ހުރި އިބްރާހިމް ބުންޏެވެ.\nއޭގެ ސަބަބެއް ކަމަށް އޭނާ ދެއްކި ފެބްރުއަރީ 1 ގެ އަމުރުގައި އޮތް ހުރިހާ ކަމެއް ހަމަ އެގޮތަށް ވެ ނިމިއްޖެ އެވެ. އޭނާގެ ވާހަކައިގެ މުރާދަކީ، ގޮނޑި ގެއްލުނު ކަމަށް އިލެކްޝަންސް ކޮމިޝަނުން ކަނޑައެޅި 12 މެމްބަރުންގެ ގޮނޑި ނުގެއްލޭ ކަމަށް މިހާރު ނިންމާފައިވުމާއި އޭރު ޖަލުގައި ބަންދުކޮށްފައި ތިބި ސިޔާސީ ކުށްވެރިންގެ ތެރެއިން، ކުރީގެ ނައިބު ރައީސް އަހުމަދު އަދީބު ނޫން އެހެން ހުރިހާ ބޭފުޅުން މިނިވަންވުން ފަދަ ކަންކަމެވެ.\nއުއްތަމަ ފަނޑިޔާރު: ޖެމްސް ސިސްޓަމް ހުއްޓުވާލަން އެންގެވި މައްސަލާގައި އެމަނިކުފާނުގެ މައްޗަށް ވަނީ ހަތަރު މަހުގެ ޖަލު ހުކުމެއް އައިސްފައި --ފޮޓޯ/މިހާރު\nއަމުރުގައި ހިމެނޭ މައިގަނޑު ބައިތަކަކީ ވެސް އެ އެވެ. އެކަމަކު އެ އަމުރަށް ސަރުކާރުން ތަބާވުމުގެ ބަދަލުގައި، ރައީސް އަބްދުﷲ ޔާމީން ފެބްރުއަރީ5ގައި އިއުލާންކުރެއްވީ ކުއްލި ނުރައްކަލުގެ ހާލަތެވެ. އަދި އަބްދުﷲ ސައީދާއި ފަނޑިޔާރު އަލީ ހަމީދު، ސުޕްރީމް ކޯޓުގައި ތިއްބަވަނިކޮށް، ސިފައިންގެ ބަޔަކު އެ އިމާރާތުގެ ފުރާޅު މަތިން އެތަނަށް ވަދެ، އެ ބޭފުޅުން ފުލުހުންނާ ހަވާލުކުރި އެވެ.\nއަބްދުﷲ ސައީދުގެ މައްޗަށް ތިން އަހަރަށް ވުރެ ގިނަ ދުވަހުގެ ހުކުމެއް އައީ، ތަހުގީގަށް ފޯނު ނުދެއްވި މައްސަލަ އާއި އަދުލު އިންސާފު ގާއިމްކުރަން ހުރަސްއެޅި މައްސަލައިގެ އިތުރުން، ސަރުކާރުގެ މުވާސަލާތީ ވިއުގައެއް ކަމަށްވާ ޖެމްސް، ސުޕްރީމް ކޯޓުން ކަނޑާލުމުގެ މައްސަލައިގަ އެވެ.\nއަބްދުﷲ ސައީދާއި އަލީ ހަމީދާ އެއްކޮށް ހައްޔަރުކުރި ކުރީގެ ރައީސް މައުމޫން އަބްދުލްގައްޔޫމަށް އިއްވި ހުކުމް ހައި ކޯޓުން ވަނީ ބާތިލްކޮށްފަ އެވެ. އަލީ ހަމީދުގެ ހުކުމާ ބެހޭ އަޑުއެހުންތައް ހައި ކޯޓުން އިއްޔެ ނިންމާލި އެވެ. އެކަމަކު އަބްދުﷲ ސައީދުގެ އިސްތިއުނާފުގެ އަޑުއެހުންތައް އަދި ނުފަށަ އެވެ.\nއިބްރާހިމް ބުނި ގޮތުގައި ފެބްރުއަރީ 1 ގެ އަމުރަކީ ދައުލަތަށް އޮތް ނުރައްކަލެއް ކަމަކަށް، މިހާރު ކަން ހިނގާފައި އޮތް ގޮތަށް ބަލާއިރު، ގަބޫލެއްނުކުރެވެ އެވެ. އެހެންކަމުން އަބްދުﷲ ސައީދު ޖަލުގައި ހުންނަވަން ޖެހޭ އެއްވެސް ސަބަބެއް މިހާރު ނެތް ކަމަށް އޭނާ ބުންޏެވެ.\n"އަމުރުގައި ހިމެނޭ ކަންކަން ފުރިހަމަނުކުރާ ނަމަ ބުނެވިދާނެ ކަންނޭނގެ ނުރައްކަލެއް އޮތޭ. އެކަމަކު އެ އަމުރުގެ ހުރިހާ ކަމެއް ހަމަ އެގޮތަށް ވެ ނިމިއްޖެ،" އިބްރާހިމް ބުންޏެވެ.\nހުކުމްތައް ރަނގަޅުތޯ، ނުރަނގަޅުތޯ ވިސްނުމުގެ ހައިސިއްޔަތެއް ނެތް؟\nސުޕްރީމް ކޯޓާ މެދު އާންމުންގެ އިތުބާރު އޮތީ ވަރަށް ބޮޑަށް ވެއްޓިފަ އެވެ. ޚާއްސަކޮށް އުއްތަމަފަނޑިޔާރަކަށް އަބްދުﷲ ސައީދު ހުންނެވި އިރު، ފެބްރުއަރީ 1 ގެ ކުރިން، ސަރުކާރަށް ފައިދާވާ ގޮތަށް އަދި ގާނޫނުއަސާސީއާ ވެސް ޚިލާފަށް ބައެއް ހުކުމްތަކާއި އަމުރުތައް ނެރެފައިވެ އެވެ. އޭގެ ތެރޭގައި ރަައްޔިތުންގެ މަޖިލިހުގެ މެމްބަރުންގެ ގޮނޑި ގެއްލޭނެ އުސޫލުތަކެއް، ގާނޫނުއަސާސީގައި ނެތީސް، ކަނޑައެޅުން ހިމެނެ އެވެ.\nއެކަމަކު އަބްދުﷲ ސައީދު ހުންނަވައިގެން ޖުޑިޝަރީ އެހާ ގޯސްވެދާނެ ކަމަކަށް އިބްރާހިމް ގަބޫލެއް ނުކުރެ އެވެ. އޭގެ ބަދަލުގައި އޭނާ ބުނީ އަބްދުﷲ ސައީދަކީ ހުރިހާ ވަގުތެއްހެން ޝަރުއީ ދާއިރާގެ ދިރާސާތަކާއި މަސައްކަތްތަކަށް ހުސްކުރެއްވި ބޭފުޅެއް ކަމަށެވެ.\n"ބޭބެއަކީ ވަރަށް އިލްމީ، ވަރަށް މައުލޫމާތު މުއްސަނދި، ގާނޫނީ ބޭފުޅެއް،" އިބްރާހިމް ބުންޏެވެ.\nޖުޑިޝަރީގައި ހުރި ބޮޑެތި މައްސަލަތައް ސިޔާސީ މީހުންނާއި އާންމުން ފާހަގަކުރިޔަސް، އިބްރާހިމް ބުނި ގޮތުގައި، އެ ހުރިހާ ކަމަކާ މެދު ވިސްނާނެ ހައިސިއްޔަތެއް އޭނާގެ ނެތެވެ. އެއީ އޭނާގެ ދާއިރާ ވެސް ނޫން ކަމަށް ބުންޏެވެ.\nރިޝްވަތެއް ނުނަންގަވާނެ، އެކަން ޔަގީން!\nއަބްދުﷲ ސައީދާ ދެކޮޅަށް ރިޝްވަތުގެ ދައުވާ ވެސް ވަނީ އުފުލައިފަ އެވެ. މާލެއިންނާއި މެލޭޝިއާ އިން އަގުބޮޑު ފްލެޓްތައް ބައްލަވައިގަންނަވަން އުޅުއްވީ، ފެބްރުއަރީ 1 ގެ އަމުރު ނެރުއްވަން އޮތް މާލީ ނުފޫޒުން ކަމަށް ވެސް ސަރުކާރުން ބުނެފައިވެ އެވެ.\nއެކަމަކު އިބްރާހިމް ބުނި ގޮތުގައި އަބްދުﷲ ސައީދަކީ އެމަނިކުފާނުގެ ދިރިއުޅުއްވުން ވެސް، އަދި އާއިލާގެ އެހެން މީހުންގެ ދިރިއުޅުން ވެސް މާ މައްޗަށް ގެންދަވަން މަސައްކަތް ކުރެއްވި ބޭފުޅެއް ނޫނެވެ. އެހެންކަމުން ރިޝްވަތު ނުނަންގަވާނެކަމުގެ ފުރިހަމަ ޔަގީންކަން އޮތް ކަމަށް އޭނާ ބުންޏެވެ.\n"އަބްދުﷲ ސައީދު ދަންނަ އެއްވެސް މީހަކު ގަބޫލެއް ނުކުރާނެ ރިޝްވަތު ނަގާފާނެއޭ. އަޅުގަނޑަށް ވެސް ހަމަ ޔަގީން ރިޝްވަތު ނުނަގާނެކަން،" އިބްރާހިމް ބުންޏެވެ.\nބޭބެގެ ހައްގުގައި އެހެން އެއްވެސް މީހަކު ނުނިކުތަސް، އިބްރާހިމް ބުނީ، އޭނާ އެ އަޑު އިއްވާނެ ކަމަށެވެ. އެގޮތުން ސޯލްޓް ރެސްޓޯރެންޓް ދޮށަށް ވެސް ދާނެ ކަމަށް ބުންޏެވެ.\n"އެއީ ސިޔާސީ ވަރަށް ގިނަ ބަޔަކު ދާ ތަނެއް، ގާނޫނީ އެތައް ބަޔަކު ދާ ތަނެއް. އަޅުގަނޑު މި އަޑު އިއްވާނަން،" އިބްރާހިމް ބުންޏެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސުޕްރީމް ކޯޓް ކުރީގެ ފަނޑިޔާރު އަލީ ހަމީދު ކުރީގެ އުއްތަމަ ފަނޑިޔާރު އަބްދުﷲ ސައީދު\nދެ ފަނޑިޔާރުންގެ ވަކީލުން ވެސް މައްސަލަ ދޫކޮށްލައިފި


Noomadeege buraves nagan mi jehunee dhaulathah, 55 million dollar dhakkaifi! | Mihaaru\nނޫމަޑިން އިމާރާތްކުރި ސިފައިންގެ ފްލެޓް: އެ ކުންފުނީގެ ދެ އެއްބަސްވުމެއް ބާތިލްކުރުމުން ބަދަލު ދޭން ޖެހުނީ ދައުލަތަށް. --ފޮޓޯ/ނޫމަޑި\nނޫމަޑީގެ ބުރަ ވެސް ނަގަން ޖެހުނީ ދައުލަތަށް، 55 މިލިއަން ޑޮލަރު ދައްކައިފި!\n09 އޮކްޓޯބަރ 2019 - 12:54 79 comments\nނޫމަޑިއާ އެކު އެއްބަސްވީ އެކި ރަށްތަކުގައި 1،100 ހައުސިން ޔުނިޓް އަޅާށެވެ. އެކަމަކު މި އެއްބަސްވުން ކުރީގެ ސަރުކާރުން ވަނީ އުވާލައިފަ އެވެ. ހައުސިން މިނިސްޓަރަކަށް ޑރ. މުހައްމަދު މުއިއްޒު ހުންނަވައި މި އެއްބަސްވުން ބާތިލްކުރި މައްސަލަ ސިންގަޕޫރުގެ އާބިޓްރޭޝަނަށް ހުށަހެޅީ 2017 ގަ އެވެ.\n"ނޫމަޑިގެ ފަރާތުން އާބިޓްރޭޝަނަށް ހުށަހެޅި މައްސަލަތައް އާބިޓްރޭޝަނުން ބޭރުގައި ދެ ފަރާތުން ވާހަކަ ދައްކައިގެން ހައްލުކުރުމަށް ދިވެހި ސަރުކާރުން ނިންމާފައި ވަނީ ކޯޓާއި އާބިޓްރޭޝަނުން ބޭރުގައި ހައްލުކުރަން ޖެހޭ ފަދަ މައްސަލަތައް ހައްލުކުރުމާ ގުޅޭ ގޮތުން ރައީސުލްޖުމްހޫރިއްޔާ އަށް ލަފާ އެރުވުމަށް ރައީސުލްޖުމްހޫރިއްޔާ އެކުލަވާލައްވާފައިވާ ސެޓްލްމަންޓު ކޮމިޓީގައި އެ މައްސަލަތަކާ ގުޅޭ ގޮތުން ގިނަ މަޝްވަރާތަކެއް ކުރުމަށް ފަހު އެވެ،" ހައުސިން މިނިސްޓްރީގެ ބަޔާނުގައިވެ އެވެ.\nހައުސިން މިނިސްޓްރީން އިއްޔެ ނެރުނު ބަޔާނުގައި ބުނީ ނޫމަޑިއާ އެކު ސެޓްލްމަންޓު އެގްރީމަންޓެއްގައި ސޮއިކުރީ މިދިޔަ އޮގަސްޓު މަހުގެ 25 ގައި ކަަމަށެވެ. އޭގައި އެއްބަސްވެވުނީ ގެއްލުމުގެ ބަދަލުގެ ގޮތުގައި 55 މިލިއަން ޑޮލަރު ދޭން ކަމަށް ވެސް ބަޔާނުގައިވެ އެވެ.\n2b dollaru ge badhalu! Amalkuranee dhaulathah emme luyi gothah: Ali Zahir\nނޫމަޑި ފަރާތުން އާބިޓްރޭޝަނަށް ދެ މައްސަލައެއް ހުށަހެޅި އެވެ.\nހައުސިން މިނިސްޓްރީން ބުނިގޮތުގައި ނޫމަޑިން އާބިޓްރޭޝަނަށް ހުށަހެޅި މައްސަލައިގައި ކޮމިޓީ އަށް ބުރަވެވުނީ ކޯޓުން ބޭރުގައި އެ މައްސަލަ ހައްލުކުރުމަކީ އެންމެ ރަނގަޅު ގޮތް ކަމަށެވެ. އެހެންވެ ނޫމަޑިއާ އެކު ވެސް މަޝްވަރާކޮށް އެއްބަސްވެވުނު ގޮތަށް ބަދަލުދިނީ ރައީސުލްޖުމްހޫރިއްޔާގެ ވެސް ލަފައާ އެކުގައި ކަަމަށް މިނިސްޓްރީން ބުންޏެވެ.\nމީގެތެރެއިން އެކި ފަރާތްތަކަށް އެއް ބިލިއަނަށް ވުރެ ގިނަ ރުފިޔާ ދައްކާފައިވާ ކަމަށް ފިނޭންސް މިނިސްޓަރު އިބްރާހިމް އަމީރު އިއްޔެ ވަނީ ވިދާޅުވެފަ އެވެ.\nއޭގެ ތެރޭގައި ބޯޑަ ކޮންޓްރޯލް ސިސްޓަމެއް ގާއިމްކުރަން ވީ އެއްބަސްވުން އުވާލުމުން މެލޭޝިއާގެ ނެކްސްބިޒަށް ދިވެހި ސަރުކާރުން ދެއްކި 18.1 މިލިއަން ޑޮލަރު (280 މިލިއަަން ރުފިޔާ)، ރިސޯޓު ހެދުމަށް ރަށްތަކެއް ދޭން އެއްބަސްވުމަށް ފަހު އެ ރަށްތައް ހަވާލު ނުކުރި މައްސަލައިގައި، ވިލާ ގުރޫޕްގެ ހިއްސާ އޮންނަ ވޯލްޑް ލިންކް ޓްރެވަލްސް (ޑަބްލިއުއެލްޓީ) އަށް ދައުލަތުން ދައްކަންޖެހޭ 5.6 މިލިއަން ޑޮލަރު (130 މިލިއަން ރުފިޔާ)، މޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރުޑީސީ) އުވާލުމާ ގުޅިގެން ކޮންޓްރެކްޓަރުންނަށް 26.1 މިލިއަން ރުފިޔާ އަދި ކުޑަކުއްޖަކަށް ހޮސްޕިޓަލަކުން ދިން ބޭހެއްގެ ސަބަބުން އެ ކުއްޖާގެ ދެ ކަންފަތުގެ އިވުން ދާއިމީކޮށް ގެއްލުނު މައްސަލާގައި ޑޮކްޓަރުން އިހުމާލުވިކަން ސާބިތުވެ، ބަދަލުގައި ދޭން ކޯޓުން ހުކުމް ކުރި ހަތް މިލިއަން ރުފިޔާ ހިމެނެ އެވެ.\nއިތުރު ލިޔުންތައް ދިވެހި ސަރުކާރު ބޯހިޔާވަހިކަން ހައުސިން މިނިސްޓްރީ


Pawandeep aai Arunita ge fotoathakeh viral vejje\nއަރުނީތާ އާއި ޕަވަންދީޕްގެ ފޭނަކު ފޮޓޯޝޮޕް ކޮށްގެން ތައްޔާރު ކޮށްފައިވާ ފޮޓޮއެއް\nއިންޑިއަން އައިޑަލް 12 އިގެ ޓްރޮފީ ހާސިލުކުރި ލަވަކިޔުންތެރިޔާ ޕަވަންދީޕް ރާޖަން އާއި އެ ޝޯގެ ރަނަރަޕް އަރޫނީތާ ކާންޖީލާލްގެ ކައިވެނީގެ ފޮޓޯތަކެއް ދައުރުވެ، ސޯޝަލް މީޑިއާއަށް ތޫފާނެއް ލައިގެންފި އެވެ. ސަބަބަކީ މި ދެ ލަވަކިޔުންތެރިން ރުޅިވެއްޖެ ކަމުގެ ޚަބަރުތަކެއް ވެސް މީގެ ދެ ތިން ދުވަހެއް ކުރިން ފެތުރިފައި އޮއްވާ ކުއްލިއަކަށް މި ފޮޓޯތަކެއް ވައިރަލް ވުމުންނެވެ.\nއަރުނީތާ އާއި ޕަވަންދީޕް ރުޅިވެއްޖެ ކަމުގެ ހަބަރުތަކެއް ފެތުރުނީ އޮކްޓަޕަސް އެންޓަޓައިންމަންޓާއެކު އެމީހުން ވެފައިވާ އެއްބަސް ވުމެއްގެ ދަށުން ލަވަ ކިޔައިދީ އެ ލަވަތަކަށް އެކްޓްކުރަން ޖެހޭ މިއުޒިކް ސީރީޒްއެއްގެ ދެ ވަނަ ލަވައިގައި އެކްޓްކުރަން އަރުނީތާ ދެކޮޅު ހެދުމުންނެވެ. މި މަހު 16 ވަނަ ދުވަހު ރިލީޒްކުރި "ފުރުސަތު" ލަވަ ކިޔުމުގައި އަރުނީތާ ބައިވެރިވިޔަސް ލަވައިގައި ޕަވަންދީޕް އާއެކު ހަރަކާތްތެރިވެފައި ވަނީ ޗިތުރާ ޝުކްލާ އެވެ.\nމި ލަވައަށް ބޮޑު ތަރުހީބެއް ފޭނުން ދިން ނަމަވެސް އެމީހުން ބުނަނީ އަރޫނީތާ ލަވައިގައި ބައިވެރި ނުވާތީ ދެރަވެއްޖެ ކަމަށެވެ.\nއެމީހުންގެ މެދުގައި މައްސަލަތައް ޖެހި ރުޅިވެއްޖެ ކަމަށް ބުނެ ފޭނުން ވާހަކަ ދައްކަން ފެށީ މި ލަވަ ރިލީޒް ކުރުމާ ގުޅިގެންނެވެ.\nއިންޑިއަން އައިޑަލް 12 ފެށުނީއްސުރެ އަރުނީތާ އާއި ޕަވަންދީޕް އަޅުވާ ކިޔުން ކުރިޔަށް ދިޔަ އެވެ. އަދި ޝޯ ނިމުނު ފަހުން ވެސް އަޅުވާ ކިޔުން ނުހުއްޓެވެ.\nއަރުނީތާ އާއި ޕަވަންދީޕްގެ މެދުގައި ލޯބީގެ ގުޅުމެއް އޮންނަ ކަމަކަށް އެމީހުން އެއްބަހެއް ނުވެ އެވެ. އަބަދުވެސް ބުނަނީ އެއީ ވަރަށް ގާތް ދެ އެކުވެރިން ކަމަށެވެ. ދާދިފަހުން މި ދެ ލަވަކިޔުންތެރިން ވަނީ އެ މީހުންނާއެކު ޝޯގައި ބައިވެރިވި އެހެން ބައެއް ލަވަކިޔުންތެރިންނާއެކު ކެނެޑާގައި ޝޯ ތަކެއް ބާއްވާފަ އެވެ. މި ޝޯއަށް ގޮސް އުޅެމުން ވެސް އެމީހުން ވަނީ ވަރަށް ގާތްކޮށް އެކުވެރިކޮށް އުޅެނިކޮށް ފެންނަ ފޮޓޯތައް ސޯޝަލް މީޑިއާގައި ޝެއާ ކޮށްފަ އެވެ.\nމިހާރު ވައިރަލް ވެގެން މިއުޅޭ ކައިވެނީގެ ފޮޓޯތަކަކީ މި ދެ ފަންނާނުންގެ ފޭނުންގެ ތެރެއިން ބަޔަކު ހަދާފައިވާ ފޮޓޯތަކެއް ކަމަށް އިންޑިއާގެ ބައެއް ނޫސްތަކުން ވަނީ ބުނެފަ އެވެ. އަދި މިއީ މި ދެ މީހުން ރުޅިވެއްޖެކަމަށް ބުނެ ފެތުރުނު ޚަބަރުތައް ކިޔާފައި ދެރަވެގެން އެމީހުން ތައްޔާރުކުރި ފޮޓޯތަކެއް ކަމަށް ވެއެވެ.\nޕަވަންދީޕް އާއި އަރޫނީތާގެ ފުރަތަމަ މިއުޒިކް ވީޑީއޯ "މަންޒޫރު ދިލް"އަށް ގިނަ ބަޔެއްގެ ތަރުހީބު ވަނީ ލިބިފަ އެވެ.\nއިންޑިއަން އައިޑޮލް ޕަވަންދީޕް ރާޖަން\nއަރުނިތާ-ޕަވަންދީޕް ކައިވެނި ކުރަން ކަޕިލް ބޭނުން!


އަޅުގަނޑުގެ މިވާހަކަކޮޅު މިފަށަނީ ހުރަވީ ދުވަހުގެ ހެޔޮއެދުމާ ތަހުނިޔާ ހިތުގެ އެންމެ ފުންމިނުން ދިވެހި ހުރިހާ ލޮބުވެތި ރައްޔިތުންނަށް އަރިސްކުރަމުން.\nއާދެ! މިއަދު އަޅުގަނޑުމެން ފާހަގަކުރަމުން މިދަނީ ދިވެހި ތާރީޚުގެ ސަފްޙާތަކުގެ ތެރެއިން އަލިގަދަ ޞަފްޙާއެއް، ކާބަފައިންގެ ޤުރުބާނީތަކުގެ ތެރެއިން މަތިވެރި ޤުރުބާނީއެއް، ދިވެހި ޤައުމިއްޔަތުގެ ޛިކުރާތަކުގެ ތެރެއިން އަރާހުރި ކުލަގަދަ ޛިކުރާއެއް.\nއާދެ! ހޮޅީންގެ އަނިޔާވެރި ވަކިތަކުގެ ދަށުގައި ދިވެހިން ތާށިވެ، ދިވެހި ޤައުމުގެ މިނިވަންކަމާ އިސްތިޤުލާލު ގެއްލި، ދިވެހި ޤައުމިއްޔަތުގެ ބިންގާ މުލުން ލުހެވި ފުނޑުފުނޑުވަމުން ދަނިކޮށް، ހިޖުރައިން 1166 ވަނަ އަހަރު، ޖުމާދިލްއާޚިރާ މަހުގެ3ވީ އާދީއްތަ ވިލޭރޭ، އަލްޣާޒީ ޙަސަން ޢިއްޒުއްދީން، ދޮންބަންޑާރައިން، އިސްވެހުންނަވާ، މާތްވެގެންވާ އިސްލާމްދީނާ، ދިވެހި ޤައުމަށް ވަފާތެރި، ހިތްވަރާއި ޢަޒުމުހުރި ދަރީންތަކެއް ގޮވައިގެން ނިކުންނަވާ، ޙިކުމަތްތެރިކަމާ ކެތްތެރިކަމާ، ހުނަރުވެރިކަމާއެކު ހަނގުރާމަ ކުރައްވާ، ދިވެހި އުންމަތަށް ނަޞްރު ހޯއްދަވައިދެއްވުމުގެ މަތިވެރި ޛިކުރާ.\nލޮބުވެތި މުވާޠިނުން! އިންސާނީ ތާރީޚަށް ނަޒަރު ހިނގާލާއިރު، މުޖުތަމަޢުތަކާއި ޤައުމުތައް އަނެކުންގެ އަޅުވެތިކަމުން ސަލާމަތްވެ ރައްކާތެރިކުރެވިފައިވަނީ، ޤައުމިއްޔަތުގެ ސިފަތައް އަށަގަނެ، ޙުއްބުލްވަޠަންގެ މަތިވެރި އިޙުސާސް އެބައެއްގެ ހިތުގައި ބިންވަޅު ނެގި، އެބައެއްގެ ދީނާ ޤައުމަށްޓަކާ ޖާނާމާލުން ފިދާވާން ތައްޔާރަށް ތިބި ބަޔަކަށްކަން ވަރަށް ސާފުކޮށް ފެންނާނެ! އަޅުގަނޑުމެންގެ މިކުޑަކުޑަ ދިވެހިރާއްޖޭގެ ތާރީޚް، ސާބިތުކޮށްދީފައިވާ އެންމެ ބޮޑު އެއް ޙަޤީޤަތަކީވެސް މީ!\nމިއަދާ ހަމައަށް ދިވެހި ޤައުމު މިނިވަންކަމާ އިސްތިޤުލާލާއެކު ކުރިޔަށްގެންދެވިފައި މިވަނީ ކާބަފައިންގެ މަތިވެރި ޤުރުބާނީގެ ސަބަބުން. ދިވެހި ޤައުމަށް ބޭރުގެ ޢުދުވާނެއް ކުރިމަތިވި ކޮންމެ ފަހަރަކު ކާބަފައިންގެ އަބްޠާލުން ދައްކަވާފައިވަނީ ޙުއްބުލްވަޠަންގެ މަތިވެރި މިސާލުތަކެއް! ދުނިޔޭގެ ބޮޑެތި ބާރުތަކުގެ ވަކިތަކުން ސަލާމަތްވެ، ދިވެހި ޤައުމުގެ މިނިވަންކަމާ ސިޔާދަތު ރައްކާކުރެވި ދިވެހިންގެ ޝަރަފާ ކަރާމާތް ޙިމާޔަތްކުރެވިފައިވަނީ، ﷲ ގެ ރަޙުމަތަށްފަހު އިސްލާމްދީނާ، ދިވެހި ޤައުމުގެ ޙިމާޔަތުގައި ކާބަފައިންގެ އަބުޠާލުން ދެއްކެވި ސާބިތުކަމާ، ކުރެއްވި މަތިވެރި ޖިހާދުގެ ސަބަބުން.\nދިވެހި ލޮބުވެތި ރައްޔިތުން! ދިވެހި ޤައުމާއި ރައްޔިތުންގެ ޙައްޤުގައި ކާބަފައިންގެ އަބްޠާލުން ކޮށްފައިވާ މަތިވެރި ޖިހާދުތަކުގެ ޛިކުރާ އާކުރަމުން ދާއިރު، ހަނދާންނާއްތާ ނުލެވޭނެ ހިތި ތަޖުރިބާތަކެއްވެސް ތާރީޚުގެ ކަޅު ޞަފްޙާތަކެއްގައި ހިމެނިފައިވޭ!\nއާދެ! ދިވެހި ޤައުމަށް ކުރިމަތިވި ބޭރުގެ ކޮންމެ ޢުދުވާނެއްގެ ފަހަތުގައި މާތްވެގެންވާ އިސްލާމްދީނާއި، ދިވެހި ޤައުމާއި، ރައްޔިތުންނަށް ޚިޔާނާތްތެރި، ދިވެހި ޚާއިނުންތަކެއްގެ ހީލަތްތެރި އަތްތަކެއްވޭ. މިއަދު އަޅުގަނޑުމެން ފާހަގަކުރަމުންމިދާ ހުރަވީދުވަހުގެ ޙާދިސާއަށް ނަޒަރުހިންގާލުމުންވެސް ފެނިގެންދަނީ މި ޙަޤީޤަތް. މުޙައްމަދު ޝަމްސުއްދީނާއި އަޙުމަދު މުޙިއްޔުއްދީން ކަންނަންނޫރު އަލީ ރާޖާއަށް ސިޓީ ފޮނުވައި ހިންގި މުޢާމަލާތްތަކުގެ ނަތީޖާއަކަށް ވެގެންދިޔައީ، ޢަލީ ރާޖާ ލަޝްކަރެއް ފޮނުވާ، އޭރުގެ ރަދުންނާއި ވަލީޢަޙުދު ހައްޔަރުކޮށް ފުރަމާލޭގެ ގެތަކުގެ ދެބައިކުޅައެއްބައި އަންދާ، ދިވެހި ޤައުމު އަޅުވެތިކުރުން!\nދިވެހި ލޮބުވެތި ރައްޔިތުން! މިފަދަ ކޮންމެ ހާދިސާއެއް ދިރާސާކޮށްލުމުންވެސް ހާމަވާ ޙަޤީޤަތްތަކެއްވޭ. ވެރިކަމުގެ ދަހިވެތިކަމުގައި ތިމާމެންގެ އަމިއްލަ ދީނާއި ޤައުމާއި ރައްޔިތުން ޤުރުބާންކޮށް، އަމިއްލަވަންތަކަމާއި އިސްތިޤުލާލު ވެއްޔާމޮޑެލަން ފަސްނުޖެހޭ ބަޔަކު މިރާއްޖޭގައި އުޅެފައިވާކަމަކީ ދެބަސްވެވެން ނެތް ޙަޤީޤަތެއް. މާޒީއިން ޢިބުރަތްލިބިގަތުމަކީ މުސްތަޤުބަލް އުޖާލާކުރުމަށްޓަކައި އަޅަންއޮތް އެންމެ މުހިންމު ފިޔަވަޅު ކަމުގައިވާ ހިނދު، މިދެންނެވި ކަންކަމަށް ރިއާޔަތްކޮށްގެން މިރާއްޖޭގެ ކުރިމަގު ބައްޓަންކުރުމަކީ ސިޔާސަތު ކަނޑައަޅާފަރާތްތަކާއި މުދައްރިސުންނާއި މުރައްބީންނާއި މައިންބަފައިންގެ ކޮނޑުގައި އެޅިފައިވާ މައްސޫލިއްޔަތެއް.\nޤައުމެއްގެ މިނިވަންކަމާއި ސިޔާދަތު ގެއްލި، އަޅުވެތިކަމުގެ އަނދިރިކަމުގެ ތެރެއަށް ގެނބިގެން ދިޔުމަށް މަގުފަހިވާ އެއްކަމަކީ ވެރިކަމުގެފަރާތުން ރައްޔިތުންގެ މައްޗަށް އަނިޔާވެރިކަން އިސްކޮށް، ބޭއިންސާފާއި ފަސާދަ އާންމުކޮށް، ރައްޔިތުންނަށް ތަޙައްމަލުކުރަން ނުކުޅަދާނަ ޙާލަތު މެދުވެރިކުރުން. އަމިއްލަ ޤައުމުގައި އަމިއްލަ ވެރިކަމުގެ ދަށުގައި ރައްޔިތުން ބިކަވެ ނިކަމެތިވެގެންދިޔުން. އެހެންކަމުން ޤައުމުގެ ސަލާމަތާއި ރައްކާތެރިކަމަށްވެސް އެންމެ މުހިންމު އެންމެ އަސާސީ ރުކުނަކީ ފަސާދައިން އެއްކިބާވެފައިވާ ދެފުށްފެންނަ ހެޔޮވެރިކަމެއް.\nދިވެހި ލޮބުވެތި ރައްޔިތުން! ދިވެހި ޤައުމުގެ ޒުވާނުން! މިރާއްޖޭގެ މިނިވަންކަމާއި އިސްތިޤުލާލު ގެއްލިގެންދިޔުމާއި އަދި އެ މިނިވަންކަން އަނބުރާ އިޔާދަކުރުމަށްޓަކައި ކާބަފައިން ކުރެއްވި މަތިވެރި ޖިހާދުގެ ޒިކުރާ އާކުރާ މިފަދަ ދަނޑިވަޅެއްގައި ކޮންމެހެން ވިސްނާފިކުރު ހިންގަންޖެހޭ ކަންކަން އެބަހުރި. ތަރައްޤީގެ މަގުގައި ފިޔަވަޅަކަށްފަހު ފިޔަވަޅެއް އަޅަމުން، ބަވަނަވެފައިވާ ދުނިޔޭގައި، ބައިނަލްއަޤުވާމީ މުޖުތަމަޢުގެ ބައިވެރިއެއްގެ ގޮތުގައި ކުރިޔަށްދާއިރު އަޅުގަނޑުމެންގެ މިނިވަންކަމާއި ސިޔާދަތަށް ބުރުއަރާފާނެ ކަންކަމާމެދު ހުޝިޔާރުވާންޖެހޭ! އެފަދަ ކަންކަމަކީ ކޮބައިކަން ދެނެގަނެ، އަޅަންވާ ފިޔަވަޅުތައް އަޅާ، ރައްކާތެރިވާން ޖެހޭ!\nހުރަވީދުވަހާއި ހުރަވީދުވާހާ ގުޅިފައިވާ ޙާދިސާތަކުން އަޅުގަނޑުމެންނަށް އުނގަންނާދޭ ފިލާވަޅަކީ، ދިވެހި ޤައުމުގެ މިނިވަންކަމާ އިސްތިޤުލާލު ޙިމާޔަތްކޮށް ރައްކާތެރިކުރުމަށްޓަކައި އަޅުގަނޑުމެންގެތެރެއިން ކޮންމެ ފަރުދަކީވެސް ދީނާއި ޤައުމުދެކެ ލޯބިވާ މީހަކަށްވާންޖެހޭކަން.\nމާތް ﷲ، އަޅުގަނޑުމެން އެންމެންނަކީ މާތްވެގެންވާ އިސްލާމްދީނާއި ދިވެހި ޤައުމުދެކެ ލޯބިވާ ބައެއްކަމުގައި ލައްވާށި. މި ދިވެހި ޤައުމު މިނިވަންކަންމަތީ އަބަދަށް ލަހައްޓަވާ އަދަށްވުރެ ފާގަތި މުސްތަޤުބަލެއް މިންވަރުކުރައްވާށި!


ކޮވިޑް-19 އާ ގުޅިގެން ފިލިޕީންސްގެ ޖަލުތަކުގައި ތިބި 10 ހާސް މީހުން ދޫކޮށްލައިފި – Dhen.mv\nކޮވިޑް-19 އާ ގުޅިގެން ފިލިޕީންސްގެ ޖަލުތަކުގައި ތިބި 10 ހާސް މީހުން ދޫކޮށްލައިފި\nMay 2, 2020 - 9:37 pm\nޕިލިޕީންސްގެ އެންމެ ބައިބޯ ޖަލުތަކުގައި ތިބި ބައެއް ކުށްވެރިންނާއި، ބައެއް މުވައްޒަފުން ކޮވިޑް-19 އަށް ޕޮޒިޓިވް ވުމާއި ގުޅިގެން ބަލި ފެތުރުން ކޮންޓްރޯލް ކުރުމަށްޓަކައި، ދިހަހާސް މީހުން ޖަލުތަކުން ދޫކޮށްލައިފިއެވެ. މީހުން ގިނަކަމުން ޕިލިޕީންސްގެ ޖަލުތަކުގައި ޖިސްމާނީ ގައިދުރުކަން ބެހެއްޓުންވަނީ ނާދިރު ކަމަކަށެވެ. ޖަލުތަކުން 9،731 މީހަކު ދޫކޮށްލިކަން އިޢްލާންކުރަމުން އެސޯސިއޭޓް ސުޕްރީމް ކޯޓް ޖަސްޓިސް މާރިއޯ ވިކްޓަރ ލިއޮނެން ވަނީ، "ޖަލުތަކުގެ ބައިބޯކަން އަހަރެމެނަށް އެނގޭ"ކަމަށް ބުނެފައެވެ.\nމިގޮތަށް ޖަލުން ދޫކޮށްލެވިފައިވާ މީހުންގެ ތެރޭގައި، ތަހުގީގު މަރުޙަލާގައި ތިބި މީހުންގެ ތެރެއިން، ކަފާލާތުގެ ދަށުން މިނިވަންވާން ހުށައެޅުމުގެ މާލީތަނަވަސްކަން ނެތް މީހުން ހިމެނެއެވެ. އަދި ހުކުމް ތަންފީޒު ކުރަމުންދާ މީހުންގެ ތެރެއިން6މަހަށް ވުރެ ކުރު މުއްދަތަކަށް ހުކުމް ކޮށްފައިވާ މީހުން ވެސް ހިމެނެއެވެ. އަދި ކުދި ކުށްތައް ކޮށްފައިވާ މީހުންނާއި މުސްކުޅި އަދި ބަލި މީހުންނަށް ވެސް އިސްކަންދީފައިވެއެވެ. މި މީހުން ދޫކޮށްލެވިފައިވަނީ މަރޗް 17 އިން ފެށިގެން 29 އޭޕްރިލް އާ ދެމެދު ބައިބަޔަށް ބަހައިގެންނެވެ.\nއިމާރާތުގެ ދަތިކަމުން ޕިލިޕީންސްގެ ޖަލުތަކުގައި ތިބެން ޖެހޭވަރަށް ވުރެ5ގުނަ އިތުރަށް މީހުން ގޮޅިތަކުގައި ތިބެއެވެ. ކޮވިޑް-19 ގެ ކޭސް ރިޕޯޓްކުރި ޖަލުތަކުގެ ތެރެއިން ވެރިރަށް މެނީލާގައި ހުންނަ ކޫޒޮން ސިޓީ ޖަލުގައި ވެސް، ސިޑި މައްޗާއި ބާސްކެޓް ބޯޅަ ކޯޓުގައިވެސް މީހުން ނިދާކަމަށް ބޭރުގެ މީޑިއާތަކުން ބުނެއެވެ. ކޮވިޑް-19 އެންމެ ބޮޑަށް ފެތުރިފައިވަނީ ޗޭބޫ އައިލެންޑްގައި ހުރި ދެ ޖަލެއްގައެވެ. މި ޖަލުތަކުގެ ތިބި 8،000 މީހުންގެ ތެރެއިން 348 މީހަކަށް މި ބަލި ޖެހުނުކަން ހުކުރު ދުވަހު ރިޕޯޓްކޮށްފައިވެއެވެ. މި ގައުމުގެ 450 ޖަލެއްގައި 136،000 މީހުން ބަންދުކޮށްފައި ތިބި ކަމަށް ސަރުކާރުގެ ލިޔުންތަކުން ދައްކާއިރު، ސިއްޙި މާހިރުން މިކަން ސިފަކުރަނީ ޓައިމް ބޮމެއްގެ ގޮތުގައެވެ. ފިލިޕީންސްގެ ޖަލުތަކުގައި ތޮއްޖެހުން އިތުރުވެގެން ދިޔައީ 2016 ވަނަ އަހަރުން ފެށިގެން، މަސްތުވާތަކެތި ގެންގުޅޭ މީހުނަށް ހަރުކަށި އަދަބު ދިނުމަށް ރައީސް ގެންގުޅުއްވާ އުސޫލުގެ ސަބަބުންނެވެ.\nމިހާތަނަށް ފިލިޕީންސްގެ 8،928 މީހަކަށް ކޮވިޑް 19 ޖެހި 603 މީހަކު ވަނީ މަރުވެފައެވެ.


Audit kurumaai assuarence dhey license CA in dhookoffi - vNews.mv\nޒިދުނާ ވަޙީދު 08 March 2021, 16:04\nއިންސްޓިޓިއުޓް އޮފް ޗާޓާރޑް އެކައުންޓެންޓް އޮފް ދަ މޯލްޑިވްސް (ސީއޭ) އިން އޮޑިޓްކުރުމާއި، އެޝޫރެންސް ޚިދުމަތް ދިނުމުގެ ލައިސެންސް ދޫކޮށްފިއެވެ.\nދިވެހިރާއްޖޭގައި އޮޑިޓަރުންގެ ގޮތުގައި މާލީ ހިސާބުތަށް އޮޑިޓް ކުރުމަށާއި އަދި އެޝޫރަންސް ޚިދުމަތް ދިނުމުގެ ލައިސަންސް ދޫކޮށްފައިވަނީ މިއަދުގެ ވަގުތެއްގައި އެކަމަށް ހާއްސަކޮށްގެން އޮޑިޓަރ ޖެނެރަލްގެ އޮފީހުގެ އޮޑިޓޭރިއަމްގައި ކުރިއަށްގެންދިޔަ ހަފްލާއެއްގައެވެ.\nމިހަފްލާގައި އޮޑިޓް ކުރުމަށާއި އަދި އެޝޫރަންސް ޚިދުމަތް ދިނުމުގެ ލައިސަންސް އެފަރާތްތަކާއި ހަވާލްކޮށްދީފައިވަނީ ފައިނޭންސްގެ މިނިސްޓަރ އިބްރާހީމް އަމީރުއެވެ.\nސީއޭއިން ވަނީ 19 މީހަކަށް އަދި 11 ފާރމްއަކަށް މި ލައިސެންސް ދޫކޮށްފައެވެ.\nޗާރޓަރޑް އެކައުންޓެންޓުންގެ މި ބިލް ދޫކޮށްފައިވަނީ މީގެކުރިން އަމަލު ކުރަމުން އައި ގޮތަށް ބަދަލުތަށް ގެނައުމަށް ފަހުގައިކަމަށް ސީއޭއިން ވަނީ ބުނެފައެވެ.\nއަދި ލައިސެންސް ދެވިފައިވަނީ އެކަމަށް ފުރުސަތު ހުޅުވާލެވުމުން ލައިސެންސަށް އެދުނު ފަރާތްތަކުގެ ތެރެއިން ޝަރުތުހަމަވި ފަރާތްތަކަށްކަމަށް ސީއޭއިން ވަނީ މައުލޫމާތު ދީފައެވެ.\nމިގޮތުން ކުރިއާ ޚިލާފަށް މިފަހަރު ގެނައި ބަދަލުގައި ފަންތިކުރުން ނުހިމެނޭނެ ކަމަށާއި، މިކަމަށް ގެނެވުނު ބަދަލުތަކަކީ ގިނަ މަޝްވަރާތަކެއް ކުރުމަށް ފަހުގައި ގެނެވުނު ބަދަލުތަކެއްކަމަށް ސީއޭއިން ބުނެއެވެ.\nއަދި މިއަށްފަހު އެންމެ މުހިންމު ކަމެއްދެވޭނީ އޮޑިޓް ލައިސަންސް ލިބޭ ފަރާތްތަކުން ކުރާ މަސައްކަތުގެ ފެންވަރު ވަޒަންކުރުމަށާއި އިތުބާރުކުރެވޭ ފެންވަރު ރަނގަޅު މަސައްކަތްތަކަކަށް ހެދުމަށްޓަކައި މަސައްކަތުގެ ފެންވަރު ވަޒަންކުރުމުގެ އިތުރުން އެކަމާއި ގުޅޭ ތަމްރީނުތަށް ފޯރުކޮށް ދިނުންކަމަށް ސީއޭއިން ބުނެއެވެ.\nސީއޭއިން ދޫކޮށްފައިވާ މިލައިސެންސްތައް މިއަދުން ފެށިގެން ތަސްދީގުކުރަން ފެށުމާއިއެކު، މީގެކުރިން އެފަރާތުން ދޫކޮށްފައިވާ ލައިސެންސުތައް މިއަދުން ފެށިގެން ބާތިލުވާނެކަމަށް ވަނީ ބުނެފައެވެ. އަދި އޮޑިޓް ލައިސެންސް އާ ނުކުރައްވާ ފަރާތްތަކުން ވީހާވެސް އަވަހަށް ލައިސެންސް އާކުރެއްވުމަށް ސީއޭއިން އިލްތިމާސްކުރެއެވެ.


Kulhudhuffushigai alhaa Airporta h nagan jehey gehthah thalhlan...\nރާއްޖެ - ހދ. ކުޅުދުއްފުށި\nކުޅުދުއްފުށީގައި އަޅާ އެއާޕޯޓަށް ނަގަންޖެހޭ ގެތައް ތަޅާލަން ފަށައިފި\nއެއާޕޯޓަށް ބޭނުންވާ ބިން ހުސްކުރުމުގެ މަސައްކަތް ކުރާތާ ހަފްތާއެއްހައި ދުވަސްވަނީ ވެފައި\nއެއާޕޯޓު ސަރަހައްދުގެ 16 ގެއެއް ނަގާއިރު ރަންވޭއަށް ލައްވާ2ގެއެއް ނަގާނެ\nގެތަކުގެ ބަދަލެއްގެ ގޮތުގައި ދޭ އެއްޗަކާމެދު އެގެތަކުގެ ވެރިން އެއްވެސް ވަރަކަށް ހިތްހަމަ ނުޖެހޭ\nކ. މާލެ 11 ސެޕްޓެންބަރ 2018 | އަންގާރަ 17:17 2,143\nކުޅުދުއްފުށީ އެއާޕޯޓް މަސައްކަތުގެ ކުރިއަށްގޮތް މަތިން ފެންނަ ފޮޓޯއެއް - ޓްވިޓަރ\nހދ. ކުޅުދުއްފުށީގައި އަޅާ އެއާޕޯޓަށް ނަގަންޖެހޭ ގެތަކުގެ ވެރިންނަށް ދޭންޖެހޭ ހައްގު ނުދީ އެގެތައް ތަޅާލުމުގެ މަސައްކަތް ފަށައިފިއެވެ.\nރާއްޖެއެމްވީއަށް ކުޅުދުއްފުށީގެ ކައުންސިލްގެ ރައީސް އަބްދުއްލަތީފު ހަސަން ވިދާޅުވީ އެއާޕޯޓަށް ބޭނުންވާ ބިން ހުސްކުރުމުގެ މަސައްކަތް ކުރާތާ ހަފްތާއެއްހާ ދުވަސްވެފައިވާ ކަމަށާއި، ހޯމަ ދުވަހު ގެތައް ތެޅުމުގެ މަސައްކަތް ފަށާފައިވާ ކަމަށެވެ.\nއަބްދުލްލަތީފު ވިދާޅުވީ އެއާޕޯޓު ސަރަހައްދުގެ 16 ގެއެއް ނަގާއިރު ރަންވޭއަށް ލައްވާ2ގެއެއް ނަގާނެ ކަމަށެވެ. އެއާޕޯޓު ސަރަހައްދުގައި ހުރި ގެތަށް ތެޅުމުގެ މަސައްކަތް ކުރިއަށްދާއިރު ދެގެއަކުން އެއްޗެހި ހުސްނުކުރާ ކަމަށް އޭނަ ވިދާޅުވިއެވެ.\nމިދެގެއަކީ ކޯޓުން އަގުކޮށްފައިވާ ގޮތާމެދު ހިތްހަމަނުޖެހިގެން ކޯޓަށް މައްސަލަ ލާފައިވާ ދެގެއެވެ. އޭގެ ތެރެއިން އެއް ގެއިން ވަނީ ކޯޓުން ނަގައިދޭން ކަނޑައެޅި ބަދަލު އިސްތިއުނާފުކޮށްފަ އެވެ. މައްސަލާގެ އިސްތިއުނާފު ކޯޓަށް ހުށަހަޅާފައިވީ ނަމަވެސް މިހާތަނަށް އެ މައްސަލާގެ ޝަރީއަތެއް ނުފަށަ އެވެ.\nއަބްދުލްލަތީފު ވިދާޅުވީ އެއާޕޯޓުގެ މަސައްކަތް ބާރު ސްޕީޑްގައި ކުރިއަށްދާ ކަމަށާއި، ގެތައް ނެގުމުގެ 50 އިންސަންތަ މަސައްކަތް ނިމިފައިވާ ކަމަށެވެ.\nކޯޓުން އަށް މަސް ދުވަހަށް 10،000 އަށްވުރެ ބޮޑު ނޫން ކުއްޔެއް ދޭން އެންގި ނަމަވެސް މިހާތަނަށް ސަރުކާރުން ދީފައިވަނީ ދެ މަސް ދުވަހުގެ ކުލި އެކަނިކަން ފާހަގަކުރައްވައި އަބްދުލްލަތީފު ވިދާޅުވީ ގެތަކަށް ބަދަލު ދިނުމަށް ނިންމާފައިވާ މިންވަރާމެދު އެ ގެތަކުގެ ވެރިފަރާތްތަކުންނާއި ކުޅުދުއްފުށީ ކައުންސިލުންވެސް ކަންބޮޑުވާ ކަމަށެވެ.\nއަބްދުލްލަތީފް ވިދާޅުވީ ގެތަކުގެ އަގު ކޮށްފައިވަނީ ސަރުކާރުން ބޭނުންވާ ގޮތަކަށް އެއްވެސް ހަމައެއް އިންސާފެއް ނެތިކަމަށެވެ.\nކުޅުދުއްފުށިން ވާހަކަ ދެއްކި މީހަކު ބުނީ ގެތަކުގެ ބަދަލެއްގެ ގޮތުގައި ދޭ އެއްޗަކާމެދު އެގެތަކުގެ ވެރިން އެއްވެސް ވަރަކަށް ހިތްހަމަ ނުޖެހޭ ކަމަށާއި އަގުމަގު ކޮށްފައިވަނީ ސަރުކާރުން ބޭނުންވާ ގޮތަކަށް ކަމަށެވެ. އަގުމަގު ކުރުމުގައި ހަމަޖެހޭ އެއްވެސް އުސޫލެއް ނެތްކަމަށާއި ސަރުކާރުން ބޭނުންވާހާ ގޮތަކަށް އެކަންކޮށް ނިންމާލީ ކަމަށް އޭނާ ބުންޏެވެ. އަދި ބުނީ ރައްޔިތުންގެ ދެރަ ނިކަމެތިކަން ތިބޭ ގޮތަށް ގެންނަ ތަރައްގީ ބަލައިނުގަންނެ ކަމަށާއި، މިއަށް ތަރައްގީއޭ ނުކިޔާނެ ކަމަށެވެ.


100 ah vure gina Jamiyyaathakaaeku Haveli Fair Honihiru dhuvahu fashanee\nދަރުބާރުގެ-- ފޮޓޯ: ސަން\n100 އަށްވުރެ ގިނަ ޖަމިއްޔާއާއެކު "ހަވަލި" ފެއާ ހޮނިހިރު ދުވަހު ފަށަނީ\nމަދަނީ ޖަމްއިއްޔާތަކަށް ހާއްސަކޮށް ބާއްވާ "ހަވަލި" ފެއާ، އަންނަ ހޮނިހިރު ދުވަހު ދަރުބާރުގޭގައި ބާއްވަން ނިންމައިފިއެވެ.\nހޮނިހިރު ދުވަހު މެންދުރު 13:00 ގައި ފަށަން ނިންމާފައިވާ އެ ފެއާއަކީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހުގެ ސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރޭގައި ހިމެނޭ ފަށާނެ ކަމަށް ބުނެފައިވާ ފެއާއެކެވެ. ހަވެލި ފެއާ ފަށާނީ 100 އަށްވުރެ ގިނަ ޖަމްއިއްޔާއާއެކުއެވެ. އޭގެ ތެރޭގައި ތަފާތު ދާއިރާތަކުގައި ހަރަކާތްތެރިވާ ޖަމިއްޔާތަކާއި އަތޮޅުތަކުގެ ޖަމްއިއްޔާތައް ވެސް ހިމެނެއެވެ.\nމިމަހުގެ 16، 17 އަދި 18 ވަނަ ދުވަހުގެ ނިޔަލަށް ކުރިއަށް ގެންދާ ފެއާގައި ޖަމްއިއްޔާތަކުގެ މައުލޫމާތު އާއްމުންނާއި، ވިޔަފާރިތަކާއި، ދަރިވަރުންނަށް ފޯރުކޮށްދޭނެއެވެ. އޭގެ އިތުރުން ކުޑަކުދިންނަށް ހާއްސަ "ކިޑްސް ކޯނާ" އެއް ވެސް ފެއާގައި ހުންނާނެއެވެ. އެއީ ކުޑަކުދިން ގޮވައިގެން ފެއާއަށް ޒިޔާރަތްކުރުމުގެ ފުރުސަތު ފަހިކޮށްދިނުމަށް ކަމަށް ހޯމް މިނިސްޓްރީން ބުނެއެވެ.\nކޮންމެ ދުވަހެއްގެވެސް މެންދުރު 13:00 އިން 18:00 އަށް އަދި 20:00 އިން 22:30 އަށް ކުރިއަށް ގެންދަން ނިންމާފައިވާ އެ ފެއާގައި ޖަމްއިއްޔާތަކަށް ތަމްރީނު ދިނުމާއި، ނެޓްވޯކިން ސެޝަންތަކާއި، ތަފާތު ދާއިރާތަކުގެ ތަޖުރިބާހުރި ފަރާތްތަކުގެ މުހިއްމު ކީނޯޓް ސެޝަންތައް ހިމެނޭނެ ކަމަށާއި ކީނޯޓް ސެޝަންތަކުގައި ޖާގަ އޮތް މިންވަރަކުން އާއްމުންނަށްވެސް ބައިވެރިވެވޭނެ ކަމަށް އެ މިނިސްޓްރީން ބުނެއެވެ.


އެމްޑީޕީގެ ވެރިކަމެއްގައި ގެސްޓް ހައުސްގެ ވިޔަފާރި ކުރުމަށް ފުރުސަތު ހުޅުވާލެވޭނެ – ރައީސް ނަޝީދު – Maldivian Democratic Party\nއެމްޑީޕީގެ ވެރިކަމެއްގައި ގެސްޓް ހައުސްގެ ވިޔަފާރި ކުރުމަށް ފުރުސަތު ހުޅުވާލެވޭނެ – ރައީސް ނަޝީދު\nދާދި އަވަހަށް ދިވެހިރައްޔިތުންގެ ޑެމޮކްރެޓިކް ޕާޓީ (އެމްޑީޕީ)ގެ ވެރިކަމެއް އުފެދިގެން އަންނާނޭ ކަމަށާއި، އެ ވެރިކަމެއްގައި ގެސްޓް ހައުސްގެ ވިޔަފާރިއާ އެހެން ވެސް ތަނަވަސްކަން ލިބޭނޭ ފަދަ ވަސީލަތްތައް ތަޢާރަފްކޮށް ހުރިހާ ރަށެއްގައި ވެސް ވަޒީފާގެ ފުރުސަތުތައް ތަނަވަސްކޮށް ދެއްވާނޭ ކަމަށް ދިވެހިރާއްޖޭގެ އިންތިޚާބީ ރައީސް އަދި އެމްޑީޕީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދު ވިދާޅުވެއްޖެއެވެ.\nކ. މާފުށީގައި ރޭ ބޭއްވި ޖަލްސާގައި ވާހަކަފުޅު ދައްކަވަމުން އެމަނިކުފާނު ވިދާޅުވީ، މިކަމުގައި ކިތައްމެ ހުރަހެއް، ކިތައްމެ ނުރައްކަލެއް، ދައްޗެއް ހުރިތަން ފެނިވަޑައި ގަންނަވާކަމަށާއި އަދި އެހުރަސްތަކުން އަރައިގަންނަން ޖެހޭކަން އެނގިވަޑައިގަންނަވާ ކަމަށެވެ. އަދި އެމްޑީޕީން އެ ހުރަސްތަކުން އަރައިގަތުމަށް ކުރަންޖެހޭ ހުރިހާ މަސައްކަތެއް ކުރާނެކަމަށް ވެސް ރައީސް ނަޝީދު ވިދާޅުވިއެވެ.\nރައީސް ނަޝީދު ވިދާޅުވީ، ރާއްޖޭގެ ރައްޔިތުންނަށް ތަރައްގީ ލިބެން އެބައޮތް ކަމަށާއި އާމްދަނީ ކުޑަ ދުވަސްކޮޅެއްގެ ތެރޭގައި ދެ ގުނައަށް ގެންދެވެން ވެސް އެބައޮތް ކަމަށެވެ. އަދި ރާއްޖެއަކީ ގުދުރަތީ ވަސީލަތްތައް ގިނަ ގައުމެއް ކަމަށާއި ދިވެހިންނަކީ ނަސީބު ގަދަ ރައްޔިތެއް ކަމަށް އެ މަނިކުފާނު ވިދާޅުވި އެވެ.\n“އަޅުގަނޑުމެންނަށް ތަރައްޤީ ލިބެން އެބައޮތް، ރާއްޖޭއަކީ ޤުދުރަތީ ވަސީލަތްތައް ގިނަ ޤައުމެއް. އަޅުގަނޑުމެންނަކީ ރިޒުގު ލިބިގެންވާ ގައުމެއް. އަޅުގަނޑުމެންގެ ވަށައިގެންވާ ކަނޑާއި އަޅުގަނޑުމެންގެ ވަށައިގެންވާ މާހައުލަކީ މައުދަނެއް. އޭގެން ވިޔަފާރި ރަނގަޅަށް ކުރެވެން އޮތް ގައުމެއް،” ރައީސް ނަޝީދު ވިދާޅުވި އެވެ\nރައީސް ނަޝީދު ވިދާޅުވީ، މި އުފަލުގެ ތެރެއިން ދައްކުވައިދެނީ ކިތަންމެ ހަޤީގަތްތަކެއް ކަމަށާއި، މިކަމުގެ ތެރެއިން ދައްކުވައި ދެނީ، ގެސްޓު މީހުންނާއި ދިވެހިންނާއި އެކީގައި ރީތިގޮތުގައި އުޅެވިދާނެކަމާއި، އޭގެ ސަބަބުން ދިވެހިން އަޤީދާއަށް ވެސް ކުޑަ ލޮޅުމެއް ވެސް ނާންނާނޭކަން ކަމަށެވެ.\n” މިރޭ މި އުފަލުގައި މުޅި ރާއްޖޭއަށް ދައްކުވައި ދެނީ ކިތައްމެ އާ ހަޤީގަތްތަކެއް. ގެސްޓު މީހުންނާއި، ބޭރު މީހުންނާއި، ދިވެހިންނާއި އެކީގައި ރިވެތިގޮތުގައި އުޅެވިދާނޭކަމާ، އަދި އޭގެ ސަބަބުން ދިވެހީންގެ ދިރުއުޅުމަށް ވެސް، ދިވެހީންގެ އާދަކާދައާ އަޤީދާއަށް ކުޑަ ލޮޅުމެއް ވެސް ނާންނާނެކަމާ، ހަޤީގަތުގައި ވެގެންދާގޮތަކީ އަޅުގަނޑުމެން ހިތްތަކުގައި ވާ އަޤީދާ ވަރުގަދަ ވެގެންދާކަން. ” ރައީސް ނަޝީދު ވިދާޅުވިއެވެ.\nރައީސް ނަޝީދު އިތުރަށް ވިދާޅުވީ، މި ދިވެހިރާއްޖެ ތަރައްޤީ ކުރެވޭނޭ ކަމަށާއި، މި ދިވެހިރާއްޖެ އަޅުގަނޑުމެން ހީނުކުރާހާ އަވަސް މިނުގައި، ބާރު މިނުގައި އިރާދަކުރެއްވިޔާ އިސްލާހުވެ ރަނގަޅުވެގެން ދާނޭ ކަމަށެވެ.\nމާފުށީގައި އެކިފަރާތްތަކުން ހިންގާ ވިހި ގެސްޓް ހައުސް ހުރިކަމަށް އެ ރަށުން މަޢުލޫމާތުދެއްވައެވެ. އަދި ރޭގެ ޖަލްސާގައި އެރަށުގައި ޗުއްޓީ ހޭދަކުރުމަށް އައިސް ގިނަ އަދަދެއްގެ ފަތުރުވެރިންގެ ވެސް ވަނީ ބައިވެރިވެ ވަޑައިގެންފައެވެ.


Covid-19: Thailand Ga Alhaafaivaa Fiyavalhu Thakah Luyeh Dhenee - Vaguthu\nތައިލެންޑްގައި އަޅާފައިވާ ފިޔަވަޅުތަކަށް ލުޔެއް ދެނީ\nތައިލެންޑްގެ ފުޓް ކޯޓެއްގައި މިހަކު މަސައްކަތް ކުރަނީ. --- ފޮޓޯ: އޭއެފްޕީ\nކޮވިޑް-19 އާ ގުޅިގެން ތައިލެންޑްގައި އަޅާފައިވާ ފިޔަވަޅުތަކަށް ލުޔެއް ދިނުމަށް ކަމާބެހޭ ފަރާތްތަކުން ނިންމައިފިއެވެ.\nތައިލެންޑްގައި ކޮވިޑް-19 ފެތުރުން މިހާރު ވަނީ ވަރަށް ބޮޑަށް ކޮންޓްރޯލްކޮށްފައެވެ. އެ ގައުމުގައި އިއްޔެ ބަލި ޖެހިފައި ވަނީ އެންމެ ހަތް މީހުންނަށެވެ. އަދި އެ ގައުމުގައި ބަލި ޖެހިފައި ހުރި މީހަކު ނުފެންނަތާ އެއް ދުވަސް ވެސް ވިއެވެ.\nގާތްގަނޑަކަށް 70 މިލިއަން މީހުންގެ އާބާދީއެއް އޮންނަ ތައިލެންޑްގައި މިހާތަނަށް ބަލި ޖެހިފައި ވަނީ 3,025 މީހުންނަށެވެ. އެ ބަލީގައި މަރުވެފައި ވަނީ 56 މީހުންނެވެ. މި ބަލިން 2,854 މީހަކު ރަނގަޅުވެފައިވާ އިރު، ފަރުވާދެމުން ދަނީ 115 މީހުންނަށެވެ. އަދި ހާލު ސީރިއަސްވެފައި ވަނީ 61 މީހެކެވެ.\nތައިލެންޑްގެ ކަމާބެހޭ ފަރާތްތަކުން ވަނީ އެ ގައުމުގައި ހުންނަ ފިހާރަތަކާއި ރެސްޓޯރަންޓުތަކާއި ޕާކްތަކާއި މިއުޒިއަމްތަކާއި ލައިބްރަރީ އަދި ލާނިން ސެންޓަރުތައް މާދަމާ އިން ފެށިގެން ހުޅުވަން ހުއްދަ ދީފައެވެ. އަދި ޖިމްތަކުން ވެސް ބައެއް ހިދުމަތްތައް ދެވޭނެއެވެ.\nއަދި ތައިލެންޑްގެ ބާތަކުން ޓޭކް އަވޭގެ ހިދުމަތް ދެވޭނެ ކަމަށް ވެސް ތައިލެންޑްގެ ކަމާބެހޭ ފަރާތްތަކުން ބުނެއެވެ.\nތައިލެންޑްގެ ސަރުކާރުން ވަނީ އެ ގައުމުގައި އިއުލާންކޮށްފައިވާ ކާފިއުގެ ގަޑި އެއް ގަޑިއިރަށް ކުޑަކޮށްފައެވެ. އަދި އެ ގައުމުގައި ތިބި ރައްޔިތުންނަށް ރޭގަނޑު 11 އިން ފެށިގެން ފަތިހު ހަތަރަކާ ހަމައަށް ބޭރުގައި އުޅުމުގެ ހުއްދަ ވަނީ ދީފައެވެ.\nތައިލެންޑްގައި ދިރިއުޅޭ އެންމެން ވެސް މާސްކް އެޅުމަށާއި ސާފު ތާހިރު ކަމަށް އިސްކަން ދިނުމަށާއި އިޖުތިމާއީ ގައިދުރުކަން ބެހެއްޓުމަށް ކަމާބެހޭ ފަރާތްތަކުން އެދެއެވެ.


އެޑްމިނިސްޓްރޭޓިވް އޮފިސަރ (އދ. ދިއްދޫ މެޖިސްޓްރޭޓް ކޯޓު)\nއަރިއަތޮޅު ދެކުނުބުރީ ދިއްދޫ މެޖިސްޓްރޭޓް ކޯޓު\nޖުޑީޝަލް އެލަވަންސް: -/893 (މުސާރައިގެ %20)،\nލިވިންގ އެލަވަންސް: /-2550، އަދި\nކަނޑައެޅިފައިވަ އުޞޫލުން އިތުރުގަޑީގެ ފައިސާ.\nސާނަވީ ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރި ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ،\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް3ގެ ސަނަދެއް ހާސިލްކޮށްފައިވުން.\nޝަރުޢީދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް އދ. ދިއްދޫ މެޖިސްޓްރޭޓް ކޯޓުގެ މުވައްޒަފަކާ ހުރި ފަރާތެއްކަމުގައި ނުވުން.\nހަމަޖެހިފައިވާ ޢުޞޫލުން ކޯޓު ހުޅުވައި ލެއްޕުން.\nއެންޓްރީ ކުރުމާއި، ޔައުމިއްޔާ ލިޔުމާއި، އިދާރީ ކަންކަމާގުޅޭގޮތުންނާއި ކޯޓުގެ ޤަޟިއްޔާތަކާއި ގުޅިގެން އެހެނިހެން ކޯޓުތަކަށާއި އިދާރާތަކަށް ފޮނުވަންޖެހޭ ސިޓީ/ މެސެޖް ލިޔެ ފޮނުވުމާއި، ކޯޓަށްލިބޭ އިލެކްޓްރޯނިކް މެއިލްތައް ބަލައިގަތުމާއި، ކޯޓަށް އަންނަ ފޯނުކޯލުތަކަށް ޖަވާބުދިނުން.\nކޯޓުގެ ތަފާސްހިސާބާ ގުޅޭގޮތުން ހަދަންޖެހޭ ހަފްތާ ރިޕޯޓާއި މަސްދުވަހުގެ ރިޕޯޓް ތައްޔާރުކޮށް ފޮނުވުން.\nތާވަލުކުރެވޭ ޝަރީޢަތްތަކުގެ އަމުރުތައްޔާރުކޮށް ހަމަޖެހިފައިވާ އުސޫލުން ކޯޓްއަމުރު ބަހާމުވައްޒަފާއި އަމުރު ޙަވާލުކޮށް، އަމުރު ރައްދުކުރުން ކުރިއަށްދާގޮތް ބެލެހެއްޓުން.\nޝަރުޢީދާއިރާގެ ވަޒީފާއަށް ވަނުމަށް އެދޭ ފޯމް،\nދިވެހިރައްޔިތެއްކަން އަންގައިދޭކާޑުގެ ކޮޕީ (އަޞްލާއެއްގޮތްކަމަށް ދައުލަތުގެ މުއައްސަސާއަކުން ނުވަތަ ޤާނޫނީވަކީލެއްގެއޮފީހުން ތައްގަނޑުޖަހާފައިވާ އަސްލުގެ ކޮޕީ)\nމަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައެޅިފައިވާ ކޯހެއް ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަކުރެއްވި ކަމުގެ ރަސްމީ ލިޔުމާއެކު، މޯލްޑިވްސް ކޮލފިކޭޝަން އޮތޯރިޓީއިން ކޯހުގެ ލެވެލް ބަޔާންކޮށް ދޫކޮށްފައިވާ ކޮލިފިކޭޝަން އެސެސްމެންޓް ރިޕޯޓް. (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\nއަދާކޮށްފައިވާ އަދި އަދާކުރަމުންދާ ވަޒީފާތަކާއި، އެމަޤާމުތަކުގެ ކްލެސިފިކޭޝަނާއި، ރޭންކް، މަޤާމުގައި ވީ މުއްދަތު އަދި މަސްޢޫލިއްޔަތު އެނގޭނެ ލިޔުންތަކުގެ ކޮޕީ (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n26 ނޮވެމްބަރު 2019 އަންގާރަ ދުވަހުގެ މެންދުރު 12:00 ގެ ކުރިން އދ. މަހިބަދޫ މެޖިސްޓްރޭޓް ކޯޓަށް، ނުވަތަ އދ. ދިއްދޫ މެޖިސްޓްރޭޓް ކޯޓަށް ހުށަހެޅުއްވުން އެދެމެވެ.\nމަޤާމުގެ މަސައްކަތާ ގުޅޭ ތަޢުލީމީ ރޮނގުތައް:\nއެޑްމިނިސްޓްރޭޝަން، މެނޭޖްމަންޓް، އިންފޮރމޭޝަން ޓެކްނޮލޮޖީ، ޝަރީޢާ/ޤާނޫން.\nއެޑްމިނިސްޓްރޭޝަން، ހިއުމަން ރިސޯސް މެނޭޖްމަންޓް، ކަސްޓަމަރ ސަރވިސް، އިންފޮމޭޝަން ޓެކްނޮލޮޖީ، ލީގަލް، ފައިސާއާގުޅޭ މަސައްކަތްތައް.\nމިމަޤާމަށް އެދިލައްވާ ފަރާތްތަކުން ފުރަންޖެހޭ ވަޒީފާއަށް އެދޭފޯމު އދ. މަހިބަދޫ މެޖިސްޓްރޭޓް ކޯޓުންނާއި، އދ. ދިއްދޫ މެޖިސްޓްރޭޓް ކޯޓުން، އަދި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ވެބްސައިޓް: www.judiciary.gov.mv އިން ލިބެން ހުންނާނެއެވެ.\nމަޢުލޫމާތު ސާފުކުރުމަށް ގުޅޭނެ ނަންބަރު: 6681045، 6680701\nއަތޮޅުގެ ރަށްރަށުގެ މެޖިސްޓްރޭޓް ކޯޓުތަކަށް ދަތުރުކޮށް، އެ ކޯޓުތަކުގައި މަސައްކަތްކުރަން ޖެހިއްޖެ ހާލަތެއްގައި، އެ ކޯޓުތަކުގައި މަސައްކަތް ކުރެވޭނެ ފަރާތަކަށްވުން.\nމައިކްރޯސްފްޓް އޮފީސް ޕެކޭޖް ރަނގަޅަށް ބޭނުންކުރަން އެނގޭ ފަރާތެއް ކަމުގައިވުން.\nސުންގަޑި: 26 ނޮވެންބަރު 2019 1200


Villimale' vaguthee maarukeytu miadhu hulhuvanee\nރާއްޖެ - ވިލިމާލޭ ވަގުތީ މާރުކޭޓު\nވިލިމާލެ ވަގުތީ މާރުކޭޓް މިއަދު ހުޅުވަނީ\nމާރުކޭޓު ހަވީރު ހުޅުވުމުގެ މަސައްކަތް ދަނީ ކުރަމުން\nއެގްރީމެންޓްގައި ރޭގައިވަނީ ސޮއިކޮށްފައި\nކ. މާލެ 16 މެއި 2019 | ބުރާސްފަތި 11:40 1,119\nވިލިމާލޭ ގޮޅިތަކަށް ކުރިމަތިލީ ފަރާތުގެ ގުރުނެގެމުގެ ތެރެއިން - ސަން\nވިލިމާލެ ގައި ގާއިމްކޮށްފައިވާ ވަގުތީ މާރުކޭޓު މިއަދު ހުޅުވުމުގެ މަސައްކަތް ކުރަމުންދާ ކަަމަށް މާލެ ސިޓީ ކައުންސިލުން ބުނެފިއެވެ.\nމާލޭ ސިޓީ ކައުންސިލްގެ މެމްބަރު ހަމްނާ ވަހީދު ރާއްޖެ.އެމްވީ އަށް ވިދާޅުވީ، ކުރީގެ ވެސްޓް ޕާކް ހިންގި ބިމުގައި އަޅާ މާލޭ ވަގުތީ މާރުކެޓު ހުޅުވަން އަދި ދެ ދުވަހެއް ނަގާނެ ކަމަށެވެ. އެކަމަކު ވިލިމާލެ ގޮޅިތައް ލިބުނު މީހުން އެގްރީމެންޓް ތަކުގައި ރޭގެ ވަގުތެއްގައި ސޮއިކޮށްފައިވާ ކަމަށެވެ. އަދި މިއަދުގެ ވަގުތެއްގައި ބޭނުންވާ ސާމާނު އެތަނަށް ވެއްދުމަށް ހަމަޖެހިފައިވާ ކަމަށް ހަމްނާ ވިދާޅުވިއެވެ.\n''ހަވީރަށް ފެޝޭތޯ މަސައްކަތް ކުރަނީ. ސީދާ ޔަގީންކަން ދޭކަށް ނޭގެ. ރޭގަ ސޮއި ކޮށްފައި އެންމެން ވެސް މިއަދު ތަކެތި ހޯދަން އެތަނަށް ވެއްދުމުގައި އުޅެނީ. މެންދުރެއް ހާއިރު އިގޭނީ ހަވީރަށް ފެށެންޏާ..'' އޭނާ ވިދާޅުވިއެވެ.\nވިލިމާލޭ ވަގުތީ މާރުކޭޓްގެ ގުރުއަތުލުން ބާއްވާފައިވަނީ އަންގާރަ ދުވަހުއެވެ. އެ ގުރުނެގުމުގައި 53 ފަރާތަކުން ބައިވެރިވެފައިވާ އިރު، ގޮޅި ތަރުތީބުން 20 ނަން ނެގުމަށް ފަހު އިތުރު ރިޒާވް ނަންބަރުގެ ގޮތުގައި 10 ނަން ނަގާފައިވާ ކަމަށް ސިޓީ ކައުންސިލުން ބުންޏެވެ.\nވިލިމާލޭގައި ދިރިއުޅޭ ރައްޔިތުންނަށް ރޯދަ މަހު ތާޒާ މޭވާ އާއި ތަރުކާރީގެ ބާވަތްތައް ފަސޭހަކަމާ އެކު ލިބޭނެ މަގު ފަހިކޮށްގެން ހަދާ ގޮޅީގެ ބޮޑު މިނަކީ 80 އަކަ ފޫޓެވެ.


ކޮވިޑް ޖެހުނު މާބަނޑު މީހެއްގެ ހާލު ސީރިއަސްވެ އައިސީޔޫގައި! | Sangu News\nކޮވިޑް ޖެހުނު މާބަނޑު މީހެއްގެ ހާލު ސީރިއަސްވެ އައިސީޔޫގައި!\n5 މެއި 2021 - 11:16\nކޮވިޑް-19އަށް ޕޮޒިޓިވް ވި މާބަނޑު މީހެއްގެ ހާލު ސީރިއަސްވެގެން އައިސީޔޫގައި ފަރުވާދެމުން އަންނަ ކަމަށް އައިޖީއެމްއެޗްގެ ޑޮކްޓަރު، ޑރ. މުހައްމަދު އަލީ ވިދާޅުވެއްޖެ އެެވެ.\nމާބަނޑު މީހުން ހިމެނެނީ މިބަލީގެ ހައި ރިސްކް މީހުންގެ ކެޓަގަރީ ތެރޭގައެވެ.\nއެޗްއީއޯސީން ކުރިއަށް ގެންދާ ނޫސްވެރިންގެ ބައްދަލުވުމުގައި ވާހަކަދައްކަވަމުން ޑރ. މުހައްމަދު އަލީ ވިދާޅުވީ، ހާލުދެރަވެގެން ދަރުމަވަންތަ ހޮސްޕިޓަލް އައިސީޔޫގައި ނުވަ މީހަކު އެޑްމިޓުކޮށްފައިވާއިރު ހަ މީހަކު އޮތީ ވެންޓިލޭޓަރުގައި ކަމަށެވެ. އަދި އޭގެތެރޭގައި ވެންޓިލޭޓަރަށް ނުލާއޮތް ހާލު ސީރިއަސް މާބަނޑު މީހަކުވެސް ހިމެނޭ ކަމަށެވެ. އަދި އެ މީހާއަކީ މިހާތަނަށް ރާއްޖޭގައި ހާލު ސީރިއަސް ނުވާވަރަށް ހާލަތު ގޯސް ވެފައިވާ މީހެއްކަމަށް ޑރ. މުހައްމަދު ވަނީ ވިދާޅުވެފައެވެ.\nޑރ. މުހައްމަދު ވިދާޅުވީ ކޮވިޑް އެންމެ ފުރަތަމަ ފެނުނުއިރު މާބަނޑު މީހުންނަކީ އެހާ ހައިރިސްކު ބައެއް ނޫންކަމަށް ނިންމާފައި ވާނެ ކަމަށެވެ. އަދި މިހާތަނަށްވެސް މާބަނޑުމީހުން ކޮވިޑް ޖެހިގެން ބަލިވިކަމަށްވީނަމަވެސް ބަލިހާލަތު ސީރިއްސްވެގެން އައިސީޔޫއަށް ލާންޖެހޭ ވަރަށް ނުދާކަމަށް ޑރ މުހައްމަދު ވިދާޅުވިއެވެ. އެހެންނަމަވެސް މިވަގުތު އައިސީޔޫގައި އޮތް މީހާއަކީ އެ މިންވަރަށް ހާލު ސީރިއަަސްވެފައިވާ މީހެއްކަމުން އާ ވޭރިއެންޓެއް އުޅުމުގެ ފުރުސަތު ވަރަށް ބޮޑަށް އެބައޮތް ކަމަށް ޑރ މުހައްމަދު ވިދާޅުވިއެވެ.\nހާލު ސީރިއަސް މާބަނޑު މީހަކު އައިސީޔޫގައި އޮތްއިރު މީގެކުރިންވެސް ކޮވިޑް ޖެހިފައިވާ މާބަނޑު ތިން އަންހެނުން ވިހޭ ތިން ކުދިންނަށް ވެޓިލޭޓަރުގައި ފަރުވާދެމުންދާ ކަމަށާއި، ފަރުވާ ދިނުމުގެ ކަންކަމަށް ބޭނުންވާ މެޝިނާއި ނަރުހުން އެކަށީގެންވާ ވަރަށް ނެތް ކަމަށް އައިޖީއެމްއެޗްގެ ކުޑަކުދިންގެ ހާއްސަ ޑޮކްޓަރު، ޑރ. އަހުމަދު ފައިސަލް މީގެ ކުރިން ވަނީ ވިދާޅުވެފައެެެވެ. ޅ\nޑރ. މުހައްމަދު ވިދާޅުވީ ކުރީގެ ވައިރެސް އުޅުންކަމުގައި ވީނަމަވެސް އަދި އާ ވޭރިންއެންޓެއް އުޅުނު ކަމުގައި ވީނަމަވެސް ރައްކާތެރިކަމަށް އަަޅަންޖެހޭ ހަރުދަނާ ފިޔަވަޅުތަކެއް އެޅެމުންދާނަމަ މިބަލި މިހާ ހިސާބަށް ނުދިޔައީސް ކަމަށެވެ.\nފާއިތުވި 24 ގަޑިއިރުގެ ތެޜޭގައި ކޮވިޑް-19އަށް ރެކޯޑް އަދަދަކަށް މީހުންވަނީ ޕޮޒިޓިވް ވެފައެވެ. އެގޮތުން އިއްޔެ 601 މީހަކު ޕޮޒިޓިވް ވެފައިވާއިރު މިބަލީގައި މިހާތަނަސް ރާއްޖެއިން 74 މީހަކު ވަނީ ނިޔާވެފައެވެ. އޭގެތެރޭގައި ހިމެނެނީ 64 ދިވެހިންނާއި 10 ބިދޭސީންނެވެ.


Manaa gadee beyrugai ulheynama fiyavalhu alhaane – Iru\nމަނާ ގަޑީ ބޭރުގައި އުޅޭނަމަނަ ފިޔަވަޅު އަޅާނެ: ފުލުހުން\nކޮވިޑް-19އިން ރައްކާތެރިވުމަށް އިއުލާން ކޮށްފައިވާ ލޮކްޑައުނަށް ލުއި ދީފައިވާ ނަމަވެސް ރޭގަނޑު 10:00 އިން ފަތިހު 5:00 އަށް ބޭރުގަ އުޅޭ މީހުނާމެދު ފިޔަވަޅު އަޅާނެ ކަމަށް މޯލްޑިވްސް ޕޮލިސް ސާވިސަސް އިން ބުނެފިއެވެ.\nފުލުހުން ބުނީ ޝަރުއީ އުޒުރަކާ ނުލާ މަނާކޮށްފައިވާ ގަޑިތަކުގައި ބޭރުގައި އުޅޭ ނަމަ ދިޔަވަޅު އަޅާނެ ކަމަށެވެ. ހުއްދަ އާއި ނުލައި ބޭރުގައި އުޅޭނަމަ ނަސޭހަތް ދިނުމާއި ޖޫރިމަނާކުރުން ނުވަތަ ހައްޔަރު ކުރުން ފަދަ ފިޔަވަޅުތައް އަޅައެވެ.\n#Advisory: Please be informed that Police will take action against people found outside withoutavalid reason between 2200hrs and 0500hrs during phase2of ease down. Let's be responsible & #StaySafe#EaseDownPhase2#COVID19Maldives pic.twitter.com/kPAvfj1oKu\nއިކޮނޮމިކް މިނިސްޓްރީން ވިޔަފާރިތަކަށް ފޯރުކޮށްދޭ ހުރިހާ ޚިދުމަތެއް އޮންލައިންކޮށް\n— Maldives Police (@PoliceMv) June 16, 2020\nކޮވިޑް19 އާއި ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކަށް ލުޔެއްދީ، އިއްޔެ ފަތިހުން ފެށިގެން ހުއްދަ ނެތި ވަކި ވަގުތުތަކެއްގައި ބޭރުގައި އުޅެވޭނެ ކަމަށް ވަނީ އިއުލާނުކޮށްފައެވެ. އެގޮތުން މީގެ ކުރިން ބޭރަށް ނިކުތުމަށް ފުލުހުން މެދުވެރިކޮށް ހޯދަންޖެހޭ ހުއްދަ އާއި ނުލާ ކޮންމެ ދުވަހެއްގެ ފަތިހު 5ކުން ރޭގަނޑު 10 އަށް ބޭރުގައި އުޅެވޭނެއެވެ.